 PAUL MCKENNA O VIAŢĂ NOUĂ ÎN 7 ZILE Titlul original: Change Your Life in 7 Days, 2004, 2010 Traducere din limba engleză: Ramona Zamfirescu şi Florentina Rahira Litera, 2011 Versiune ebook: v1 0, aprilie 2018 Părinţilor mei, care mi-au dat mai mult decât mi-am dat seama Aş dori să le mulţumesc tuturor colegilor mei, clienţilor şi elevilor care au contribuit la această carte Aş dori să le mulţumesc în mod special lui Richard Bandler, Michael Neill, Michael Breen, Diana Beaver, Doug Young, Clare Staples, Mike Osbourne şi Paul Duddridge INTRODUCERE Ţii în mâinile tale o carte ce are puterea de a-ţi schimba viaţa pentru totdeauna Ţi se pare o afirmaţie hazardată? Există mulţi oameni pe care i-am ajutat să-şi împlinească visele şi care, la început, nu au crezut că acest lucru va fi posibil, dar în timp au fost surprinşi de rezultatele obţinute Acum e rândul tău Nu subestima puterea tehnicilor descrise în această carte Îţi vor schimba viaţa, îţi promit acest lucru Succesul şi fericirea nu sunt accidente care li se „întâmplă” doar anumitor oameni: ele sunt rezultatele predictibile ale unor modalităţi deliberate de a gândi şi acţiona, modalităţi pe care ţi le voi împărtăşi de-a lungul următoarelor şapte zile Cum spune un proverb, reuşita e doar o chestiune de noroc, întreabă pe oricine a dat greş! Pot cu adevărat să-mi schimb viaţa în şapte zile? Dacă crezi că poţi să faci un lucru, probabil că ai dreptate Dacă crezi că nu poţi să faci un lucru, probabil că ai, din nou, dreptate HENRY FORD Un lucru demonstrat în prezent a fost considerat cândva imposibil WILLIAM BLAKE Oamenii care participă la seminariile mele, în cadrul cărora am ajutat numeroase persoane să scape în câteva minute de fobii de care suferiseră întreaga viaţă sau le-am rezolvat „probleme grave” în doar câteva zile, sunt uimiţi mereu de rezultatele obţinute atât de repede Însă multe persoane îşi pot aminti de situaţii în care viaţa lor s-a schimbat în doar câteva clipe Poate că au intrat în posesia unor informaţii importante sau au întâlnit o persoană deosebită şi au ştiut că viaţa lor s-a schimbat pentru totdeauna Iată motivul pentru care schimbarea se poate produce atât de repede: Cele mai importante schimbări sunt, adeseori, schimbări de percepţie, şi nu schimbări care au loc în lumea exterioară Şi ne putem schimba modul în care percepem lumea într-o clipă De fapt, mitul conform căruia avem nevoie de foarte mult timp pentru a ne putea schimba nu are decât vreo sută de ani şi datează de pe vremea lui Freud, odată cu momentul în care psihanaliza freudiană a început să fie folosită în tratarea bolilor psihosomatice Ironia acestui punct de vedere constă în faptul că psihanaliza nu se ocupa cu schimbarea vieţii oamenilor, ci îi ajuta să înţeleagă la un nivel mai profund cum şi de ce au ajuns aşa cum sunt În schimb, în cadrul teoriei mele, acest lucru reprezintă cireaşa de pe tort Uneori, chiar şi o mică schimbare poate să însemne extraordinar de mult De exemplu, imaginează-ţi că tu şi o altă persoană mergeţi cu maşina pe două şosele drepte, ce se întind una lângă alta în depărtare Acum, imaginează-ţi că una dintre şosele se îndepărtează o idee de cealaltă La început, diferenţa este imperceptibilă, însă, în timp, această mică schimbare de direcţie te va purta către o cu totul altă destinaţie faţă de persoana cu care ai pornit la drum Tehnicile descrise în O viaţă nouă în 7 zile sunt noi şi îţi oferă nu doar ultimul tip de „software”, ci şi un sistem operaţional complet nou pentru corp şi minte În fiecare zi, vei face schimbări mici, schimbări care, la început, îţi pot părea imperceptibile Însă, în timp ce mergi înainte, îţi vei da seama care este cu adevărat diferenţa şi cât de mult te-ai schimbat Hai să fim sinceri: dacă faci orice lucru în mod constant timp de şapte zile, vei obţine o schimbare Diferenţa dintre acest ansamblu de tehnici şi altele asemănătoare este că aceste tehnici te vor ajuta atât în momentul în care le vei parcurge, cât şi după ce nu le vei mai folosi De-a lungul următoarelor şapte zile, acţiunile pe care le vei întreprinde vor determina un val de schimbări în viaţa ta care, la rândul lor, vor determina schimbări şi în alte aspecte ale vieţii tale, aspecte care, la rândul lor, îi afectează pe cei din jurul tău La fel se întâmplă şi cu o navă petrolieră: îi ia ceva timp să se pună în mişcare, dar, odată ce şi-a pornit motoarele, îi este greu să se oprească Timp de mai multe secole, oamenii au crezut că este imposibil să alergi o milă în 4 minute Apoi, pe 6 mai 1954, Roger Bannister a făcut un lucru pe care doar deschizătorii de drumuri îl fac: a realizat imposibilul Atunci când l-am întâlnit pe dr Bannister, ne-am mirat amândoi că, în mai puţin de un an de la momentul în care devenise primul om ce reuşise să parcurgă o milă în mai puţin de 4 minute, alte 37 de persoane au reuşit să facă acelaşi lucru În anul următor, alţi 300 de alergători demonstrau imposibilul Cele mai luminate minţi ale epocii au crezut că acest lucru era imposibil, iar convingerile lor au devenit profeţii autorealizatoare (Oameni de ştiinţă remarcabili ai vremii ajunseseră să sugereze că, dacă ţi-ai forţa corpul să alerge o milă în mai puţin de 4 minute, acesta ar exploda la propriu ) Nu a fost nevoie decât de un exemplu care să demonstreze contrariul – un om care a depăşit bariera celor 4 minute – pentru ca şi alţi oameni sa se întrebe dacă nu cumva pot şi ei face acelaşi lucru Mintea umană foloseşte generalizarea ca principiu de învăţare De exemplu, copil fiind, înveţi cum se închide şi se deschide o uşă Apoi, mintea ta aplică principiul generalizării: vei şti să închizi şi să deschizi toate uşile Acest principiu funcţionează indiferent de lucrurile pe care le înveţi: utile sau dureroase Pe parcursul următoarelor şapte zile, vom demonta multe dintre generalizările negative pe care le-ai făcut în ceea ce priveşte lumea şi vom construi altele noi, pozitive Povestea mea Am devenit interesat de tot ce ţine de dezvoltarea personală imediat după ce am terminat şcoala N-a durat mult şi am citit aproape toate cărţile pe acest subiect, am încercat fiecare tehnică şi am aplicat tot ce am învăţat în viaţa mea de zi cu zi Drept rezultat, viaţa mea s-a schimbat extraordinar de mult în bine De fapt, de când am început să folosesc tehnicile pe care ţi le voi împărtăşi şi ţie, am observat imediat o îmbunătăţire în ceea ce priveşte încrederea în forţele proprii, situaţia financiară, cariera şi felul în care oamenii se poartă cu mine Am ajuns bogat, celebru, iar viaţa mea a devenit mult mai palpitantă: şi toate acestea s-au întâmplat într-un timp foarte scurt Cele mai bune tehnici pe care le-am folosit pentru a-mi construi viaţa pe care o trăiesc azi sunt prezentate în cartea pe care o ţii acum în mână Scopul meu în viaţă, precum şi al acestei cărţi este acela de a te ajuta să ai un mai mare control asupra vieţii tale Încă din anul 1985, lucrez la un program de dezvoltare personală care să dea rezultate pentru toată lumea Acest program unic, care îţi va garanta reuşita şi pe care urmează să-l înveţi, este acum desăvârşit: vei putea face schimbări extraordinare în viaţa ta începând chiar din prima zi Mai mult, poţi să stai liniştit: este foarte uşor să urmezi acest program şi nu ai nevoie de experienţă în domeniu sau de aptitudini speciale De fapt, dacă poţi să închizi ochii, să vorbeşti cu ceilalţi şi cu tine însuţi sau să faci mişcare, poţi să-ţi controlezi gândurile şi comportamentul şi, în ultimă instanţă, poţi duce viaţa pe care ţi-ai dorit-o mereu Tot ce trebuie să faci este să-mi urmezi pas cu pas instrucţiunile, chiar dacă, uneori, vei avea senzaţia că nu eşti sigur ca le urmezi corect Împreună, vom concepe şi vom instala un „software pozitiv” pentru mintea ta! Puterea prezentului Trăim într-o epocă extraordinară Lumea se schimbă în fiecare zi Schimbările şi descoperirile din ştiinţă şi tehnologie, care au loc pretutindeni în jurul nostru, cresc exponenţial Ca rasă umană, chiar, dacă ne aflăm la distanţe mari unii faţă de ceilalţi, avem posibilitatea să luăm legătura între noi, să explorăm şi să remodelăm lumea în care trăim Călătorii care, în trecut, durau luni de zile sunt parcurse acum în câteva ore; calcule care, în trecut, se făceau în ani de zile se fac acum în câteva minute Nu te întreba dacă viaţa ta se va schimba, întreabă-te în ce fel se va schimba ea În prezent, trăim într-o epocă a informaţiilor digitale Faxuri, telefoane mobile, computere şi tehnologie prin satelit, lucruri de neconceput în urmă cu cincizeci de ani, sunt considerate acum o componentă obişnuită a vieţii secolului XXI Dacă într-un colţ de lume are loc un eveniment, îl putem privi la televizor câteva minute mai târziu Sistemele globale de comunicaţii ne conectează ca pe nişte celule nervoase într-un uriaş creier global Nu ştim încotro ne îndreptăm, însă ştim că vom ajunge rapid la destinaţie Suntem pe punctul de a face un pas uriaş în evoluţia noastră şi cred că următoarea mare etapă în dezvoltarea umană va fi înlocuirea epocii informaţiilor digitale cu una în care ne vom dezvolta resursele interioare Eu numesc această perioadă epoca psihotehnologiei: o perioadă în care ne vom folosi puterile uimitoare şi capacităţile noastre interioare înnăscute Înţelegerea şi practicarea psihotehnologiei e ca şi cum ai avea un manual cu instrucţiuni pentru propriul creier Din păcate, majoritatea oamenilor petrec mai mult timp învăţând cum funcţionează un DVD decât propria minte Dacă îţi vei face timp o săptămână ca să citeşti şi să pui în practică exerciţiile din această carte, te vei deosebi de cei 98% dintre oamenii care, ca să-l citez pe Winston Churchill, „se împiedică de adevăr din când în când, dar se ridică repede, se scutură de praf pe haine şi merg mai departe ca şi când nimic nu s-ar fi întâmplat” În această carte, vei descoperi tehnicile care au ajutat mulţi oameni să-şi depăşească limitele şi să-şi descopere adevăratul potenţial Împreună, îţi vom programa mintea să te facă mai fericit, mai încrezător şi mai puternic Să începem Oamenii dau întotdeauna vina pe circumstanţe pentru a justifica cine sunt Eu nu cred în circumstanţe Oamenii care răzbat în această lume sunt cei care se ridică şi caută circumstanţele pe care şi le doresc, iar dacă nu le găsesc, le creează GEORGE BERNARD SHAW Înainte să începi această călătorie către descoperirea adevăratului tău potenţial, vreau să te opreşti şi să te gândeşti la următorul lucru: Ce-ai simţi dacă te-ai trezi într-o dimineaţă şi ai vedea că s-a întâmplat un miracol: viaţa ta a devenit exact aşa cum ţi-ai dorit să fie? Fă-o acum Opreşte-te din citit şi imaginează-ţi cum ar fi • Cum ţi-ai da seama ca s-a înfăptuit un miracol? • Ce-ai vedea? • Ce-ai auzi? • Cum te-ai simţi? • Ce schimbări ar avea loc în cariera ta? • Dar în relaţiile tale cu cei din jurul tău? • Dar în plan financiar? • Dar în ceea ce priveşte sănătatea ta? Pe măsură ce vei folosi ideile şi vei practica tehnicile pe care le vei învăţa în această carte, îţi vei îndeplini aceste vise Relaxează-te, citeşte şi lasă ideile şi exerciţiile din carte să prindă rădăcini în mintea ta Aşa cum grădinarul plantează seminţe şi aşteaptă răbdător să crească plantele, de fiecare dată când lucrezi cu această carte, plantezi sugestii pozitive în mintea ta, care se vor dezvolta şi vor deveni căi noi şi puternice de operare cu cel mai avansat biocomputer din lume: creierul tău! Deşi poţi obţine rezultate uimitoare încă din prima săptămână, s-ar putea să simţi nevoia să te întorci la rândurile acestei cărţi de mai multe ori în primele luni Este extrem de important să faci exerciţiile prezentate pentru a obţine rezultatele pe care ţi le doreşti Niciuna dintre tehnici nu reprezintă o pilulă magică pentru succes, însă, dacă le practici în mod constant, ele vor deveni o a doua ta natură Orice reuşită din următorii zece ani este rezultatul a ceea ce faci acum: aşa cum spune şi proverbul, dacă vei continua să faci ce ai făcut mereu, vei obţine mai mult din ceea ce ai deja Dar ai puterea să faci o schimbare uimitoare în viaţa ta O schimbare care începe acum Diferenţa care face diferenţa Mulţi oameni încep o carte de dezvoltare personală sau un program personal de pregătire, însă renunţă la jumătatea drumului Ei se autoconving că este un proces mult prea dificil sau că nu au capacităţile necesare pentru a-l urma Iată care este problema cu acest mod de a vedea lucrurile: Dacă nu-ţi iei viaţa în propriile mâini, altcineva o va face în locul tău Ştiu că responsabilitatea nu este un cuvânt foarte popular în zilele noastre Miliarde de lire îşi schimbă anual proprietarii, pe măsură ce oamenii îşi pasează, la propriu, răspunderea cu privire la o sumedenie de lucruri: cafeaua lor e prea fierbinte, corpul lor e prea slăbit sau câinele lor nu este bine dresat Altcineva e mereu de vină pentru ceea ce li se întâmplă Însă un alt mod de a privi responsabilitatea este prin prisma controlului Vrei să-ţi controlezi viaţa sau vrei s-o facă altcineva în locul tău: familia, mass-media sau chiar societatea, în general? Vrei să fii stăpânul vieţii tale sau o victimă a circumstanţelor? Faptul de a-ţi asuma responsabilitatea înseamnă a prelua controlul asupra acelor părţi din viaţa ta pe care le poţi controla, în timp ce te eliberezi sau încerci să controlezi acele părţi care nu pot fi controlate Este uşor să dai vina Pe părinţi, pe angajatori sau pe guvern pentru problemele tale, însă dacă nu înveţi să devii responsabil pentru situaţia în care te afli, nu vei avea puterea de a schimba lucrurile Oamenii celebri care au reuşit în viaţă ştiu că asumarea responsabilităţii este primul pas către o viaţă împlinită şi de succes Dr Stephen R Covey descrie acest aspect în felul următor: Când ridici un băţ de un capăt, îl ridici în acelaşi timp şi pe celălalt Prin urmare, dacă te hotărăşti să-ţi asumi responsabilitatea pentru circumstanţele tale, atunci, automat, deţii şi puterea de a le schimba Uneori, când le împărtăşesc participanţilor la seminariile mele aceste idei, se întâmplă ca unui dintre ei să mă întrebe: „Aceasta înseamnă că, dacă traversez strada şi dă maşina peste mine, e vina mea?” Răspunsul e simplu: asumarea responsabilităţii nu este acelaşi lucru cu învinovăţirea Nu eşti răspunzător pentru cărţile de joc care ţi s-au pus în faţă, dar depinde mereu de tine cum le vei folosi Opreşte-te pentru un moment şi închipuie-ţi cum ar fi să-ţi asumi responsabilitatea pentru viaţa ta: să ai puterea de a face alegeri şi schimbări cu privire la fiecare aspect al vieţii tale Să-ţi controlezi finanţele, relaţiile personale şi ceea ce te face să te simţi bine Să fii împăcat cu acele lucruri pe care nu le poţi controla şi stăpân pe cele pe care le poţi controla Dacă îţi place ce-ţi imaginezi, ia hotărârea de a-ţi lua viaţa în propriile mâini la un nivel complet diferit chiar acum Cu cât lucrez mai mult cu oameni care obţin rezultate uimitoare, cu atât mai mult mă inspiră cuvintele lui W H Murray: Până să te apuci de un lucru, eziţi, există riscul să-ţi doreşti să dai înapoi, nu ai deloc spor În ceea ce priveşte toate actele de iniţiativă (şi de creaţie), există un adevăr elementar, de care depinde îndeplinirea a nenumărate idei şi planuri măreţe: când un om ia o hotărâre, intervine şi providenţa Un şuvoi întreg de evenimente se precipită odată cu luarea deciziei, aducând în favoarea sa tot soiul de incidente neprevăzute, întâlniri şi ajutor material, de care niciun om nu ar fi visat vreodată că ar putea avea parte Îţi asumi o obligaţie? Eşti pregătit să preiei controlul asupra vieţii tale? Eşti dispus să consideri această carte suficient de importantă încât să urmezi instrucţiuni simple care îţi vor schimba viaţa? Chiar dacă la început nu vei fi convins de acest lucru, este important să ştii că poţi reuşi, în ciuda reticenţei de care dai dovadă! Totul se va întâmpla capitol cu capitol Cum să foloseşti această carte Aceasta carte este structurată în 7 capitole: 7 lecţii-cheie care te vor ghida din punctul în care te afli către direcţia celor mai profunde valori şi către cele mai sperate vise Există, de asemenea, un CD, ce conţine o tehnică eficientă de programare mentală care îţi va umple mintea cu sugestii pozitive şi te va pregăti pentru informaţiile valoroase pe care le vei primi în fiecare zi Poţi asculta CD-ul în timpul zilei sau înainte de culcare Nu-l asculta în timp ce manevrezi utilaje; ascultă-l doar atunci când te poţi relaxa în siguranţă Asta este tot ce ai nevoie pentru a reuşi! În doar şapte zile, vei intra în rândurile celor care sunt atât de bine programaţi pentru a reuşi, încât nu pot decât sa reuşească în tot ceea ce-şi propun Vei fi în stare să faci faţă cu uşurinţă şi stăpânire de sine oricărei provocări pe care viaţa ţi-o scoate în cale Călătoria va începe odată cu următorul capitol Te vei schimba şi îţi vei descoperi adevăratul potenţial: vei deveni omul care vrei să fii cu adevărat ZIUA ÎNTÂI Cine eşti tu cu adevărat? Descoperă-ţi adevăratul potenţial şi devino omul care vrei să fii cu adevărat Imaginează-ţi că, într-o bună zi, te trezeşti într-o lume populată aproape în întregime de uriaşi La început, vei fi, cu siguranţă, înspăimântat de urletele asurzitoare scoase de aceştia, şi această senzaţie supărătoare te va însoţi pentru tot restul vieţii După un timp, vei observa că mulţi uriaşi par prietenoşi şi că unul dintre ei este amabil şi interesat de siguranţa şi bunăstarea ta Apoi imaginează-ţi că, într-o bună zi, fără vreun motiv anume, uriaşul în care ai ajuns să ai deplină încredere ţipă la tine, te ameninţă, ba chiar te loveşte Cum să te mai simţi vreodată în siguranţă în lumea uriaşilor? Trebuie să existe nişte legi ale locului sau reguli pe care le-ai putea învăţa şi care te-ar putea ajuta să supravieţuieşti Într-o zi, întâlneşti şi alţi oameni, la fel de mici ca tine Îţi seamănă şi, în compania lor, te simţi imediat mai în siguranţă Unii dintre ei susţin că ştiu legile locului şi ţi le împărtăşesc Alături de cunoştinţele acumulate prin observarea uriaşilor, acestea te vor ajuta să-ţi dai seama ce trebuie să faci şi ce să nu faci pentru a fi în siguranţă Faci aşa cum ţi se spune Este mai uşor să te înţelegi cu cineva dacă îi cânţi în strună Nu plângi Nu te lupţi Înveţi Îţi iei o slujbă! Faci aşa cum ţi se spune Te căsătoreşti Faci copii care te vor sprijini la bătrâneţe Faci aşa cum ţi se spune Lista creşte din ce în ce mai mult pe măsură ce corpul tău, cândva micuţ, devine din ce în ce mai mare (hrănit, fără îndoială, de mâncarea specială produsă în lumea uriaşilor) şi, în final, ajungi să-ţi dai seama că nu mai exista uriaşi Apoi, într-o zi, te trezeşti şi vezi o creatură micuţă uitându-se la tine S-a trezit în lumea uriaşilor Şi pentru că o iubeşti, începi să o înveţi tot ce ai învăţat la rândul tău despre cum să supravieţuieşti în această lume a uriaşilor Şi astfel, ciclul se perpetuează „Spălarea Creierului” şi influenţa sa asupra noastră Dacă vrei cu adevărat să-ţi schimbi viaţa în următoarele 7 zile, poţi să o faci – şi nu trebuie să cheltuieşti o avere pentru asta Doar continuă cu exerciţiile din această carte şi eşti pe drumul cel bun ca să începi o viaţă nouă! În timpul războiului civil coreean de la sfârşitul anilor ‘50, chinezii din Coreea au reuşit să convertească cu succes prizonierii de război americani la „religia” comunistă Nu au făcut-o prin tortură sau prin recompense financiare: pur şi simplu, au schimbat percepţia de sine a soldaţilor Chinezii au înţeles că percepţia influenţează în mod direct comportamentul uman: suntem cine credem că suntem, propria noastră imagine de sine Este ca o buclă: ne autoconvingem în mod constant că suntem persoana care credem noi că suntem, dar sistemul pe care îl folosim pentru a ne interpreta comportamentul este propria noastră imagine de sine Este ca în romanul lui Joseph Heller, Catch-22 Prin urmare, chinezii au întrerupt bucla Vei crede, probabil, că este extrem de greu să reprogramezi minţile unor oameni care au fost extrem de bine antrenaţi ca să nu-şi dea alte date în afară de nume, grad şi număr, dar chinezii au reuşit să o facă încetul cu încetul În timpul interogatoriului, prizonierii au fost convinşi să facă unele afirmaţii uşor antiamericane sau procomuniste (De exemplu: „SUA nu sunt perfecte” sau: „Într-o ţară comunistă, sunt mai puţini şomeri şi se comit mai puţine crime” ) După ce îi erau smulse aceste afirmaţii, prizonierului i se cerea să se gândească la o serie de motive pentru care credea că SUA nu sunt perfecte Când ajungea să fie slăbit şi epuizat, i se cerea să semneze lista cu motivele la care se gândise Apoi, în cadrul unui grup de discuţii, prizonierului i se cerea să citească lista cu voce tare în faţa celorlalţi prizonieri Chinezii transmiteau numele şi lista sa de motive în timpul unei emisiuni radiofonice anti-americane nu doar în propria tabără, ci şi în celelalte tabere de război nord-coreene, precum şi către trupele americane din Coreea de Sud Dintr-odată, prizonierului i se punea ştampila de colaborator, cineva care a participat „la acel gen activităţi care l-au ajutat pe duşman” Când ceilalţi prizonieri îl întrebau de ce a făcut-o, el nu putea susţine că a fost torturat Până la urmă, era ceea ce spusese şi scrisese el însuşi Studii psihologice recente au arătat că fiinţele umane pot tolera doar un anumit grad de discrepanţă între gândurile şi comportamentul lor Ca orice altă persoană care nu este conştientă de puterea propriei imagini de sine, prizonierul a simţit că trebuie să-şi justifice acţiunile pentru a rămâne consecvent cu propriul sentiment de identitate El va spune că ceea ce a declarat este adevărat În acel moment, imaginea sa de sine se schimbă: el crede despre el însuşi că este procomunist, iar ceilalţi prizonieri îi întăresc acest sentiment prin faptul că se poartă diferit cu el Bucla s-a închis Curând, dorinţa sa de a acţiona în conformitate cu noua sa imagine de sine îl va împinge să colaboreze şi mai mult cu chinezii şi, implicit, să-şi întărească noua imagine, până când nici nu-şi va mai pune întrebarea dacă aceasta este reală sau nu Ce este imaginea de sine? Imaginea de sine reprezintă modul în care te percepi în imaginaţia ta Aceasta este foarte puternică deoarece comportamentul tău nu va devia aproape niciodată de la harta sa interioară Funcţionează ca o profeţie care se autorealizează, spunându-ţi cum să te comporţi şi să acţionezi în conformitate cu genul de persoană care crezi că eşti Totuşi, mulţi oameni nu realizează că au o imagine despre sine până nu o caută Cu toţii am întâlnit persoane atrăgătoare care se consideră urâte: prea grase sau prea slabe, prea tinere sau prea bătrâne Dacă tu crezi cu adevărat că nu eşti o persoană atrăgătoare, îţi vei sabota singur orice încercare de a schimba această situaţie Şi, pentru că nu vei fi în formă, oamenii te vor considera în mod inevitabil neatrăgător, iar profeţia este îndeplinită Studiile au arătat că mulţi oameni care primesc în mod neaşteptat sume mari de bani, câştigate la loterie sau în urma unei moşteniri, obişnuiesc să le piardă aproape la fel de repede cum le-au primit Chiar şi cei care câştigă propriii bani obişnuiesc să-i piardă dacă suma pe care o câştigă este mai mare decât consideră ei că ar merita să primească Se simt stingheriţi de banii în plus şi încearcă să-i cheltuiască, să-i împrumute sau să găsească un alt mod de a scăpa de ei De asemenea, celebrităţile care au o ascensiune prea rapidă pot fi trase înapoi pe pământ de forţa gravitaţională a propriei imagini de sine limitate De fapt, există atât de multe celebrităţi care au un comportament autodistructiv, încât psihologii i-au dat un nume: sindromul Paradisului Mai mult, ceea ce simţi cu privire la tine influenţează ceea ce simt ceilalţi cu privire la tine Deoarece 90% din ceea ce comunicăm se realizează în mod inconştient, oamenii din jurul tău răspund în mod constant limbajului trupului tău, tonului vocii tale şi semnalelor emoţionale pe care le transmiţi Deşi cuvintele pe care le foloseşti comunică mesaje pozitive, vei descoperi că transmiţi un mesaj verbal şi un mesaj complet diferit prin limbajul trupului Ideea este următoarea: Le arăţi oamenilor în mod constant cum să se comporte cu tine prin felul în care te comporţi tu cu tine însuţi În cartea sa The Mastery of Love, Don Miguel Ruiz face analogia cu atmosfera dintr-un restaurant unde se găseşte hrană din belşug Dacă cineva ar suna la uşă, ţi-ar oferi o pizza şi ţi-ar cere în schimb să te abuzeze tot restul vieţii tale, i-ai râde în nas Dar dacă trăieşti pe stradă şi n-ai mai mâncat de câteva zile şi aceeaşi persoană ţi-ar face aceeaşi ofertă, te-ai gândi să o accepţi În viaţă, ne mulţumim cu ceea ce credem că merităm: nu vom permite nimănui să abuzeze de noi mai mult decât o facem noi înşine Căutăm acei dinţi care au provocat rana ANONIM Succesul şi imaginea de sine Din nefericire, în timp ce fiecare eşec întăreşte profeţia autorealizatoare cu privire la imaginea negativă pe care o ai despre tine, micile succese de care te bucuri nu te ajută foarte mult Indiferent de câte lucruri acumulezi (o casă sau o maşină mai mare, mai mulţi bani), nu te vei simţi niciodată satisfăcut dacă nu te simţi bine pe dinăuntru De-a lungul anilor, am avut ocazia să întâlnesc şi să lucrez cu mulţi oameni „de succes” Continuu să fiu surprins de cât de mulţi dintre ei îşi creează o carapace pentru a-şi ascunde senzaţia interioară de inadecvare De exemplu, ei proiectează o serie de lucruri în afara lor pentru a compensa lipsa stimei de sine, etalându-şi averea, statutul, realizările intelectuale, puterea fizică, relaţiile sociale sau superioritatea morală, în încercarea de a dovedi că nu sunt atât de lipsiţi de valoare precum simt ei Uneori, ei încep cu o mică minciună sau cu o mică deviere de la un comportament firesc, dar, peste ani, se transformă într-o cu totul altă persoană, care este exact opusul celei din interior Aceştia se simt ca nişte escroci, temându-se că, în orice moment, cineva o să „descopere” cine sunt cu adevărat şi că vor pierde tot ce au De fapt, mulţi dintre cei la care noi ne gândim că au tot ce le trebuie se urăsc în secret Eu numesc acest fenomen „factorul bling-bling”: cu cât sunt mai mari bijuteriile pe care le poartă o persoană, cu atât mai mică este imaginea sa de sine Totuşi, „factorul bling-bling” nu este defel o problemă întâlnită doar la cei bogaţi şi celebri De fapt, după ce am lucrat cu oameni de toate condiţiile, am ajuns la concluzia că, într-o oarecare măsură, aproape toţi ascund sau încearcă să compenseze o parte din ei înşişi care nu le place Pentru foarte multă vreme am crezut că, dacă voi fi suficient de bogat, de celebru sau dacă mă voi întâlni cu o mulţime de femei frumoase, mă voi simţi mai mulţumit de mine Fusesem un elev tocilar, iar, în compensaţie, mi-am pus o mască a succesului, astfel ca nimeni (nici măcar eu) să nu observe cât de însingurat mă simţeam După o perioadă relativ scurtă de timp, prin muncă asiduă, am obţinut ce-mi doream şi am făcut-o foarte bine Am devenit celebru, am câştigat bani şi mi-am creat toate capcanele unei vieţi strălucitoare Programele mele de televiziune se bucurau de un succes uriaş, câştigam mai mulţi bani ca niciodată şi aveam o prietenă frumoasă, care era topmodel Toată lumea îşi dorea să lucreze cu mine: cântăreţi de rock, actori de cinema, chiar şi membri ai familiilor regale Totuşi, o întrebare îmi revenea mereu în minte: dacă am tot ce mi-am dorit vreodată, atunci de ce mă simt atât de gol pe dinăuntru? Cum se formează imaginea de sine? Ne-am născut prinţi, iar lumea civilizată ne-a transformat în broaşte ERIC BERNE Deşi unele dintre primele mesaje pe care le-ai recepţionat din partea familiei au fost, fără îndoială, pozitive, multe dintre ele au fost, totuşi, negative Indiferent dacă ţi s-a spus că eşti „un copil prost”, „nerecunoscător” sau „stângaci”, ai absorbit toate sugestiile negative alături de cele pozitive Un studiu recent a arătat că un părinte american obişnuit îşi critică copiii de opt ori mai mult decât îi laudă Când începi şcoala, ai mulţi colegi mai mari care par să ştie mai multe lucruri decât tine O lume nouă de probleme se deschide în faţa ta Profesori mai puţin înţelepţi îţi taie elanul creator în eforturile lor de a te modela Spontaneitatea ta copilărească se disipează în cursa lor de a te transforma într-un adult Când începi să-ţi dai seama cum funcţionează lucrurile în lume, vine pubertatea Îţi creşte părul, corpul suferă tot felul de transformări şi te simţi stânjenit pentru simplul fapt că trăieşti Apoi mai intervin, desigur, şi ceilalţi oameni din jurul tău, care au o stimă de sine scăzută şi care te subminează pe ascuns ca să se simtă ei mai bine Studiile au arătat că, la vârsta de 14 ani, 98% dintre copii au o imagine de sine negativă Şi lucrurile continuă să se înrăutăţească Scriitorul irlandez J H Brennan descrie această situaţie în felul următor: Cuvântul care descrie cel mai bine perioada adolescenţei este confuzia Aceasta este resimţită atât de puternic de către adolescent, încât îi influenţează foarte mult imaginea de sine Aceasta este una tristă : mic neajutorat lipsit de putere murdar însingurat inferior confuz şi, în cel mai rău caz, nedorit şi neiubit Oricât de întristător ar părea, aceasta a fost, în mare măsură, imaginea de sine care ţi-a fost creată atât de tine, cât şi de acţiunile şi părerile altora Şi, în această fază, natura ţi-a jucat cea mai urâtă farsă posibilă Ai crescut, dar propria imagine de sine nu a crescut odată cu tine Nu e de mirare că există atât de mulţi oameni care nu obţin ceea ce-şi doresc în viaţă! Când am aplicat cuvintele lui J H Brennan în cazul meu, am putut să-mi dau seama că principala mea problemă era sentimentul de neputinţă: în adâncul sufletului, eram tot copilul tocilar şi neputincios Sentimentul de putere nu mi-l dădea adevăratul meu eu, ci statutul obţinut prin cariera mea de succes, prietena frumoasă şi resursele financiare Întâlnindu-mă şi lucrând cu mulţi oameni celebri şi „de succes”, ştiam deja cât de mult din ceea ce realizaseră în viaţă compensa sentimentele lor de inadecvare Nu-mi trecuse niciodată prin minte că sunt şi eu unul dintre ei Odată ce am înţeles ce conţine imaginea mea negativă de sine, am ştiut că e timpul să fac unele schimbări fundamentale Luasem deja hotărârea de a-mi asuma responsabilitatea pentru viaţa mea, deci, implicit, un pas mic de a-mi asuma răspunderea pentru cum aleg să mă percep pe mine însumi M-am hotărât chiar atunci să încep să urmăresc un nou vis Am vrut să-mi dezvolt un mod de a înţelege viaţa şi de a obţine excelenţa cu mai multă implicare sufletească: nu doream doar succese, ci şi fericire şi împlinire M-am hotărât să găsesc o cale de „a scăpa de tocilarul din mine”! Cel mai bun sfat din lume La jumătatea anilor ’80, John Opel, pe atunci preşedintele IBM, a ţinut un discurs în faţa unui public alcătuit din studenţi masteranzi la Stanford Când i s-a cerut sfatul cu privire la modul în care un proaspăt absolvent ar trebui să-şi înceapă cariera, Opel a spus că le va împărtăşi unul dintre secretele reuşitei sale În timp ce tinerii din public se aplecau în faţă ca să audă mai bine vorbele sale, Opel a şoptit: — Nu mimaţi succesul! A făcut o pauză şi s-a uitat cu atenţie la tinerii din sală Apoi, a adăugat cu mare înflăcărare: — Vorbesc foarte serios! Publicul a izbucnit în râs Apoi, a continuat: — Cu toţii suntem suficient de inteligenţi şi de competenţi pentru a mima succesul şi vom reuşi să facem aceasta o perioadă de timp, dar, în final, credinţa noastră în noi înşine va fi subminată şi, odată cu ea, încrederea, respectul şi părerea bună pe care le avem faţă de noi înşine Iată care este cea mai importantă lecţie pe care o înveţi azi: Nu trăieşti viaţa pe care ţi-o doreşti pentru că pierzi foarte mult timp şi energie ascunzând de lume imaginea negativă pe care o ai faţă de tine însuţi Atunci când îţi cheltuieşti toată energia pentru a menţine iluzia sinelui pe care îl proiectezi şi pentru a ascunde, din teamă, imaginea de sine în faţa celorlalţi, vocea liniştită şi firavă a sinelui autentic, a adevăratului tău eu, abia dacă mai poate fi auzită Dar, pe măsură ce vei practica exerciţiile din lecţia de azi, vei începe să te percepi într-o lumină nouă Vei învăţa să măreşti volumul vocii tale interioare, să ai încredere în instinctele tale şi să începi să-ţi asculţi îndemnurile inimii Iar când vei face acest lucru, viaţa ta se va schimba pentru totdeauna! Cele trei instanţe Nucleul fiinţei noastre este reprezentat de sinele autentic: cine şi ceea ce suntem noi cu adevărat Însă, deasupra acestuia (cu toate ciudăţeniile, slăbiciunile şi orgoliile noastre), se află un strat alcătuit din ruşine, teamă sau vinovăţie, cu alte cuvinte, omul de care ne este teamă că suntem, imaginea negativă de sine Prin urmare, ca să fim siguri că oamenii încă ne plac, ne aprobă, ne oferă dragoste şi bani, ADĂUGAM un strat DEASUPRA sinelui de care ne temem: cel care pretind ca sunt Dacă suntem foarte buni actori, acest înveliş superior este tot ce văd ceilalţi De fapt, ne luptăm atât de tare ca să ne asigurăm că nimeni nu vede acel înveliş de slăbiciuni de care ne este teamă că ne caracterizează, încât uităm complet (uneori, timp de ani de zile) că există un altul, ADEVĂRATUL sine, sub toate acele slăbiciuni Când i-am împărtăşit această teorie unei bune prietene, aceasta mi-a răspuns în felul următor: „Ah, înţeleg! Sinele nostru adevărat este ca un diamant şi, pe măsură ce înaintăm în vârstă, se acoperă de o grămadă de bălegar, aşa că mai punem nişte lac de unghii peste grămada de bălegar pentru a ne face mai atrăgători în ochii lumii Dar, dacă ne oferim puţin timp ca să dăm la o parte toată grămada de bălegar, oamenii ar vedea că, de fapt, sunt diamante şi n-ar mai avea nevoie de lacul de unghii!” Eu probabil că aş fi răspuns astfel: Când începi să extragi adevăratul sine de sub persoana de care îţi este teamă că eşti şi de sub cea care pretinzi că eşti (extragi diamantul din grămada de bălegar acoperită cu lac de unghii), schimbi poziţiile: din cel condus, devii cel care conduce Şi când adevăratul tău eu conduce autobuzul, te vei relaxa, vei avea parte de mai multe bucurii şi vei fi TU cel care îşi trăieşte viaţa! Cunoaşte-ţi instanţele O viaţă necercetată nu merită trăită SOCRATE Hai să privim mai îndeaproape caracteristicile celor trei instanţe şi legătura dintre ele şi viaţa ta Îţi voi împărtăşi întrebările mele preferate, care ajută la demascarea sinelui pretins, la descoperirea imaginii de sine negative sau a sinelui de care te temi, precum şi la eliberarea sinelui autentic Nu uita ca nu exista răspunsuri „corecte”: fiecare întrebare este menită să te ajute să devii conştient de acel lucru care te împiedică să-ţi trăieşti viaţa conform sinelui tău autentic: a Sinele pretins: cine pretinzi că eşti? Sinele pretins este imaginea pe care o arăţi în faţa lumii Adeseori, acestă imagine se bazează mai puţin pe cine eşti tu în realitate şi mai mult pe mascarea celui care ţi-e teamă că eşti Răspunde la următoarele întrebări: • Cum îţi place să fii perceput? • Ce aspecte ale personalităţii tale speri ca oamenii să remarce mai întâi? • Care este cel mai important lucru pe care oamenii îl cunosc despre tine? • Dacă viaţa ta ar încerca să demonstreze ceva legat de tine, care ar fi acel lucru? b Imaginea negativă de sine: de cine ţi-e teamă că eşti? Dacă cineva îţi adresează un apelativ cu care nu te identifici („marţian urât şi cu piele verde ce eşti!” de exemplu), acesta conţine foarte rar o încărcătură emoţională De obicei, dacă ceva ne supără, acest lucru se întâmplă pentru că, la un anumit, nivel, noi credem că ar putea fi adevărat Adeseori, când pun aceste întrebări în cadrul seminariilor mele, oamenii neagă vehement că ar avea astfel de trăsături negative de caracter Dar, dacă se gândesc mai bine, recunosc cu mare surprindere că acesta era, de fapt, lucrul de care le era teamă cel mai mult: că posedă aceste trăsături de caracter Un singur fapt te va face să-ţi fie mai uşor să te analizezi cu sinceritate: Orice trăsături „negative” ai poseda, acestea nu sunt, de fapt, ale tale: ele aparţin imaginii negative de sine şi ţi-au fost transmise pe când erai copil Identificându-le în mod sincer, te vei elibera de ele! Este greu să-ţi priveşti direct cele mai rele temeri cu privire la cine şi ce eşti: la urma urmei, probabil că ţi-ai petrecut o parte din viaţă evitând să faci acest lucru Din acest motiv, multe dintre aceste întrebări vizează lucruri care dezvăluie imaginea negativă de sine, decât pe aceasta însăşi: • Care este opusul fiecărei trăsături a sinelui pretins? • Care dintre secretele tale vor fi descoperite doar după moartea ta? • Cine este persoana pe care o placi cel mai puţin şi de ce? (Cele mai multe percepţii sunt, de fapt, proiecţii: cel mai mult urâm la ceilalţi acele trăsături despre care ne temem că le-am putea poseda noi înşine!) c Sinele autentic: cine eşti tu în realitate? Identificând trăsăturile şi caracteristicile celor trei instanţe, te vei simţi liber să fii din ce în ce mai mult persoana care eşti de fapt, conform sinelui tău autentic, puternic, iubitor şi de neoprit În continuare, îţi voi prezenta un set de îndrumări care te vor ajuta să-ţi identifici o trăsătură sau o caracteristică a sinelui tău autentic sau să afli dacă eşti prins în capcana întinsă de imaginea negativă de sine: • Când devii cel care eşti în realitate, te simţi ca şi când te-ai întoarce acasă • Cine eşti tu atunci când nimeni nu te poate vedea? • Dacă te-ai simţi în siguranţă, ce-ai face în mod diferit? • Cine ai fi dacă ai trăi fără teamă? Reprogramarea imaginii tale de sine Din proprie experienţă, vă pot spune că gândirea pozitivă tradiţională nu este foarte eficientă Să stai în faţa oglinzii şi să-ţi repeţi: „Pe zi ce trece, devin din ce în ce mai bun” nu funcţionează decât dacă eşti capabil să-ţi creezi şi sentimentul că acest lucru se va întâmpla De exemplu, dacă te-ai opri din citit şi le-ai cere bătăilor inimii tale să-şi încetinească ritmul, probabil că acest lucru nu se va întâmpla Dar, dacă îţi imaginezi foarte clar că mergi pe o alee întunecată seara târziu şi auzi paşi în urma ta apropiindu-se din ce în ce mai mult, există mari şanse ca inima ta să înceapă să bată mai tare Acest lucru se întâmplă deoarece: Obişnuinţa şi imaginaţia sunt caracteristici-cheie ale comportamentului uman Ele sunt cu mult mai puternice decât vor fi vreodată logica şi voinţa De fapt, corpul tău este cu mult mai pregătit să răspundă imaginaţiei tale bogate decât unei simple comenzi De aceea modul în care ne percepem în imaginaţia noastră are o importanţă crucială pentru modul în care ne trăim viaţa La începutul anilor ’70, un chirurg plastic pe nume Maxwell Maltz a observat că, după transformările fizice obţinute prin chirurgie, pacienţii săi deveneau mai încrezători şi, uneori, îşi schimbau complet personalitatea Totuşi, unii pacienţi nu sufereau niciun fel de transformări la nivel psihologic, indiferent cât de spectaculoase erau transformările fizice Maltz a ajuns la concluzia că operaţiile de înfrumuseţare nu-l ajută cu nimic pe cel care are o imagine de sine proastă sau când acesta prezintă „răni pe dinăuntru” Prin urmare, el i-a învăţat pe aceşti pacienţi o tehnică simplă de vizualizare, care a condus la schimbări extraordinare în ceea ce priveşte imaginea lor de sine Spre surprinderea şi bucuria sa, i-a ajutat la fel de mult (sau chiar mai mult) decât operaţia în sine Învăţându-şi pacienţii care aveau o imagine proastă de sine să-şi imagineze în mod repetat că sunt aşa cum şi-ar dori să fie, a observat că aceştia devin mai fericiţi şi mai împăcaţi cu ei înşişi în decurs de doar câteva zile O schimbare mică, rezultate vizibile Unul dintre cele mai importante exemple despre cum o mică schimbare poate reprograma repede şi uşor imaginea noastră de sine a fost dat în cadrul unui studiu efectuat de Steven J Sherman, psiholog care s-a ocupat cu observarea comportamentului individual în context social Acesta şi-a propus să observe dacă poate să strângă mai mulţi voluntari care să bată din uşă în uşă într-o anumită zonă şi să strângă fonduri pentru Societatea Americană de Cancer A contactat prin telefon un număr de locuitori ai zonei, explicându-le că face un sondaj, şi le-a cerut să spună ce-ar face dacă li s-ar cere să meargă timp de trei ore din uşă în uşă şi să strângă bani pentru o cauză nobilă Pentru că niciunul dintre ei nu voia să fie perceput ca o persoană care nu sprijină cauze caritabile, aproape toţi au spus că se vor oferi voluntari Câteva zile mai târziu, un reprezentant al Societăţii Americane de Cancer i-a sunat pe aceiaşi oameni Rezultatul? Fenomenal! S-au înscris cu 700% mai mulţi voluntari! Există o legendă conform căreia, atunci când a fost întrebat cum reuşeşte să sculpteze nişte îngeri atât de frumoşi Michelangelo a răspuns: „Văd îngerul în piatră şi dau la o parte tot ce există în jurul lui ” La fel se întâmplă şi în cazul reprogramării imaginii tale de sine: nu înseamnă să încerci să fii mai mult cum îţi doreşti, ci să recunoşti cât de minunat este sinele tău adevărat Nu uita că posibilităţile noastre în orice moment al vieţii nu sunt considerate prin prisma modului în care ne place să ne percepem, ci prin cea a omului despre care credem că suntem cu adevărat Astfel, cu cât îţi vei apropia mai mult imaginea de sine de sinele tău autentic, cu atât viaţa ta va fi mai bogată şi mai plină de satisfacţii Acesta nu este un concept nou şi este cuprins în fiecare sistem spiritual de învăţare de pe planetă La polul opus, se află o variantă îmbunătăţită a tehnicii de vizualizare a dr Maltz, care cuprinde ultimele descoperiri din neurologie şi din domeniul psihologiei imaginii de sine După ce practic această tehnică împreună cu pacienţii şi cu participanţii la seminariile mele, ei îmi comunică, adeseori, că văd lucrurile într-un mod atât de diferit, încât viaţa lor se schimbă complet şi nu mai pot să se perceapă în acelaşi mod pe ei înşişi sau lumea în care trăiesc Dacă repeţi acest exerciţiu simplu cel puţin o dată pe zi timp de o săptămână, îi vei permite imaginii tale de sine să se integreze în sinele tău autentic Reprogramarea imaginii de sine pentru obţinerea succesului 1 Timp de câteva minute, relaxează-te şi respiră adânc Pe măsură ce muşchii ţi se relaxează, îţi va fi din ce în ce mai uşor să-ţi dai frâu liber imaginaţiei 2 Acum, imaginează-ţi un alt „eu” stând în faţa ta Este cel mai minunat „eu” pe care ţi l-ai putea imagina: sinele tău autentic 3 Simte-te bine pentru o clipă în pielea sinelui tău autentic Observă postura sinelui tău autentic, felul în care respiră, zâmbeşte, merge şi vorbeşte Observă felul în care acesta vorbeşte cu ceilalţi, cum îşi rezolvă problemele şi cum îşi urmează scopurile 4 Acum, îmbracă „haina” sinelui tău autentic şi integrează-te în el Priveşte lumea prin ochii lui, ascult-o cu urechile lui şi simte plăcerea de a trăi în pielea sinelui tău autentic 5 Termină această sesiune de reprogramare gândindu-te timp de un minut la modul în care va arăta viaţa ta, pe măsură ce trăieşti din ce în ce mai mult ca sinele tău autentic Visează cu ochii deschişi! Te poţi imagina trăind în mod autentic într-un număr de situaţii reale din trecut, prezent sau din viitor Unele gânduri de încheiere Când vei începe să trăieşti ca sinele tău autentic, îţi va fi din ce în ce mai uşor să acţionezi în conformitate cu adevăratul tău „eu” Efectul bulgărelui de zăpadă (cu cât devine mai mare, cu atât se rostogoleşte mai repede şi devine mai mare etc ), numit de filosoful R Buckminster Fuller „precesiune”, îţi va permite să faci schimbări extraordinare în doar şapte zile În momentul în care facem o promisiune, restul fiinţei noastre încearcă să colaboreze Decât să-ţi ataşezi încă o imagine sau o trăsătură de caracter limitată la definiţia ta despre „sine”, tehnica pe care ai învăţat-o azi îţi va oferi posibilităţi mult mai mari şi potenţialul de a obţine rezultatele dorite Personal, cred că, dacă există un scop în viaţă, această tehnică este o parte-cheie din el Toţi oamenii de succes sunt împăcaţi cu geniul lor: nu se simt stânjeniţi din această cauză Dacă armonizezi imaginea ta de sine cu sinele tău autentic, care este o realitate, poate nu îţi vei rezolva toate problemele ce se ivesc în viaţa ta, dar acest lucru te va ajuta să găseşti mai multe soluţii la ele Atunci când vei începe să armonizezi din ce în ce mai mult omul care crezi că eşti cu omul care eşti cu adevărat, vei începe să te simţi cu adevărat bine în pielea ta, chiar înainte ca viaţa ta să înceapă să se schimbe Şi, aşa cum am aflat eu însumi, cu cât te simţi mai bine pe dinăuntru, cu atât mai mult viaţa ta se va schimba în bine Ceea ce ne provoacă cea mai mare temere nu este faptul că nu suntem suficient de capabili, ci faptul că avem puteri nelimitate Lumina noastră este cea care ne înfricoşează, şi nu întunericul din noi Ne întrebăm mereu: cine sunt eu ca să merit să fiu atât de inteligent, de atrăgător, de talentat şi de minunat? De fapt, de ce n-ai merita? Eşti un copil al universului Autoconstrângerea ta nu ajută cu nimic lumea Nu este nimic înălţător în a te constrânge doar pentru a nu-i face pe ceilalţi să se simtă nesiguri pe ei în preajma ta Ne-am născut ca să facem auzit glasul universului care este în noi Nu este doar în unii dintre noi: este în fiecare dintre noi Şi, dacă ne lăsăm propria lumină să strălucească, le oferim permisiunea, în mod inconştient, şi altor oameni să facă la fel Iar când vom fi eliberaţi de propria teamă, prezenţa noastră îi va elibera în mod automat şi pe alţii MARIANNE WILLIAMSON Vreau să ştii că eşti unic: n-a existat nimeni până acum care să facă lucrurile exact în felul în care le faci tu Darul pe care îl faci lumii este tocmai această unicitate: pe parcursul următoarelor 6 zile, vom identifica acel dar şi vom începe să găsim căile de a-l împărtăşi lumii! Pe mâine, Paul McKenna P S : Ţi-ar plăcea să simţi orice emoţie, oricând îţi doreşti să o simţi? Mâine îţi voi împărtăşi secretele cu privire la cum să-ţi stăpâneşti emoţiile şi mintea şi vei afla felul în care starea ta fizică, psihică şi emoţiile influenţează fiecare aspect al vieţii tale ZIUA A DOUA Manual de utilizare a creierului uman Stăpâneşte-ţi emoţiile şi eliberează-ţi adevăratul potenţial ÎNAINTE SĂ ÎNCEPEM LECŢIA DE AZI: • Ascultă sesiunea de programare mentală de pe CD • Fă din nou exerciţiul „Reprogramarea imaginii de sine”: 1 Relaxează-te şi respiră adânc Pe măsură ce simţi cum ţi se relaxează muşchii, îţi va fi din ce în ce mai uşor să-ţi dai frâu liber imaginaţiei 2 Acum, închipuie-ţi că un alt „eu” stă în faţa ta Este cel mai minunat „sine” pe care ţi-l poţi imagina: sinele tău autentic 3 Bucură-te pentru câteva clipe de sinele tău autentic Observă postura lui, modul în care respiră, zâmbeşte, merge şi vorbeşte Observă felul în care vorbeşte cu alţii, cum îşi rezolvă problemele şi cum îşi urmează ţelurile 4 Acum, îmbracă „haina” acelui sine şi asimilează-l sinelui tău autentic Priveşte, ascultă şi simte lumea prin sinele tău autentic! 5 Termină această sesiune de programare mentală gândindu-te pentru câteva clipe la cum va arăta viaţa ta pe măsură ce trăieşti din ce în ce mai mult ca sinele tău autentic Visează cu ochii deschişi! Te poţi imagina trăind în mod autentic într-un număr de situaţii reale din trecut, prezent sau din viitor Doi călugări se plimbau prin pădure când, la un moment dat, au dat peste o frumoasă curtezană care stătea pe malul unui râu ieşit din matcă Deoarece făcuseră un jurământ de castitate, călugărul mai tânăr a ignorat-o pe femeie şi a trecut repede de partea cealaltă a râului Dându-şi seama că frumoasa femeie n-ar fi putut trece singură râul în siguranţă, călugărul mai bătrân a luat-o în braţe şi a trecut-o râul Când au ajuns de partea cealaltă, a lăsat-o uşor la pământ Femeia i-a mulţumit cu un zâmbet, iar cei doi călugări şi-au văzut mai departe de drum Călugărul mai tânăr clocotea în tăcere, tot gândindu-se la această întâmplare Cum a putut să facă aşa ceva? se gândea furios tânărul călugăr Jurămintele noastre de castitate nu înseamnă nimic pentru el? Cu cât se gândea mai mult la ceea ce îi văzuseră ochii, cu atât mai furios devenea, iar discuţia din mintea sa devenea tot mai aprinsă: Cum? Dacă eu aş fi făcut aşa ceva, aş fi fost exclus din ordinul călugărilor Este un lucru dezgustător Deşi sunt de mai puţin timp în ordinul călugărilor ca el, ştiu să deosebesc binele de râu I-a aruncat o privire călugărului mai bătrân, ca să vadă dacă acesta arăta vreun semn de remuşcare pentru ceea ce făcuse, dar omul părea la fel de liniştit ca de obicei În cele din urmă, călugărul mai tânăr nu s-a mai putut abţine şi l-a întrebat: — Cum ai putut să faci una ca asta? Cum ai putut măcar să te uiţi la acea femeie, ca să nu mai vorbim de faptul că ai ridicat-o şi ai purtat-o în braţe? Nu te gândeşti că am depus un jurământ de castitate? Călugărul mai bătrân a părut surprins, apoi a zâmbit şi, cu multă blândeţe în ochi, i-a răspuns: — Acum nu o mai duc în braţe, frate O duci, cumva, tu? O plimbare de aproape un kilometru Te-ai întrebat vreodată cum se face că, atunci când vine momentul să alerge sau să înceapă un spectacol, unii atleţi sau actori parcă prind viaţă? Când Elvis Presley ajungea la locul unui nou concert, dorea ca rulota în care se schimba să se afle la o distanţă de aproape un kilometru de locul în care susţinea concertul Indiferent în ce stare de spirit se afla când îşi părăsea rulota, el se folosea de această distanţă ca să-şi inducă o stare de încredere şi carismă, care era atât de tangibilă, încât oamenii îi simţeau prezenţa şi începeau să-l aclame înainte ca el să intre în clădirea în care avea să susţină concertul Astăzi îţi voi dezvălui secretele artei de a-ţi stăpâni emoţiile şi îţi voi arăta o serie de exerciţii care îţi vor permite să scoţi la iveală acea parte încrezătoare şi carismatică din tine în orice situaţie Vei învăţa cum să-ţi construieşti orice stare emoţională şi să simţi ceea ce vrei să simţi în orice moment Mai mult, la final, îţi voi împărtăşi o metodă care m-a ajutat să-mi schimb viaţa când m-am hotărât pentru prima dată să devin stăpânul meu şi, implicit, al propriei vieţi Pentru a ne stăpâni emoţiile, trebuie mai întâi să înţelegem care sunt sunt acestea şi ce funcţii au Ce este o stare emoţională? Ţi s-a întâmplat vreodată să fii martorul unui eveniment alături de altă persoană şi să afli mai târziu că aceasta avea o altă viziune asupra celor întâmplate decât tine? Cum este posibil acest lucru, din moment ce amândoi v-aţi aflat în acelaşi loc, în acelaşi timp? Să luăm, de exemplu, frica de înălţime: unii oameni n-ar urca în ruptul capului nici măcar o scară, în timp ce alţii escaladează munţi înalţi şi se aruncă din avion de la o înălţime de peste 9 000 de metri Diferenţa dintre cele două cazuri constă în starea emoţională prin care trece fiecare la momentul respectiv Dragostea, mânia, încrederea, teama, apatia şi curiozitatea sunt stări emoţionale Intrăm şi ieşim din astfel de stări în mod constant pe tot parcursul unei zile şi fiecare dintre ele are un caracter individual şi unic, la fel ca propria noastră amprentă Starea emoţională poate fi definită ca „totalitatea proceselor neurologice prin care trece o persoană la un moment dat” O definiţie mai simplă ar fi aceea că starea emoţională este dispoziţia sufletească pe care o ai la un moment dat Cu toţii am trecut prin stări mai puţin plăcute precum depresie, furie sau teamă De asemenea, toţi am trecut prin stări plăcute precum încredere, optimism, bucurie sau hotărâre Acest lucru este important deoarece: Orice comportament uman este rezultatul unei stări emoţionale  Orice lucru extraordinar pe care l-ai făcut sau la care ai fost martor este rezultatul unei stări emoţionale pe care ai avut-o la momentul respectiv Astăzi vei învăţa cum să-ţi programezi mintea pentru a trăi mai multe dintre stările pe care vrei să le trăieşti în orice situaţie doreşti să ţi se întâmple! De unde provin sentimentele? La prima vedere, s-ar părea că ceea ce simţim la un moment dat este rezultatul unor evenimente petrecute în afara noastră În lumea exterioară se petrece un eveniment, iar noi reacţionăm la el schimbându-ne stările emoţionale în mod automat De exemplu, imaginează-ţi o persoană care îţi place Acum, închipuie-ţi că acea persoană tocmai a intrat în cameră şi se află în spatele tău Dacă eşti ca majoritatea oamenilor, starea ta emoţională tocmai s-a schimbat! De fapt, mulţi dintre noi nu suntem conştienţi de felul în care se nasc sentimentele de la un moment la altul În realitate, în interiorul nostru, în intervalul dintre producerea evenimentului şi reacţia noastră la el, are loc un fenomen Fiziologia Unul dintre modurile prin care ne influenţăm starea emoţională este felul în care ne poziţionăm corpul Modificările de postură, de respiraţie, de tensiune musculară sau de expresie ne influenţează sentimentele şi comportamentul Dacă faci schimbări asupra modului în care îţi poziţionezi corpul, te vei simţi alt om De exemplu, gândeşte-te pentru câteva clipe la o situaţie în care te-ai simţit agitat: înainte de a susţine o prezentare, de exemplu, sau înainte de a pune o întrebare mai dificilă unei persoane dragi OPREŞTE-TE! Oriunde te-ai afla, adoptă o poziţie fermă, trage umerii înapoi, zâmbeşte larg şi respiră adânc Apoi încearcă să te gândeşti la acea situaţie neplăcută fără să îţi schimbi poziţia corpului Păstrează poziţia fermă şi continua să zâmbeşti Dacă ai făcut ce ţi-am zis, ai observat deja că ori sentimentele tale cu privire la acea situaţie s-au schimbat, ori nu te mai poţi gândi la ea în acelaşi fel ca până acum câteva minute Tensiunea sau relaxarea musculară, respiraţia şi postura ne influenţează stările emoţionale Dacă ai corpul încordat, acesta eliberează anumite substanţe pe care nu le-ar secreta dacă ar fi relaxat Prin urmare, este evident că te vei simţi altfel şi vei avea, implicit, şi gânduri diferite Reprezentările interioare Nu vedem lucrurile aşa cum sunt ele de fapt, ci aşa cum ne imaginăm noi că sunt ANAÏS NIN Un alt factor ce influenţează felul în care ne simţim în fiecare moment sunt imaginile pe care le creăm în mintea noastră şi modul în care vorbim cu noi înşine Ne referim la aceste imagini şi sunete ca la nişte reprezentări interioare, care chiar asta sunt: reprezentări ale realităţii, şi nu realitatea însăşi Reprezentările tale cu privire la realitate sunt unice: înseamnă modul tău personal de a vedea lumea Ele reprezintă propria ta hartă a lumii, dar, la fel ca oricare altă hartă, aceasta este incompletă şi plină de generalităţi, omisiuni şi distorsiuni Acesta este motivul pentru care doi oameni sunt martorii aceluiaşi eveniment şi, cu toate acestea, îl percep în mod diferit Cum ar spune părintele lingvisticii moderne, contele Alfred Korzybski, „harta nu reprezintă teritoriul” Filmele din mintea ta Din experienţă, pot să îţi spun că toată lumea are capacitatea de a vizualiza Dacă nu mă crezi, răspunde la următoarele întrebări: 1 Cum arată uşa ta de la intrare? Ce culoare are? Pe care parte se află mânerul? 2 Care a fost prima maşină pe care ai condus-o? Cum arăta? Ce culoare avea? Pentru a răspunde la aceste întrebări, a trebuit să-ţi foloseşti imaginaţia şi să faci „poze” Dar, pentru 99% din oameni, aceste imagini nu vor avea calitate fotografică, iar acesta este un lucru bun Dacă imaginile ar fi fost la fel de realiste precum realitatea însăşi, n-ai putea să faci deosebirea între ele! În mod similar, cu toţii avem capacitatea de a vorbi cu noi înşine şi de a scoate sunete în imaginaţia noastră Uneori, această abilitate ne poate înălţa sufleteşte De exemplu, gândeşte-te la un cântec care îţi place sau la piesa ta preferată Gândeşte-te la sunetul scos de valurile oceanului sau adu-ţi aminte cum sună vocea unei persoane pe care o iubeşti atunci când te laudă sincer Pe de altă parte, ai avut vreodată o discuţie aprinsă cu cineva, ca, mai apoi, câteva ore mai târziu, să continui să-ţi derulezi în minte toate lucrurile urâte pe care acea persoană ţi le-a spus şi care te-au făcut să te simţi oribil? Hai să facem un experiment Imaginează-ţi că ai fost invitat la o petrecere Imaginează-ţi că stai retras în bucătărie Nu există nicio persoană cunoscută în jurul tău, iar în fundal răsună asurzitor o melodie care nu-ţi place deloc Pe o scară de la 1 la 10, cât de mult îţi doreşti să te duci la acea petrecere? Acum, închipuie-ţi că eşti calm, liniştit şi înconjurat de oameni plăcuţi, care sunt interesaţi cu adevărat să-şi petreacă timpul în compania ta În fundal, se aude exact cât trebuie melodia ta preferată Pe o scară de la 1 la 10, cât de mult ţi-ai dori să te duci la acea petrecere acum? Dacă ai simţit măcar o mică diferenţă între cele două situaţii imaginare, atunci îţi vei da seama că, până la urmă, calitatea vieţii tale depinde de calitatea reprezentărilor tale interioare Totuşi, mulţi oameni au mai mult control asupra filmelor pe care se duc să le vadă decât asupra filmelor care se derulează în mintea lor Acest exemplu demonstrează că mintea ta te controlează pe tine, când de fapt ar trebui să fie invers De curând, am lucrat cu un star rock ce se temea să zboare cu avionul Când ne-am detaşat de situaţie şi am parcurs seria de imagini şi sunete pe care şi le crease în minte, a devenit lesne de înţeles cum de reuşea să-şi inducă un sentiment de teamă atât de puternic în doar câteva secunde Nici nu ajungea bine la aeroport, că se vedea la ghişeul de control gândindu-se că se va întâmpla ceva rău Apoi, îşi imagina că se urca în avion Când vedea că trapa se închide, se gândea că nu mai poate să iasă din avion Apoi, avionul decola, cabina se umplea de fum şi toţi pasagerii începeau să ţipe în timp ce avionul se prăbuşea într-o mare de flăcări Acasă, fiica sa cea mică întreba unde este tatăl ei Ei bine, nu ştiu ce simţiţi voi, dar pentru mine este suficient să văd o singură dată acest film horror imaginar ca să mă înspăimânt, iar el şi-l derula în minte la nesfârşit De fiecare dată când îl vedea, se simţea mai rău, şi cu cât se simţea mai rău, cu atât mai înspăimântător devenea şi filmul său imaginar În prezent, nu doar că nu mi-e teamă să zbor cu avionul, ba chiar îmi place Când ştiu că trebuie să zbor cu avionul, mă gândesc la destinaţie şi la oamenii cu care mă voi întâlni şi-mi spun că o să mă distrez grozav Apoi, îmi imaginez că stau aşezat pe scaun în avion, relaxat: nu sună niciun telefon, am parte de mâncare bună, pot să văd un film bun şi, desigur, mai sunt şi însoţitoarele de zbor! De îndată ce starul rock a învăţat să-şi schimbe filmele mentale, a început să se simtă mai bine cu privire la zborul cu avionul Curând, avea să reuşească să se corecteze atât de bine, încât abia aştepta să plece într-un nou turneu Morala acestei povestiri este următoarea: Atunci când vei învăţa să schimbi imaginile şi sunetele din mintea ta, şi tu vei putea să preiei controlul asupra vieţii tale Hai să facem un alt experiment! Gândeşte-te la o persoana care te enervează, în prezenţa căreia te simţi stresat (doar gândul la ea te face să te simţi stresat) În timp ce te gândeşti la chipul ei, pune-ţi următoarele întrebări: • Este o imagine color sau alb-negru? • Imaginea apare la stânga ta, la dreapta sau în faţa ta? • Este mare sau mică? • Luminoasă sau întunecată? • În mişcare sau statică? Acum, hai să ne jucăm cu imaginea mentală a persoanei respective Fă următoarele modificări şi observă ce se întâmplă: FILMELE DERULATE ÎN MINTEA TA 1 Dacă persoana se mişcă, îngheaţă imaginea 2 Dacă imaginea este colorată, estompează-i culorile până când va arăta ca o poză veche, alb-negru 3 Micşorează imaginea 4 Schimbă poziţia imaginii Îndepărteaz-o cât mai mult de tine 5 Fă-i persoanei respective un nas de clovn, păr roz şi urechi ca ale lui Mickey Mouse 6 Gândeşte-te la vocea ei Modific-o şi fă-o să sune profund şi sexy Modific-o din nou până ajunge să semene cu chiţăitul unui şoricel În momentul în care faci aceste modificări, îţi modifici şi sentimentele faţă de acea persoană Gândeşte-te din nou la ea aşa cum ai modificat-o Ce simţi acum? Probabil că nu-ţi mai provoacă agitaţie Nu doar că te simţi altfel acum, dar data viitoare când vei întâlni acea persoană, te vei simţi diferit, ceea ce înseamnă că îţi va răspunde în mod diferit, iar relaţia voastră se va schimba în bine Principiul universal după care ne ghidăm aici este următorul: Imaginile care sunt mai mari, mai luminoase şi mai apropiate au o încărcătură emoţională mai mare decât cele care sunt mai mici, mai şterse şi mai îndepărtate Hai să vedem ce deosebire minunată este între a trăi în imaginaţia ta şi a trăi în afara ei În continuare, îţi voi prezenta o altă metodă de a prelua controlul asupra propriei minţi, numită „disociere”: 1 Gândeşte-te la o situaţie care ţi-a provocat o stare de anxietate sau de stres 2 Când observi imaginea (sau imaginile) care îţi vin în minte, ieşi din corpul tău, astfel încât să-ţi vezi ceafa Detaşează-te de imagine şi îndepărtează-te mental cât mai mult posibil de ea Ieşi cu totul din imagine, ca să te poţi privi din depărtare, în timp ce eşti încă în ea Această metodă de disociere reduce intensitatea sentimentelor create de imagine Acum, hai să procedăm invers şi să intrăm într-o imagine pozitivă Această metodă se cheamă „asociere”: 1 Gândeşte-te la o situaţie din viaţa ta în care te-ai simţit grozav şi dă-i voie memoriei tale să-ţi arate acea imagine 2 De această dată, intră în acea imagine şi priveşte-o prin ochii tăi, ascultă sunetele cu urechile tale şi simte-te bine în corpul tău 3 Măreşte imaginea, fă sunetele mai pronunţate şi sentimentele mai intense E simplu: pentru a reduce intensitatea stărilor emoţionale, trebuie doar să ieşi din imagine sau să te îndepărtezi mental de ea; pentru a mări intensitatea stărilor emoţionale, intră în imagine şi măreşte-o De curând, am fost la o petrecere unde am stat lângă o doamnă care îmi spunea că nu prea putea să doarmă pentru că avusese un accident de motocicletă Când i-am cerut să-mi spună ce anume o făcea să se simtă în continuare atât de stresată, mi-a descris scena cumplită a accidentului de parcă i s-ar fi întâmplat chiar atunci În mod evident, ea îşi amintea ce se întâmplase din interiorul imaginii (asociere) I-am cerut să se detaşeze de amintire (disociere), să iasă din corpul ei până când îşi vede ceafa, să îndepărteze imaginea cât mai mult de ea şi s-o facă alb-negru Dintr-odată, muşchii feţei i s-au relaxat, iar faţa i s-a destins I-am spus că, dacă se va mai gândi vreodată la accident, ar trebui s-o facă prin disociere Două săptămâni mai târziu, m-a sunat să-mi spună că începuse să doarmă foarte bine şi că starea sa de spirit se îmbunătăţise Iată un tabel pe care-l poţi folosi drept referinţă Pentru a diminua anumite experienţe stresante sau neplăcute: • Ieşi din imagine (disociere) • Îngheaţă imaginea • Micşoreaz-o şi îndepărteaz-o de tine • Fă-o alb-negru, ştearsă sau nefocalizată ŞI • Diminuează sunetele, fă-le să se audă cât mai încet şi cât mai departe de tine Pentru a intensifica experienţele pozitive şi plăcute: • Intră în imagine (asociere) • Transformă imaginea într-un film • Măreşte imaginea şi adu-o mai aproape de tine • Intensifică culorile, fă-le mai luminoase şi mai clare ŞI • Adu sunetele mai aproape, dă-le mai tare şi intensifică-le (în afară de situaţiile în care este o amintire trăită în linişte şi pace) Reprezentările interioare exercită o influenţă atât de mare asupra noastră, încât pot transforma un învins în învingător Acum mai mulţi ani, un campion olimpic a venit la mine deoarece simţea că îşi pierduse încrederea în el Psihologul său îi spusese să vizualizeze modul în care câştigă cursa ori de câte ori putea pe parcursul unei zile Deşi îşi imaginase de sute de ori că iese învingător în cursă, îşi pierduse încrederea în sine Mai mult, devenise preocupat de ceilalţi doi concurenţi ai săi Când l-am întrebat cum îşi imagina că iese învingător, a reieşit că se disocia de experienţa în sine şi privea situaţia din afară De fapt, el îi transmitea creierului său că acea victorie era pentru altcineva Însă când i-am cerut să se gândească la cei doi concurenţi ai săi, a reieşit că şi-i imagina stăpâni pe sine şi puternici, iar imaginea cu ei era mare şi strălucitoare I-am spus să intre în imagine (asociere), să le facă poze concurenţilor săi, să le micşoreze şi să diminueze culorile până când se transformă în nişte poze mici, alb-negru A făcut acest exerciţiu de câteva ori, până a devenit un automatism A doua zi, la antrenament, şi-a depăşit propriul record Pe scurt: Stările prin care treci în fiecare moment sunt rezultatul direct al modului în care îţi poziţionezi corpul şi al imaginilor şi sunetelor pe care ţi le imaginezi Acum, că ştii cum să-ţi modifici starea emoţională, nu mai trebuie să aştepţi ca anumiţi oameni sau anumite circumstanţe să te facă să te simţi într-un anumit fel Asumându-ţi responsabilitatea pentru imaginile din mintea ta, lucrurile pe care ţi le spui (şi felul în care ţi le spui) şi pentru modul în care îţi poziţionezi corpul, poţi începe să alegi cum să te simţi în orice situaţie Criticul din tine Vocea aceea din capul tău nu este vocea lui Dumnezeu Sună doar de parcă ar fi CHERI HUBER Nimic nu ne demoralizează mai mult decât câteva comentarii critice făcute de persoana nepotrivită într-un moment nepotrivit Şi cel mai aspru critic pe care îl vei întâlni vreodată este cel care trăieşte în mintea ta Modul în care vorbeşti cu tine însuţi are un impact profund asupra stării tale emoţionale De exemplu, atunci când faci o greşeală, gândeşte-te la tonul pe care îl foloseşti când vorbeşti cu tine Îţi spui „Oh, ce bine, încă un lucru din care am de învăţat!” sau, mai degrabă, „Prostule, ai făcut-o lată de data asta!” sau „Nu te înveţi minte niciodată!”? Adu-ţi aminte de un moment în care ai făcut o mare greşeală şi de felul în care ai vorbit cu tine însuţi după aceea Cum îţi vorbeai? Erai critic, furios, sarcastic sau resemnat? Mulţi oameni cred că doar pentru că aud o voce în capul lor trebuie să facă aşa cum spune ea Însă criticile ar trebui să fie constructive, iar dacă vocea ta interioară nu te susţine, fă acest exerciţiu simplu CRITICUL DIN TINE 1 Opreşte-te pentru câteva clipe, vorbeşte-ţi pe un ton critic şi spune-ţi toate acele lucruri neplăcute cu o voce la fel de neplăcută 2 Acum, observă unde se află vocea Vine din afara sau dinăuntrul tău? Se află în faţă, într-o parte sau în spatele tău? 3 Întinde mâna şi ridică-ţi degetul mare 4 Indiferent unde s-ar afla vocea ta critică, îndreapt-o spre braţul tău până ajunge în vârful degetului mare Acum îţi vorbeşte de acolo 5 Apoi încetineşte-i debitul verbal şi schimbă-i tonalitatea Fă-o să sune sexy sau subţiaz-o până începe să sune ca vocea lui Mickey Mouse Nu mai sună la fel de ameninţător, nu-i aşa? Deşi e simplu să schimbi tonalitatea vocii tale interioare, este foarte important să ştii că intenţiile sale sunt bune: vrea să te împiedice să mai săvârşeşti greşeli şi să te ajute să faci lucrurile mai bine Totuşi, pentru a-ţi fi de ajutor, criticile trebuie să fie constructive Imaginează-ţi că vrei să ajuţi un copil să înveţe ceva nou Dacă ai ţipa încontinuu la el spunându-i că nu-i bun de nimic de fiecare dată când ar face o greşeală, şi-ar pierde încrederea în el Totuşi, dacă foloseşti un ton încurajator şi-i arăţi unde a greşit şi cum să-şi îndrepte greşeala, vei crea un rezultat complet diferit Încearcă această metodă pe tine însuţi: 1 Adu-ţi aminte de un moment în care ai făcut o greşeală şi te-ai criticat aspru pentru ea Adu-ţi aminte exact cuvintele pe care le-ai folosit 2 Apoi, întreabă-te cum îţi poţi transmite acelaşi mesaj într-un mod încurajator 3 Intră în pielea sinelui tău care a făcut greşeala, dar, de această dată, adu-ţi o critică constructivă De-a lungul următoarelor zile, acordă o atenţie deosebită modului în care vorbeşti cu tine însuţi Joacă-te cu tonul vocii tale şi cu conţinutul mesajului pe care ţi-l trimiţi până când te vei simţi mai bine în pielea ta Ideea este următoarea: Poţi să alegi Tu eşti cel care deţine controlul Cum să simţi ceea ce vrei, atunci când vrei Deşi este minunat să-ţi poţi schimba starea emoţională în orice moment, este şi mai important să te poţi simţi bine în mod constant în acele situaţii care cer să dai tot ce e mai bun în tine Cei mai buni atleţi olimpici nu se antrenează timp de patru ani „sperând” că se vor simţi bine în ziua competiţiei, ci îşi programează mintea şi corpul să intre „automat” în acele stări emoţionale minunate atunci când au cea mai mare nevoie de ele: în momentul concursului Cu scopul de a-ţi oferi un exemplu de programare a minţii şi corpului pentru succes, îţi voi arăta două exerciţii care te vor ajuta să-ţi măreşti gradul de încredere în tine în orice situaţie Poţi reveni la această secţiune din carte oricând doreşti să-ţi substitui orice sentiment cu unul dezirabil Cu cât practici mai mult aceste exerciţii, cu atât mai sigur pe tine vei deveni, într-un interval de timp convenabil pentru tine Nu are importanţă dacă te simţi cuprins imediat de un val de încredere sau dacă încrederea apare treptat, pe măsură ce practici aceste exerciţii De pildă, am întâlnit oameni care aveau nervii întinşi la maximum şi au reuşit să scape de temerile lor în doar câteva minute; alţii, care sufereau de trac, au ajuns să vorbească de pe o scenă în faţa unui public ca şi când ar fi fost cel mai firesc lucru din lume Hai să începem Citeşte mai întâi toţi paşii pe care îi vei parcurge şi apoi fă exerciţiul! AMPLIFICATORUL RAPID AL ÎNCREDERII ÎN SINE 1 Ţine capul drept pe umeri, într-o poziţie relaxată Lasă-te susţinut de coloana vertebrală Imaginează-ţi că un fir auriu se întinde de la baza coloanei tale vertebrale şi o traversează, ajungând până la cer, şi că acest fir te sprijină Relaxează-te, de parcă ai fi susţinut de acel fir Această poziţie relaxată şi dreaptă este poziţia naturală a încrederii şi, în curând, te vei simţi la fel de firesc în această poziţie ca atunci când respiri 2 Adu-ţi aminte de o situaţie în care te-ai simţit pe deplin încrezător în tine Întoarce-te la acea situaţie şi retrăieşte-o (Dacă nu-ţi vine în minte nicio situaţie de acest fel, gândeşte-te cât de minunată ar fi viaţa ta dacă te-ai simţi în siguranţă şi încrezător în tine, dacă ai dispune de toată puterea, tăria şi încrederea de care ai nevoie ) 3 Apoi intensifică şi culorile imaginii, fă-le mai luminoase şi mai aprinse, accentuează sunetele şi dă voie sentimentelor tale de încredere să se intensifice şi ele 4 Observă unde anume în corpul tău simţi cel mai puternic sentimentul de încredere Dă-i sentimentului o culoare şi îndreaptă acea culoare în sus, până în creştetul capului tău, şi înapoi, până în vârful degetelor Dublează intensitatea luminii Dubleaz-o din nou! 5 Repetă paşii 2–4 de cel puţin cinci ori Gândeşte-te din nou la acea situaţie în care te simţeai încrezător în tine şi reţine fiecare detaliu Te poţi folosi de aceeaşi situaţie sau poţi adăuga altele noi, de fiecare dată când faci acest exerciţiu Butonul încrederii Acum, că ştii să-ţi amplifici intensitatea sentimentului de încredere oricând doreşti, nu ţi-ar plăcea să ai un „buton” care să-ţi dea acest sentiment atunci când ai nevoie de el? La începutul secolului trecut, un om de ştiinţă rus, pe hume Pavlov, a făcut un experiment pe câinele său dându-i să mănânce şi sunând un clopoţel în acelaşi timp În scurt timp, după ce a repetat acest experiment de mai multe ori, nu mai era nevoie decât să sune clopoţelul, iar câinele începea să saliveze pentru că asociase sunetul clopoţelului cu momentul mesei Nu era nicio legătură logică între cele două acţiuni, însă, prin repetiţie, în mintea câinelui s-a format o conexiune neurologică Explicaţia ştiinţifică este simplă: creierul este alcătuit din milioane de căi neuronale prin care circulă idei şi amintiri De fiecare dată când învăţăm ceva nou, creăm o nouă cale neuronală, de pe care vom putem accesa uşor informaţiile atunci când vom avea nevoie de ele De fiecare dată când repetăm un mod de comportament, întărim calea neuronală asociată acestuia, ca atunci când ai bătători o potecă pe un câmp Studii recente au arătat că aceste căi neuronale din creier se măresc fizic la propriu prin repetarea unui anumit mod de comportament Aceasta este explicaţia şi pentru anumite tipuri „automate” de comportament ale oamenilor, cum ar fi fumatul sau supraalimentarea Putem folosi aceeaşi arhitectură mentală pentru a crea căi de reuşită şi de fericire, astfel încât să creăm asocieri care ne vor permite să „aprindem” anumite stări emoţionale atunci când ne dorim să le experimentăm Îmi amintesc că, în urmă cu mai mulţi ani, am făcut echipă cu un mare impresar artistic ce îmi aranjase să susţin un spectacol de hipnoză în cel mai mare teatru din Londra Nu susţinusem niciodată un spectacol într-un astfel de loc, şi când am pus pentru prima dată piciorul pe scenă, cu câteva zile înainte de începerea spectacolului, şi am privit sala impresionantă şi goală de teatru, m-a cuprins o senzaţie cumplită de teamă Pentru a-mi „declanşa” nivelul de încredere de care aveam nevoie, astfel încât să dau cea mai bună reprezentaţie, am făcut acelaşi exerciţiu pe care îl vei face tu în continuare Am asociat sentimentul de încredere cu un gest fizic simplu şi mi-am imaginat că spectacolul se va bucura de succes În seara spectacolului, mă simţeam un pic nesigur pe mine pentru că nu ştiam ce voi simţi odată ce voi urca pe scenă Totuşi, în momentul în care am păşit pe scenă, m-a cuprins un val de linişte care m-a însoţit de-a lungul unei reprezentaţii perfecte În ciuda momentelor inedite care au intervenit, m-am simţit atât de stăpân pe mine, încât le-am făcut faţă foarte uşor Îţi voi arăta paşii pe care trebuie să-i faci pentru a obţine o stare de spirit pozitivă De fiecare dată când această stare ajunge la apogeu, uneşte-ţi degetul mare de cel mijlociu (de la oricare mână doreşti) pentru a asocia sentimentul de încredere cu gestul fizic În timp, acest gest va deveni „butonul” încrederii tale, care îţi va permite să ai acces la acest sentiment după bunul plac Iată metoda, aşa cum am folosit-o eu însumi Din nou, înainte să faci acest exerciţiu, citeşte toţi paşii pe care trebuie să-i parcurgi BUTONUL ÎNCREDERII 1 Gândeşte-te la o situaţie în care te-ai simţit extrem de stăpân pe tine şi retrăieşte-o în detaliu (Dacă nu-ţi vine în minte nicio astfel de situaţie, imaginează-ţi cum ar arăta viaţa ta dacă ai fi încrezător în tine: dacă ai avea toată puterea, tăria şi încrederea de care ai nevoie ) 2 Pe măsură ce retrăieşti această situaţie, intensifică şi culorile imaginii, fă-le mai vii şi mai aprinse, iar sunetele şi sentimentele mai puternice 3 În acest moment, uneşte-ţi degetul mare de cel mijlociu de la mâna pe care ai ales-o pentru acest exerciţiu 4 Apoi, apasă-ţi cele două degete unul de celălalt şi retrăieşte sentimentul pozitiv 5 Repetă paşii 1–4 de mai multe ori, evocând diferite situaţii pozitive până când simţi că este suficient să uneşti cele două degete ca să te simţi pătruns de acele emoţii pozitive 6 Ţinând degetele unite, gândeşte-te la o situaţie în care ai vrea să te simţi mai încrezător în forţele proprii Imaginează-ţi că lucrurile decurg perfect, exact aşa cum îţi doreşti Trăieşte acest moment cu toată fiinţa ta Fă acest exerciţiu în fiecare zi Mintea este foarte sensibilă şi, pe măsură ce te vei simţi din ce în ce mai stăpân pe tine în acele situaţii imaginare, acest lucru se va întâmpla şi în realitate Ori de câte ori simţi nevoia să ai acces la sentimentul de încredere în tine, apasă pe butonul încrederii unindu-ţi cele două degete şi concentrându-te timp de câteva minute asupra acestei stări Secretul carismei Cu toţii cunoaştem oameni care au această calitate magică Când intră într-o încăpere, aceasta se luminează şi ne simţim atraşi de ei Poate că nu sunt sufletul petrecerii, dar au un anumit mister care îi învăluie şi îi face extrem de atrăgători Multe dintre vedetele de la Hollywood nu sunt actori străluciţi, însă emană din interiorul lor ceva misterios care place multor oameni Această calitate se cheamă carismă Oamenii carismatici se simt bine în pielea lor Deoarece sunt mulţumiţi de ei înşişi, nu caută cu disperare să se facă plăcuţi de alţii şi nici să obţină aprobarea lor În mod ironic, acesta este şi motivul care ne face să fim atraşi de ei În continuare, îţi voi arăta două dintre metodele mele preferate de a-mi porni motorul autoaprecierii, care te vor ajuta să devii mai împăcat cu tine însuţi şi, implicit, mai carismatic OCHII IUBIRII 1 Dacă se poate, închide ochii şi gândeşte-te la o persoană care te iubeşte sau care te apreciază în mod sincer Imaginează-ţi cum arată şi închipuie-ţi ca se află chiar acum în faţa ta 2 Ieşi din corpul tău şi păşeşte în corpul persoanei care te iubeşte Priveşte-te şi ascultă-te prin ochii ei şi simte dragostea şi sentimentele calde pe care aceasta ţi le poartă Reţine fiecare detaliu: ce anume iubeşte şi apreciază la tine? Recunoaşte şi asumă-ţi acele calităţi excepţionale pe care, probabil, nu le-ai observat până acum 3 Intră la loc în corpul tău şi bucură-te pentru câteva clipe de aceste senzaţii minunate: ştii că eşti apreciat şi iubit aşa cum eşti Dacă vrei să fii şi tu o persoană carismatică, următorul exerciţiu te va ajuta cel mai mult Acesta a fost conceput de colegul meu, Michael Breen Pentru acest exerciţiu, vei avea nevoie de o oglindă Vei asocia omul din oglindă cu toate complimentele care ţi-au fost făcute vreodată Unul dintre motivele pentru care această metodă dă rezultate este acela că toată lumea primeşte complimente şi laude din când în când Unele ar putea părea banale: „Ştii, arăţi foarte bine azi!” sau „Prietenul meu crede că arăţi extraordinar!” Altele pot fi cu adevărat importante: „Ai idee cât de mult te respectă oamenii?” sau „Îţi mulţumesc pentru omul care eşti şi pentru ceea ce faci” Aprecierile sincere şi pozitive din partea celorlalţi, în special cele pe care nu ai fi putut să le conştientizezi în momentul în care ţi-au fost făcute deoarece aveai un cu totul alt punct de vedere, pot fi valoroase, dat fiind că te învaţă să-ţi apreciezi mai mult propriile calităţi şi să-ţi consolidezi stima de sine CE ESTE ÎN REGULĂ CU TINE 1 Stând în faţa oglinzii cu ochii închişi, gândeşte-te la o situaţie în care ţi s-a făcut un compliment de către o persoana pe care o respecţi sau în care ai încredere Retrăieşte momentul în detaliu 2 Retrăind complimentul şi sinceritatea persoanei care ţi l-a făcut, acordă o atenţie deosebită sentimentelor de respect şi de încredere pe care i le porţi 3 Când sentimentele ajung la apogeu, deschide ochii şi uită-te în oglindă Încearcă să vezi ce a văzut cealaltă persoană la tine şi observă ceea ce simţi 4 Când te simţi minunat în sinele tău, uneşte-ţi degetul mare cu cel mijlociu şi apasă Permite sentimentelor de stimă şi iubire de sine să se împletească cu acela de încredere, care se află deja acolo Aminteşte-ţi să faci aceste exerciţii în fiecare zi şi să nu te surprindă cât de stăpân pe tine şi de carismatic vei deveni Pe măsură ce încrederea în tine va spori, vei descoperi că începi să faci lucruri la care înainte doar visai! Cum să-ţi dezvolţi inteligenţa emoţională Ei bine, am ajuns la finalul uneia dintre cele mai importante lecţii pe care le vei învăţa vreodată Am văzut cum ne putem schimba stările emoţionale prin modificarea posturii, a modului în care vorbim cu noi înşine şi a imaginilor pe care le creăm în mintea noastră Înseamnă oare acest lucru că nu ne vom mai simţi niciodată enervaţi, trişti sau temători? Ei bine, pentru anumiţi oameni, acest lucru este uneori valabil Pentru noi ceilalţi, însă, mai există un aspect al vieţii noastre emoţionale pe care trebuie să-l luăm în considerare A lucra cu sentimentele tale înseamnă a-ţi folosi la maximum inteligenţa emoţională Există o întreagă lume de percepţii şi de informaţii care poate fi descoperită prin intermediul emoţiilor O emoţie se aseamănă cu o persoană care vine şi îţi bate la uşă pentru a-ţi transmite un mesaj Dacă mesajul este urgent, bate mai tare Dacă este foarte urgent, bate şi mai tare Dacă nu răspunzi, va bate din ce în ce mai tare până vei deschide uşa, apoi îţi transmite mesajul Dacă înţelegi măcar o parte din el, înseamnă că ai ajuns să cunoşti o parte din tine Te-ai schimbat, iar emoţia şi-a făcut treaba Acest lucru nu înseamnă că toate emoţiile sunt ghiduri infailibile şi rapide care te îndeamnă să treci imediat la acţiune, nici vorbă de aşa ceva Însă, pentru a pătrunde înţelesul emoţiilor noastre, trebuie să lucrăm cu el şi trebuie să ne amintim că experimentăm o gamă largă de sentimente – aproape la fel de numeroase ca şi gândurile noastre Unele gânduri sunt banale şi lipsite de sens; altele sunt pline de înţeles şi merită atenţia noastră La fel se întâmplă şi în cazul emoţiilor noastre Unele sunt banale, altele sunt profunde Din păcate, în ultimii 300 de ani, cultura occidentală a subevaluat teribil de mult emoţiile Majoritatea culturilor occidentale pun mare preţ pe suprimarea şi ignorarea reacţiilor emoţionale Totuşi, a învăţa să ne controlăm şi să ne înţelegem emoţiile reprezintă o parte importantă din procesul de maturizare, aşa cum învăţăm să ne folosim mintea pentru a gândi cu claritate sau cum să ne folosim mâinile pentru a scrie, desena sau pentru a întreprinde anumite acţiuni În acest moment, probabil că te întrebi cum poţi sa faci deosebirea între emoţiile care sunt doar reacţii la imagini din mintea ta şi emoţiile care transmit un mesaj important din care ai de învăţat Răspunsul este simplu Dacă o emoţie este lipsită de importanţă sau nu mai prezintă nicio relevanţă pentru tine, ea dispare atunci când schimbi imaginile în mintea ta Dacă este importantă şi are legătură cu o situaţie reală, curentă, din care trebuie să înveţi, aceasta se va întoarce la nesfârşit În acest caz, când emoţia se întoarce, trebuie să o asculţi şi să înveţi de pe urma ei Cum vei face acest lucru? Îţi voi explica în continuare Panta negativităţii Ultimul exerciţiu pe care îl vom face azi este cel mai important din toată cartea şi fiecare poate avea de câştigat de pe urma lui Am început să-l practic începând cu anul 1990 şi am observat imediat o schimbare remarcabilă în ceea ce priveşte încrederea în mine şi abilitatea mea de a-mi rezolva problemele şi de a-mi atinge scopurile Am observat deja că, pe măsură ce repetăm mai mult un model de comportament, cu atât mai puternic devine acesta Dacă ne complacem să gândim negativ timp de mai mulţi ani de zile, acest lucru va deveni un obicei Pe parcursul săptămânii, vei întrerupe acest model de comportament Te vei „abţine” de la negativitate şi te vei reprograma să gândeşti pozitiv Nu te mulţumi doar să citeşti aceste rânduri TRĂIEŞTE-LE PE PARCURSUL URMĂTOARELOR ZILE Doar acest exerciţiu va rescrie „software-ul” minţii tale: este un exerciţiu care te va ajuta pentru tot restul vieţii Iată cum funcţionează: Pe parcursul săptămânii următoare, de fiecare dată când te vei simţi supărat în legătură cu ORICE, opreşte-te din ceea ce faci (de îndată ce acest lucru este posibil) şi urmează aceşti 5 paşi simpli PANTA NEGATIVITĂŢII 1 Întreabă-te ce anume te supăra şi observă imaginile, sunetele şi cuvintele care îţi vin în minte Nu uita! Emoţiile tale sunt semnale care îţi transmit că trebuie să acorzi atenţie sporită unui anumit aspect al vieţii tale Fiecare stare prin care treci este legată de o imagine mentală, de un sunet sau de anumite cuvinte pe care le foloseşti atunci când vorbeşti cu tine însuţi 2 Ascultă mesajul sau intenţia pozitivă a emoţiei Emoţiile negative sunt doar mesageri trimişi de mintea şi de corpul tău pentru a te înştiinţa că e timpul să acorzi atenţie unui anumit lucru De exemplu, dacă simt că mă îngrijorez şi mă opresc chiar atunci şi analizez sentimentul, îmi vine în minte imaginea unei întâlniri la care trebuie să particip Mintea mea încearcă să mă avertizeze că există lucruri care ar putea merge prost în cadrul acelei întâlniri şi vrea să se asigure că mă duc pregătit 3 Ia măsuri în funcţie de mesaj! Prin urmare, conform exemplului nostru, aş putea să alcătuiesc o listă cu lucrurile pe care pot să le fac pentru a preîntâmpina eventualele probleme şi să iau măsuri pentru a rezolva măcar una dintre ele 4 Închide mesajul Ca atunci când închizi telefonul sau când îţi resetezi alarma de incendiu După ce primesc mesajul de atenţionare, decolorez imaginea, o micşorez până când arată ca un timbru şi o şterg din minte Dacă imaginea reapare, înseamnă că trebuie să fii conştient de un alt lucru şi trebuie să afli care este acesta 5 Programează-ţi viitorul pe care ţi-l doreşti În încheiere, imaginează-ţi că lucrurile decurg aşa cum îţi doreşti În exemplul meu, îmi reprezint un film mare şi strălucitor al întâlnirii pe care o voi avea şi care decurge perfect, apoi îl urmăresc până la finalul fericit Testează şi tu acum această metodă 1 Gândeşte-te la o situaţie care îţi provoacă un sentiment negativ şi observă imaginea care îţi vine în minte Uită-te cu atenţie la ea şi răspunde la următoarele întrebări: • Este color sau alb-negru? • Unde apare? În faţa ta? În stânga sau în dreapta ta? • Este mare sau mică? • Este un film sau o imagine? • Este o imagine clară sau ştearsă? • Este însoţită de vreun sunet? 2 Acum OPREŞTE-TE! Toate aceste informaţii dau forţă sentimentului negativ, iar tu nu erai conştient de acest aspect până în urma cu câteva clipe Acum, că eşti conştient de acesta, ne vom întreba care este intenţia sentimentului Ce mesaj încearcă să-ţi transmită emoţia? 3 Acum, gândeşte-te câteva clipe la soluţii pentru rezolvarea acestor probleme Dacă ai timp, poţi chiar să ţi le notezi Dacă nu, cere-i subconştientului tău să-ţi aducă aminte la următorul moment oportun 4 Apoi, şterge toate culorile imaginii, micşoreaz-o şi trimite-o la plimbare Dacă reapare, gândeşte-te dacă ai uitat să faci ceva şi decoloreaz-o din nou, micşoreaz-o şi şterge-o din minte 5 În încheiere, gândeşte-te pentru câteva clipe cum ai vrea să arate viaţa ta ideală Cum vrei să te simţi? Ce anume ţi-ar plăcea să faci? Ce ţi-ai dori să ai cel mai mult? Fiecare obicei pe care îl deprindem ajunge la un moment dat într-un „punct critic”: punctul în care ne este mai uşor să facem exerciţii decât să lenevim; punctul în care ne este mai uşor să mâncăm sănătos decât să mâncăm cu grăsimi; punctul în care ne este mai uşor să ne gândim că vom fi bogaţi decât că vom ajunge săraci De fiecare dată când vei practica acest exerciţiu, vei avea de câştigat de pe urma lui, dar vei obţine cele mai uimitoare rezultate doar dacă vei continua să-l practici şi după ce ai ajuns în „punctul critic” Foloseşte-l săptămâna viitoare de fiecare dată când experimentezi un sentiment negativ Prin simpla repetare a acestui exerciţiu, te vei reprograma complet pentru a obţine succesul Vei gândi pozitiv, te vei simţi mai plin de energie şi optimist Vei privi viaţa cu mai mult optimism, întrezărind oportunităţi de a reuşi şi de a rezolva situaţii pe care înainte le priveai cu teamă, cu gândul la eşec şi la „multe asemenea lucruri” Pe mâine, Paul McKenna P S : În următorul capitol, îţi voi împărtăşi secretele perspectivei pozitive: cum să transformi fiecare problemă într-o ocazie de a învăţa, de a te schimba şi de a învinge! ZIUA A TREIA FORŢA PERSPECTIVEI POZITIVE Arta schimbării perspectivelor ÎNAINTE SĂ ÎNCEPI ZIUA DE AZI: • Asculta sesiunea de programare mentală de pe CD • Repeta exerciţiul „Reprogramarea imaginii de sine” de la capitolul 1 • Fă următorul exerciţiu pentru a-ţi crea o stare pozitivă 1 Gândeşte-te la o situaţie în care te-ai simţit extraordinar de bine şi retrăieşte-o în detaliu (Dacă nu-ţi vine în minte nicio astfel de situaţie, imaginează-ţi cât de frumoasă ar fi viaţa ta dacă ai fi pe deplin încrezător în tine – dacă ai dispune de toată forţa şi încrederea de care ai nevoie ) 2 În timp ce te gândeşti la situaţia respectivă, fă culorile imaginii mai aprinse şi mai intense, sunetele mai tari şi sentimentele mai puternice 3 În timp ce te laşi pătruns de aceste sentimente pozitive, uneşte-ţi degetul mare cu cel mijlociu (de la oricare din cele două mâini) şi apasă 4 Apasă în continuare şi retrăieşte acel sentiment pozitiv Gândeşte-te la ziua care începe şi imaginează-ţi că lucrurile decurg perfect, exact aşa cum îţi doreşti Trăieşte-o cu toate simţurile tale şi bucură-te de starea de bine Felicitări! Tocmai te-ai programat pentru a avea o zi grozavă! Există o legendă foarte veche despre un fermier care a trăit în China Într-un an, vremea a fost foarte bună în regiune, iar lanurile sale au crescut înalte şi bogate Când au văzut acest lucru, vecinii săi i-au spus că este un om norocos Fermierul a răspuns: „Poate” Apoi, cu o zi înainte să înceapă să-şi strângă recolta, o mulţime de cai sălbatici i-au invadat pământurile şi i-au distrus lanurile Văzând aceasta, vecinii săi i-au spus că a avut ghinion Fermierul a răspuns: „Poate” A doua zi, fiul fermierului a reuşit să prindă cu o funie un cal sălbatic şi trei iepe În timp ce admirau frumuseţea cailor, vecinii fermierului i-au spus, din nou, că e un om norocos Fermierul a răspuns cu acelaşi „Poate” În dimineaţa următoare, fiul fermierului a vrut să îmblânzească caii şi nici nu a apucat bine să se urce pe armăsar, că acesta l-a trântit la pământ, rupându-i un picior Vecinii l-au ajutat să intre în casă şi l-au compătimit pe fermier spunându-i că n-a avut noroc Fermierul a răspuns: „Poate” A doua zi, armata împăratului a pătruns în sat şi toţi tinerii apţi de luptă au fost forţaţi să intre în rândurile sale, deoarece împăratul se pregătea pentru o mare bătălie Însă fiul fermierului nu a fost luat la luptă, pentru că avea piciorul rupt Aflând acest lucru, vecinii fermierului i-au spus că este un om norocos Fermierul a răspuns: „Poate ” Forţa perspectivei pozitive Nu există vreme urâtă, ci doar haine nepotrivite BILLY CONNOLLY În urmă cu câţiva ani, l-am întâlnit pe actorul Will Smith la o petrecere I-am spus că îmi place ce face şi că este o sursă pozitivă de inspiraţie pentru mulţi oameni El s-a oprit, m-a privit, s-a gândit la ce i-am spus şi mi-a răspuns: „Mulţumesc Mulţumesc foarte mult ” Apoi, a continuat: „Dar trebuie să recunosc că mie mi-a fost uşor pentru că sunt negru ” Când i-am cerut mai multe explicaţii cu privire la acest punct de vedere extraordinar, mi-a spus că, încă de când era copil, s-a folosit din plin de forţa perspectivei În orice situaţie, căuta un mod sincer şi extrem de selectiv de a gândi, care îl făcea să se simtă optimist şi nerăbdător să treacă la acţiune Probabil că una dintre cele mai importante idei din această carte este următoarea: Modul în care trăieşti este influenţat de perspectiva pe care o ai asupra vieţii În funcţie de înţelesul pe care îl dăm fiecărei situaţii şi fiecărui eveniment, vom simţi şi vom acţiona în mod diferit Unii oameni reuşesc mereu să privească lucrurile dintr-o perspectivă pozitivă Ei au abilitatea de a încadra orice situaţie într-o perspectivă care le permite să o rezolve cu succes Ei reuşesc să transforme o situaţie aparent negativă într-una pozitivă Aceşti oameni văd întotdeauna partea plină a paharului, indiferent cât de gol îl vedem noi În urmă cu ceva vreme, am întâlnit un fost ofiţer în Forţele Aeriene Britanice, pe nume John Nichol, care fusese împuşcat în misiune în timpul Războiului din Golf Capturat de către irakieni, John fusese supus unor torturi groaznice Când l-am întrebat cum a reuşit să supravieţuiască acestor chinuri, mi-a explicat punctul sau de vedere: ştia că, indiferent ce s-ar fi întâmplat, la un moment dat, torturile şi durerea aveau să înceteze Ori temnicerii săi aveau să se plictisească, ori el avea să leşine Deşi era conştient că se afla într-o situaţie cumplită, punctul său de vedere (faptul că ştia că această situaţie va lua sfârşit) a fost cel care i-a dat puterea să treacă peste toate acestea Îţi poţi schimba viaţa dacă adopţi puncte de vedere pozitive, iar lecţia de azi te va învăţa cum să faci acest lucru Mass-media şi semnificaţia Nu batem în retragere, pur şi simplu avansăm într-o nouă direcţie Generalul GEORGE S PATTON O persoană care comunică extrem de eficient poate reformula aproape orice context privindu-l dintr-o nouă perspectivă sau dându-i o interpretare diferită De fapt, există atâtea interpretări în mass-media de astăzi, încât singurul lucru de care poţi fi sigur este acela că, dacă nu-ţi asumi responsabilitatea pentru propriile puncte de vedere, altcineva o va face în locul tău • Agenţiile de publicitate primesc o mulţime de bani pentru a pune produsele clienţilor în cea mai bună lumină posibilă Ele fac acest lucru promovând ideea că, într-un fel sau altul, produsele lor te vor face mai atrăgător, mai sănătos, mai fericit şi mai stilat • Departamentele de relaţii publice se ocupă cu „cosmetizarea” adevărului, astfel încât să prezinte punctul tău de vedere în cea mai bună lumină posibilă • Directorii de marketing, politicienii şi chiar Biserica au devenit experţi în plasarea produselor şi serviciilor lor, precum şi a punctelor lor de vedere cu privire la cum ar trebui să ne trăim vieţile, punându-le într-un context care le fac să pară sofisticate, demne de a fi luate în considerare şi de dorit • Agenţiile de ştiri ne modelează viziunea asupra lumii prin selectarea ştirilor ce urmează a fi prezentate În loc să ne ajute să ne formăm păreri obiective cu privire la evenimentele care au loc în lume, de cele mai multe ori, mecanismul alegerii ştirilor se rezumă la criteriul ratingului Indiferent cât de subţire este felia ta, ea are întotdeauna două părţi BARUCH SPINOZA La fel cum un fotograf îţi arată ceea ce este important într-o poză prin lucrurile pe care hotărăşte să le includă în cadrul ei, înţelesurile pe care le atribuim evenimentelor din viaţa noastră sunt cauzate de acele situaţii pe care le-am trăit şi pe care am ales să le considerăm importante Interpretarea pe care o dăm fiecărei situaţii depinde de ceea ce alegem să includem sau să excludem din cadrul perspectivei noastre De fapt, totul este relativ Consideri că o situaţie este dureroasă pentru că o compari cu alta mai fericită Unul dintre exemplele mele preferate în acest sens aparţine unei studente aflate la colegiu, care le-a scris părinţilor următoarea scrisoare: Dragi părinţi, Îmi cer scuze că vă scriu atât de târziu, dar instrumentele mele de scris au fost distruse odată cu apartamentul, care a fost mistuit de flăcări într-un incendiu Am ieşit din spital, iar doctorul mi-a spus că sunt sănătoasă şi ca voi putea duce o viaţă normală în continuare Un tânăr frumos, pe nume Pete, m-a salvat din flăcări şi a fost atât de drăguţ, încât m-a invitat să împărţim apartamentul lui Este un om bun, amabil şi provine dintr-o familie bună, deci cred că veţi fi bucuroşi să aflaţi că ne-am căsătorit săptămâna trecută Ştiu că veţi fi şi mai fericiţi când veţi afla că, în curând, veţi deveni bunici De fapt, n-a existat niciun incendiu, n-am fost spitalizată, nu m-am căsătorit şi nu sunt nici însărcinată, dar am picat examenul la biologie şi voiam să fiu sigură că, atunci când vă voi da această veste, o veţi privi din perspectiva corespunzătoare Cu dragoste, fiica voastră Un alt exemplu, mult mai dramatic decât cel precedent, de punere a unei situaţii în perspectiva corespunzătoare este cel al unui prieten Timp de luni de zile, prietenul meu s-a tot plâns că îi este teamă că, în curând, va împlini 40 de ani, iar mai tânăra sa prietenă nu vrea să-l ia de bărbat Oricât de mult am încercat să-l conving de contrariu, el insista asupra „celui mai rău lucru care i s-ar putea întâmpla”: să ajungă la vârsta de 40 de ani neînsurat Într-o zi, am observat că părea mai relaxat şi nu se mai plângea din cauza situaţiei în care se afla Când l-am întrebat ce a produs această schimbare, mi-a răspuns că prietena sa descoperise de curând că avea o tumoare la sân Deşi, în cele din urmă, tumoarea s-a dovedit a fi benignă, el şi-a dat seama că, în comparaţie cu perspectiva de a o pierde din cauza cancerului, faptul că încă nu era însurat cu ea era doar un neajuns minor Nu uita! Avantajul de a putea să hotărăşti modul în care pui lucrurile în perspectivă este cel care îţi va oferi mai multe soluţii Mai multe soluţii ne oferă o flexibilitate mai mare în gândire şi, aşa cum vei vedea în câteva clipe, o flexibilitate mai mare în gândire conduce către o abilitate crescută de a influenţa rezultatul oricărei situaţii Flexibilitatea înseamnă putere Cel care stabileşte agenda controlează rezultatul dezbaterii NOAM CHOMSKY În urmă cu mulţi ani de zile, elicele navelor erau fixate cu buloane de metal Explicaţia era aceea că, fiind făcute din cele mai rezistente materiale, acestea aveau să fie mai durabile şi mai sigure Din păcate, buloanele erau atât de rigide, încât, dacă se loveau de un obiect dur, se distrugeau În prezent, elicele se fixează cu ajutorul manşoanelor flexibile de cauciuc: deşi, aparent, sunt mai puţin rezistente decât omoloagele lor din metal, acestea sunt mai durabile şi mai sigure datorită flexibilităţii lor În mod similar, cercetătorii din domeniul destul de noii ştiinţe a ciberneticii au descoperit că persoana cea mai puternică dintr-un grup dat este, fără excepţie, şi cea mai flexibilă în gândire Individul care deţine cele mai multe puncte de vedere are şi cele mai multe soluţii şi, prin urmare, cea mai mare şansă de a controla rezultatul oricărei situaţii date Arta de a-ţi schimba perspectiva negativă asupra lumii într-una optimistă nu constă în ignorarea problemelor, ci în faptul de a deţine suficientă flexibilitate în gândire pentru a alege un punct de vedere care să fie în avantajul, şi nu în detrimentul tău Când lucrez cu copii care trebuie să treacă printr-o intervenţie chirurgicală, îi învăţ să privească totul ca pe un joc; pe adulţi, îi învăţ să-şi transforme teama în nerăbdare, iar amânarea recompensei în „momentul perfect ales de univers” Nu există „eşec” Una dintre cele mai importante lecţii pe care le-am învăţat de la oamenii de succes cu care am lucrat de-a lungul anilor a fost acela că „eşecul” este o atitudine, nu un rezultat Cu alte cuvinte, n-are nicio legătură cu rezultatele la care ajungi, ci cu perspectiva din care priveşti lucrurile De exemplu, după ce încercase de 700 de ori fără succes să inventeze becul, Thomas Edison a fost întrebat de un reporter de la New York Times cum se simte un om care a eşuat de 700 de ori Marele inventator i-a răspuns printr-un exemplu clasic de perspectivă optimistă: Nu am eşuat de 700 de ori N-am eşuat nici măcar o singură dată Am reuşit să demonstrez că cele 700 de metode nu funcţionează Când voi elimina toate metodele care nu funcţionează, o voi descoperi pe cea care va funcţiona Au urmat mii de dovezi încununate de succes că metodele nu erau cele bune, însă, în final, Edison a găsit „metoda care va da rezultate” şi, odată cu ea, a „iluminat” lumea Mai presus de orice, Edison reuşise să pună o anumită provocare într-o perspectivă care l-a ajutat să-şi menţină motivaţia Era suficient de flexibil în gândire pentru a-şi îngădui mai multe opţiuni Iar tu poţi să faci acelaşi lucru pentru tine Următorul exerciţiu te va ajuta să aplici puterea perspectivei în viaţa ta: JOCUL PERSPECTIVELOR 1 Gândeşte-te la un scop/proiect pe care l-ai dus până la capăt în trecut Ce perspectivă şi cunoştinţe ai folosit pentru a-ţi păstra motivaţia şi pentru a lucra în continuare la acel proiect/ scop? Exemple: „Şeful meu ne-a menţinut motivaţi să lucrăm din greu la un proiect arătându-ne că o facem în folosul comunităţii ” „L-am convins pe fiul meu să-şi facă temele acordându-i mai multă libertate acasă dacă la şcoală obţine rezultate bune ” 2 Gândeşte-te la un scop/proiect la care lucrezi în prezent sau la care ţi-ai dori să lucrezi pe viitor 3 Gândeşte-te la câteva perspective pe care le-ai putea avea cu privire la un scop/proiect ce ţi-ar reduce din interesul de a te implica şi de a-l duce la bun sfârşit Exemple: „Acest proiect este sortit eşecului ” „Chiar dacă va funcţiona, n-o să iasă nimic bun din el ” „Acesta este doar un alt capriciu al şefilor ” 4 Gândeşte-te la câteva perspective pe care le-ai putea avea cu privire la un scop/proiect ce ţi-ar trezi interesul de a te implica şi de a-l duce la bun sfârşit Exemple: „Cel care moare şi lasă în urma sa un număr mare de prieteni câştigă ” „Indiferent de rezultate, va fi meritat osteneala ” „Universul îşi doreşte ca eu să reuşesc ” O chestiune de perspectivă Una dintre cele mai puternice arme pe care le folosim în fiecare zi pentru a obţine perspective diferite este, în acelaşi timp, şi una foarte simplă: întrebările De întrebările pe care le punem depind acurateţea percepţiilor noastre, precum şi succesele, plăcerea, furia, bucuria sau mirarea de care avem parte în fiecare zi Unii oameni pe care i-am întâlnit sau cu care am lucrat nu mai pot ieşi dintr-o anumită situaţie sau suferă din cauză că îşi pun mereu aceleaşi întrebări cu nuanţe negative Să luăm de exemplu întrebarea: „De ce nu pot să rezolv această situaţie?” Ea presupune că: a) trebuie făcut ceva pentru a rezolva situaţia şi b) tu nu poţi să o rezolvi Ca să înţelegi întrebarea, mintea ta începe să caute în mod automat toate motivele pentru care „tu nu poţi face acel lucru”, indiferent de ce soluţii găseşti la problema respectivă Indiferent de răspunsurile pe care le găseşti, tu accepţi premisa majoră a întrebării În mod alternativ, închipuie-ţi că te întrebi: „Cum să rezolv acest lucru în cel mai uşor mod cu putinţă?” Această întrebare presupune că: a) această situaţie are rezolvare, b) există mai multe căi prin care ai putea să o rezolvi şi c) poate fi rezolvată într-un mod simplu Aceste presupuneri sau supoziţii funcţionează ca o busolă care caută soluţii pentru rezolvarea problemei Întrebările te ajută să te concentrezi asupra esenţei problemelor şi vei avea doar de câştigat de pe urma concentrării Dacă standardul tău de viaţă este unul scăzut, analizează-ţi întrebările pe care ţi le pui şi gândeşte-te cum să le reformulezi pentru a vedea lucrurile dintr-o perspectivă pozitivă Iată câteva exemple de întrebări pe care ţi le pui în mod obişnuit, dar care nu te ajută cu nimic: • De ce toate astea mi se întâmplă numai mie? • De ce nu mă plac? • De ce nu pot să slăbesc? Acum, pune-ţi o altă întrebare: Cum pot să-mi pun aceasta problemă, astfel încât să mă îndrepte către o direcţie pozitivă? Hai să învăţăm cum ne pot ajuta aceste întrebări Începe prin a-ţi pune întrebări care pleacă de la o premisă pozitivă, precum: • Care este cea mai elegantă metodă de a rezolva această problemă? • La câte metode de rezolvare a acestei probleme mă pot gândi? • Care este cea mai uşoară metodă de a mă opri din ? Aceste întrebări îţi vor determina creierul să caute informaţii noi şi să te plaseze într-o stare de spirit nouă şi energică Dacă nu eşti mulţumit de răspuns, schimbă întrebarea sau continuă să întrebi până când primeşti răspunsul care te mulţumeşte Creierul tău va continua să caute pentru tine până când va găsi un răspuns satisfăcător Contribuţia lui Byron Katie la crearea perspectivei pozitive Adeseori, fiinţele umane nu găsesc soluţii la problemele lor din cauza lipsei de flexibilitate emoţională Punându-le întrebări care îi determină să vadă situaţia dintr-o nouă perspectivă, am reuşit să „vindec” în câteva minute oameni de emoţii dureroase acumulate de-a lungul mai multor ani de zile Byron Katie, autoarea minunatei cărţi Loving What Is, se foloseşte de o serie de întrebări extrem de eficiente pentru a-i ajuta pe oameni să se elibereze foarte uşor de sentimentele de furie, frustrare şi teamă Ea începe prin a-i întreba dacă există vreo persoană pe care aceştia o judecă aspru (o persoană pe care nu au iertat-o încă pentru ceva ce le-a făcut în trecut) şi le cere detalii: Ce-ai vrea să schimbi la acea persoană? Ce-ar trebui sau nu ar trebui să facă? De ce ai nevoie de la ea pentru a fi fericit? După ce a aflat punctul de vedere care cauzează resentimentul, ea pune patru întrebări simple: 1 Este acest lucru adevărat? Atunci când oamenii sunt întrebaţi dacă punctul lor de vedere este real, răspunsul lor este, adeseori, un „da” hotărât Totuşi, pentru a afla mai multe detalii, Byron le pune următoarea întrebare: 2 Ştii cu adevărat că punctul tău de vedere este real? Mulţi oameni sunt surprinşi că nu pot fi siguri de acest lucru Punctul lor de vedere începe deja să se clatine 3 Cum reacţionezi atunci când îţi dai seama că ai creat/ţi-ai spus singur această poveste? Această întrebare te ajută să realizezi consecinţele negative, stresul şi supărarea pe care modul tău de a gândi ţi le provoacă Devine imediat evident că faptul de a continua să priveşti lucrurile din acest punct de vedere este neproductiv, în cel mai bun caz, şi extrem de dăunător, în cel mai rău 4 Ce fel de om ai fi fără această părere/ poveste? Pentru a răspunde sincer la această întrebare, trebuie să renunţi la limitările impuse de perspectiva negativă în care te-ai înscris iniţial Când vei face acest lucru, vei fi mai fericit Când ajung în acest punct, mulţi oameni sunt pregătiţi să se elibereze de povara supărării şi să îmbrăţişeze un mod de gândire pozitiv Poţi repeta acest exerciţiu de fiecare dată când doreşti să te eliberezi de un punct de vedere care te limitează Întrebări care implică posibilitatea Diferenţa dintre Einstein şi celelalte minţi luminate care au trăit în aceeaşi epocă a fost aceea că el punea întrebări mai isteţe Genul de întrebări la care Einstein excela erau cele pe care eu le numesc „întrebări care implică posibilitatea” Aceste întrebări pun accent pe un lucru posibil care nu a fost luat în considerare de o persoană până în acel moment Gândeşte-te la o situaţie despre care ai crezut că e fără ieşire şi pune-ţi următoarele întrebări care implică posibilitatea: • Ce s-ar întâmpla dacă această problemă n-ar mai exista? • Ce-ar trebui să se întâmple ca lucrurile să meargă bine? • Dacă aş şti că există o soluţie simplă pentru această situaţie, care ar fi aceea? • Ce altă soluţie nu am luat în considerare? • Dacă aş face o descoperire uimitoare în acest domeniu, care ar fi aceea? Nu uita regula de aur: Întotdeauna ai mai mult de câştigat dacă te concentrezi asupra problemelor pe care le ai de rezolvat Prin urmare, este extrem de important să te concentrezi asupra reuşitelor tale, mici sau mari, asupra a ceea ce este sănătos şi plăcut în jurul tău Întrebări care îţi vor permite să priveşti lucrurile dintr-o perspectivă pozitivă Această tehnică te va ajuta să priveşti orice situaţie care se iveşte în viaţa ta dintr-o perspectivă pozitivă, începând chiar din acest moment Eu îmi pun aceste întrebări în fiecare dimineaţă, ştiind că mă determină să intru într-o stare de spirit pozitivă pentru a răspunde la ele Cu cât răspunzi mai detaliat, cu atât starea ta de spirit va fi mai bună! • Cine şi ce anume mă face să mă simt cel mai fericit om? • Cine şi ce anume mă face să mă simt cel mai iubit om? • Cine şi ce anume mă face să mă simt cel mai împlinit om? • Cine şi ce anume îmi provoacă cea mai mare plăcere? • Cine şi ce anume mă motivează cel mai mult? În timp ce răspund la fiecare întrebare, îmi creez o imagine vie a gândurilor care îmi vin în minte şi o amplific De exemplu, dacă mă gândesc la ce mă face să mă simt cu adevărat fericit, intensific culorile imaginii care îmi vine în minte, precum şi sunetele sau sentimentele care o însoţesc Când termin de răspuns la toate aceste întrebări, perspectiva mea asupra lucrurilor se schimbă complet în mai bine şi sunt pregătit să încep o nouă zi O nouă perspectivă asupra relaţiilor interpersonale Secretul de a te înţelege bine cu ceilalţi este acela de a fi în stare să priveşti lumea prin ochii lor sau, cum ar spune un proverb amerindian, „să mergi o milă încălţat în mocasinii lor” Forţa perspectivei l-a ajutat pe marele lider al Indiei, Ghandi, să devină un negociator legendar Faptul că putea să privească o situaţie din mai multe perspective i-a oferit flexibilitate în gândire şi în acţiuni, ceea ce l-a ajutat să devină un negociator redutabil Se spune că el ar fi provocat prăbuşirea Imperiului Britanic pentru că era suficient de flexibil în gândire încât să privească lucrurile din perspectiva adversarilor săi În timpul negocierilor cu privire la viitorul Indiei, el a luat în considerare toate punctele de vedere, închipuindu-se chiar cum stă în spatele sau pe scaunele partenerilor săi de discuţii şi simţind „că ştie ce gândesc aceştia” Deoarece îşi acordase timp să se pregătească minuţios pentru negocieri, el a părut să aibă răspuns pentru fiecare argument şi întrebare pe care partenerii săi de negocieri le-au ridicat, chiar înainte de începerea discuţiilor Din proprie experienţă, îţi pot spune că, atunci când încerci să priveşti o situaţie din punctul de vedere al altora, este important să ţii cont de un singur lucru: Oamenii întreprind o acţiune pentru a-şi îndeplini un scop sau pentru a-şi satisface o nevoie Îmi place să cred că, în spatele acţiunilor lor, oamenii au intenţii bune, chiar şi atunci când adoptă o poziţie care este în detrimentul sau împotriva intereselor noastre Când mă lovesc de o astfel de situaţie, mă întreb adeseori: „Ce intenţie bună se află în spatele acestui comportament?” Acest lucru mă ajută să privesc o situaţie din perspective diferite Dacă în prezent te afli într-un conflict cu una sau mai multe, persoane, fă acest exerciţiu simplu şi vezi dacă te ajută: Cum să priveşti o relaţie din mai multe puncte de vedere 1 Gândeşte-te la o situaţie în care ai avut o discuţie mai aprinsă cu o anumită persoană Retrăieşte acea situaţie sau imaginează-ţi că acea persoană se afla chiar acum în faţa ta Acordă atenţie fiecărui detaliu, fiecărui dialog pe care îl porţi cu tine însuţi şi fiecărei emoţii prin care treci Acum, imaginează-ţi că ieşi din corpul tău, pluteşti deasupra lui şi te eliberezi de acele emoţii 2 Apoi, intră în corpul celeilalte persoane Dacă vrei, îţi poţi imagina că îi aşezi capul peste al tău, aşa cum ţi-ai aşeza un coif Priveşte lucrurile din perspectiva ei şi priveşte-te prin ochii ei Ce-şi spune cu privire la situaţia în care se află? Cum te simţi în „pielea” ei? Acum, ieşi din corpul ei şi eliberează-te de acele sentimente 3 Pe urmă, gândeşte-te la o persoană pe care o admiri pentru inteligenţa şi înţelepciunea ei Poate fi un prieten, un mentor sau chiar un personaj de poveste Intră în pielea ei şi imaginează-ţi că urmăreşte discuţia aprinsă dintre tine şi cealaltă persoană Cum ar percepe această situaţie în calitate de observator neutru? Mută-te într-o poziţie din care te poţi privi atât pe tine, cât şi pe cel cu care porţi discuţia aprinsă Observă ce se întâmplă cu „oamenii aceia de-acolo” Ce fac? Ce îşi spun? Ce înţelegi în plus acum, că priveşti situaţia prin ochii mentorului tău înţelept? Ce sfat îţi oferă acesta? 4 În încheiere, intră înapoi în corpul tău împreună cu informaţiile pe care le-ai aflat între timp Priveşte persoana cu care ai purtat discuţia aprinsă din noile perspective şi alege să faci sau să spui un lucru care va duce la soluţionarea conflictului dintre voi Puterea convingerilor Cel mai important sistem de referinţă la care ne raportăm pentru a ne forma punctele de vedere este felul în care alegem să ne percepem pe noi înşine şi lumea în care trăim De-a lungul anilor, am văzut adeseori cum o singură convingere face deosebirea între muncitorii obişnuiţi şi şefii de companii, între succes şi eşec, între campionii mondiali şi ceilalţi competitori Convingerile noastre determină nivelul nostru de inteligenţă, fericirea noastră, calitatea relaţiilor pe care le avem, precum şi sănătatea şi succesul de care ne bucurăm în viaţă În multe privinţe, convingerile noastre ne influenţează într-o mai mare măsură vieţile decât adevărul obiectiv De exemplu, nu contează cât de departe călătoreşti pe această planetă: nu vei cădea niciodată de pe ea Dar, timp de mii de ani, din cauză că exista convingerea că pământul este plat, oamenii nu îndrăzneau să călătorească dincolo de linia orizontului Însă un om care a avut o viziune diferită asupra lucrurilor a schimbat pentru totdeauna convingerile unei lumi întregi Convingerile reprezintă ferestrele prin care privim lumea Dacă „ferestrele convingerilor” tale sunt acoperite de prea multe idei negative (precum „lumea este un loc periculos” sau „nu poţi să ai încredere în oameni”), vei vedea o lume plină de pericole şi de oameni în care nu poţi avea încredere Dacă înlocuieşti convingerile tale negative cu unele pozitive, cum ar fi „lumea este un loc prietenos” sau „pot să am încredere în mine”, vei trăi într-o lume prietenoasă, în care poţi face alegeri înţelepte cu privire la fiecare aspect al vieţii tale Legendarul psiholog Abraham Maslow a istorisit această poveste despre puterea convingerilor: Un pacient nu avea niciun pic de respect faţă de el pentru că se credea cadavru, iar psihiatrul lui a petrecut multe şedinţe cu el încercând să-l convingă, de contrariu Într-o zi, psihiatrul l-a întrebat pe pacientul său dacă, de fapt, cadavrele sângerează Pacientul a răspuns hotărât: — Cadavrele nu sângerează Toate funcţiile organismului lor au încetat Apoi, psihiatrul l-a convins pe pacientul său să facă un experiment împreună, în cadrul căruia avea să-i înţepe mâna cu un ac să vadă dacă sângerează Aşa cum era de aşteptat, când acul i-a pătruns în piele, a început să sângereze Privind uimit picăturile de sânge, pacientul a îngăimat: — Măi, să fie! Cadavrele chiar sângerează Convingerile tale îţi determină deciziile, stările emoţionale şi, în cele din urmă, direcţia către care te îndrepţi în viaţă Ele controlează fiecare aspect al vieţii tale În acelaşi mod în care un videoproiector redă imaginile de pe o rolă de film pe un ecran, percepţiile tale asupra lumii reprezintă o manifestare a convingerilor tale Dacă te întrebi care sunt convingerile tale, gândeşte-te ce simţi cu privire la viaţa pe care o trăieşti Simţi că deţii controlul asupra diferitelor ei aspecte? Poţi să priveşti lucrurile din mai multe perspective? Te simţi adeseori extrem de fericit? Dacă nu este aşa, partea finală a lecţiei de azi te va ajuta extrem de mult Cele mai importante 7 convingeri ale oamenilor de succes De-a lungul anilor, am avut ocazia să învăţ de la mulţi oameni cu care am lucrat şi care sunt consideraţi aproape în mod unanim genii în cultura noastră Aceştia sunt persoane remarcabile din domeniul artelor, al afacerilor, al sportului etc În urma discuţiilor pe care le-am purtat cu ei, am descoperit care sunt cele mai importante 7 perspective de succes ale acestor persoane fericite şi sănătoase, care au excelat în domeniile lor Nu uita! Convingerea nu este altceva decât un punct de vedere: o fereastră prin care privim lumea Când alegi să priveşti lucrurile prin fereastra acestor perspective pozitive, îţi vei forma un punct de vedere mai amplu şi vei începe să observi imediat rezultatele Nu te gândi dacă acestea sunt adevărate sau nu: imaginează-ţi doar cum va arăta viaţa ta dacă ai şti acest lucru 1 Tu eşti expertul în ceea ce te priveşte Există o legendă sufistă despre un bărbat care îşi căuta cheile pe aleea din faţa casei sale, luminată de felinare Vecinii i s-au alăturat şi l-au ajutat să-şi caute cheile până când, într-un final, unul dintre ei l-a întrebat: — Unde ţi-ai pierdut cheile? Bărbatul a răspuns: — În casă Uimit de răspunsul lui, vecinul l-a întrebat: — Atunci de ce le cauţi afară? Bărbatul a replicat: — Pentru că afară este mai multă lumină Este simplu: nimeni nu te cunoaşte mai bine decât tu însuţi Chiar dacă ţi-ai petrecut viaţa căutând răspunsuri în afara ta, odată ce începi să cauţi înăuntrul tău, răspunsurile corecte la întrebările vieţii vor Începe să se arate unul câte unul, din ce în ce mai des 2 Nu te-ai „defectat”; nu ai nevoie de „reparaţii” În secolul al XIX-lea, concepţia conform căreia oamenii erau „defecţi” luase amploare în comunitatea din ce în ce mai mare a psihiatrilor Aceasta avea să devină o concepţie de referinţă timp de peste o sută de ani Genii ca Richard Blander şi psihologi moderni conduşi de reformatori precum Martin Seligman şi Mihaly Csikszentmihalyi Văd lucrurile în mod diferit Psihologia pozitivă, un nou domeniu de studiu, porneşte de la premisa că, dacă ne dorim să vedem din ce în ce mai mulţi oameni sănătoşi din punct de vedere mintal, trebuie să-i studiem pe cei care sunt sănătoşi, nu pe cei care sunt bolnavi De-a lungul anilor în care am lucrat cu oameni din diferite categorii sociale, am aflat că, în spatele acţiunilor lor, se ascund intenţii bune, chiar dacă motivul ar putea părea nepotrivit celorlalţi Orice comportament disfuncţional are la bază o intenţie pozitivă sau a servit cândva unui scop care nu mai este de actualitate De exemplu, să luăm în considerare o persoană căreia îi este teamă să zboare cu avionul Cauzele pot fi multiple, dar dacă presupunem că această fobie are la bază o intenţie pozitivă, ştim că aceasta se rezumă la dorinţa persoanei respective de a se afla în siguranţă Când subconştientul tău găseşte alte căi de a te face să te simţi în siguranţa, fobia însăşi îşi pierde necesitatea Acesta este şi motivul pentru care, în prezent, prin tehnici psihologice moderne, fobiile de care oamenii au suferit o viaţă întreagă pot fi vindecate în doar câteva minute 3 Ai deja toate resursele necesare pentru a reuşi Ai încredere în tine că îţi poţi lega şireturile sau că te poţi duce la piaţă să faci cumpărături? Atunci înseamnă că ai resurse de încredere în interiorul tău Prin urmare, ai încredere în tine că poţi să vorbeşti în public, să abordezi o persoană care îţi place sau să faci orice altceva îţi doreşti Ai simţit vreodată iubire în sufletul tău pentru un părinte, pentru un copil sau pentru vreun animal de companie? Înseamnă că poţi să fii mai iubitor cu partenerul tău, cu familia ta sau chiar cu tine însuţi Singura deosebire dintre tine şi oamenii de geniu este că tu nu ai învăţat încă să ai acces la resurse la momentul potrivit Această carte te va învăţa cum să faci acest lucru! 4 Poţi atinge orice scop dacă împarţi sarcina pe care o ai de îndeplinit în părţi suficient de mici În urmă cu câţiva ani, un bărbat a reuşit să mănânce un avion, timp de mai multe luni, împărţindu-l în bucăţele Deşi nu vă recomand absolut deloc să repetaţi gestul lui, vă pot spune cu certitudine că orice abilitate poate fi învăţată şi orice problemă poate fi rezolvată dacă este împărţită în bucăţi suficient de mici Atunci când îţi antrenezi mintea să privească sarcinile majore în termeni simpli, acestea devin mult mai uşor de îndeplinit De altfel, deja facem acest lucru în mod firesc De exemplu, când vrei să reţii un număr de telefon, îl împarţi în grupuri de cifre; dacă vrei să-ţi cumperi un obiect costisitor, cum ar fi o casă sau o maşină, plăteşti în rate mici pe care ţi le poţi permite Ideea este următoarea: Dacă vrei să dărâmi zidul care se află între tine şi viaţa pe care doreşti s-o trăieşti, cel mai bine este s-o faci cărămidă cu cărămidă! 5 Dacă metoda ta nu dă rezultate, încearcă altceva În bestsellerul Who Moved My Cheese?, Spencer Johnson atrage atenţia asupra deosebirii dintre oameni şi şoareci Dacă şoarecii descoperă că o metodă nu dă rezultate, încearcă o alta; dacă oamenii descoperă că o metodă nu dă rezultate, caută pe cineva pe care să dea vina Aud adeseori oameni care nu găsesc o soluţie pentru o anumită situaţie spunând: „Dar întotdeauna am făcut la fel” sau „Nu sunt genul acela de persoană” Adevărul este că tot ceea ce ne vine să facem în mod natural este mai degrabă rodul obişnuinţei (aşa suntem programaţi să procedăm) decât al potenţialului nostru Dacă vrei să obţii rezultate diferite, ieşi din zona ta de confort şi acţionează în mod diferit 6 Nu există eşec, ci doar feedback Vreţi să va dau o reţetă a succesului? Este una foarte simplă: dublează-ţi rata eşecurilor THOMAS J WATSON, fondator IBM Când ai un eşec? Atunci când te hotărăşti să nu mai înveţi Până atunci, fiecare răspuns pe care îl primeşti este o sursă valoroasă de informaţii ce te ajută să-ţi dai seama dacă acţiunile pe care le întreprinzi te apropie sau te îndepărtează de ţelurile tale În mod similar, un avion se află în 90% din timp în afara rutei sale şi pilotul modifică în mod constant cursul pentru a ajunge la destinaţie De fapt, oamenii de succes recunosc că succesul apare atunci când au terminat cu eşecurile Din experienţa mea, oamenii care „au reuşit” au un singur lucru în comun: au făcut mai multe greşeli decât ceilalţi Fiecare eşec sau greşeală este o ocazie mascată de a învăţa „Eşecul” este o parte necesară din procesul de învăţare, şi nu sfârşitul acestuia În realitate, oamenii nu fac greşeli: strategiile, tacticile şi planurile lor eşuează Ce faci atunci când strategiile, tacticile sau planurile tale nu conduc către rezultatele dorite de tine? Le schimbi până când le găseşti pe cele care dau rezultatele cele mai bune! Teama de eşec reprezintă un factor demotivant puternic, care îşi pierde din impactul pe care îl are asupra noastră dacă îi diminuăm încărcătura emoţională În această săptămână, alege o parte din viaţa ta în care întâmpini dificultăţi şi oferă-ţi permisiunea să „greşeşti” de cel puţin zece ori Va trebui să-ţi găseşti propria definiţie a eşecului: dacă lucrezi în vânzări, aceasta înseamnă să întâmpini cel puţin zece refuzuri; dacă eşti scriitor, dă-ţi voie să scrii cel puţin zece pagini mizerabile Reuşita este întotdeauna mai dulce când presupune un pic de efort pentru a ajunge la ea De îndată ce vei realiza că eşecul nu reprezintă un sfârşit, ci mai degrabă o piatră de încercare care îţi va produce ocazional frustrări, acesta îşi va pierde din încărcătura negativă, devenind un tovarăş important, care te va însoţi pe drumul tău către fericire, succes şi bunăstare Am învăţat mai mult din eşecurile mele decât din reuşitele mele RICHARD BRANSON 7 Îţi creezi viitorul chiar ACUM Când am o şedinţă particulară cu unul dintre pacienţii mei şi lucrez cu el la atingerea scopurilor sale, îl întreb adeseori: „Dacă vei continua să procedezi astfel, îţi vei atinge scopul?” Spre surprinderea mea, ei cunosc deja răspunsul la această întrebare şi-mi răspund adeseori prin „nu” Una dintre cele mai importante deosebiri între oamenii care reuşesc şi cei care răzbat cu greu în viaţă este modul în care aleg să-şi construiască viitorul: privind spre trecut sau către prezent Dacă priveşti în mod constant spre trecut, vei simţi întotdeauna că istoria se repetă; dacă priveşti către prezent, vei găsi mereu modalităţi noi de a-ţi mări şansele de reuşită Indiferent de cât de greu ai răzbătut în trecut, fiecare clipă a zilei îţi va oferi şansa de a face noi alegeri şi de a crea rezultate noi Noul generator de convingeri Aş vrea să încheiem ziua de azi cu un exerciţiu simplu de imaginaţie, care îţi va permite să-ţi obişnuieşti subconştientul să adopte mai uşor perspective noi Alege una dintre cele şapte convingeri pe care tocmai le-ai citit şi despre care crezi că te va ajuta să-ţi schimbi cu adevărat felul în care trăieşti 1 Opreşte-te pentru o clipă şi închipuie-ţi că în faţa ta se află un alt „eu” Este un „eu” care deţine deja acea convingere pe care îţi doreşti să o posezi şi tu la rândul tău Poate că ai convingerea că eşti încrezător, motivat, că meriţi să fii iubit şi că vibrezi de energie şi de fericire 2 Acum imaginează-ţi ce are de câştigat celălalt „eu” dacă posedă acea convingere Se simte motivat? Încrezător? Puternic? Un om de succes? 3 Imaginează-ţi că acel eu îţi demonstrează la nesfârşit avantajele deţinerii unei astfel de convingeri Cum se comportă? Cum îşi vorbeşte? Ce ton foloseşte atunci când vorbeşte cu el însuşi? Ce postură are? Cum merge? 4 Dacă acesta nu este aşa cum îţi doreşti, fă schimbările care te fac să te simţi mai fericit Dă-i voie intuiţiei tale să te ghideze! 5 Atunci când eşti mulţumit de celălalt „eu”, intră în corpul lui Preia perspectiva şi comportamentul său 6 Acum, gândeşte-te la o situaţie pe care ai vrea s-o priveşti din noua perspectivă Gândeşte-te bine ce înseamnă să deţii noua perspectivă şi ce te poate ajuta aceasta să obţii în viaţă În ce fel se vor îmbunătăţi lucrurile? 7 În următoarele săptămâni, poartă-te ca şi când noua ta perspectivă ar fi adevărată Chiar dacă te simţi de parcă ai fi inventat-o, aceasta va transmite creierului tău mesajul de a pune în funcţiune noul „software” al acestei perspective pozitive Când vei culege roadele folosirii perspectivei pozitive, fiecare zi din viaţa ta va fi una fericită! Pe mâine, Paul McKenna PS : Peste doar 24 de ore, vom ajunge la mijlocul călătoriei noastre de 7 zile şi vei afla secretul care te va ajuta să-ţi transformi visele în realitate ZIUA A PATRA Stabilirea visului Descoperă ce îţi doreşti cu adevărat şi transformă-ţi visele în realitate ÎNAINTE SĂ ÎNCEPI ZIUA DE AZI: • Ascultă sesiunea de programare mentală de pe CD • Recapitulează exerciţiul „Reprogramarea imaginii de sine” de la capitolul 1 • Foloseşte puterea perspectivei, adresându-ţi întrebările din ziua a treia: 1 Cine sau ce te face cel mai fericit? Răspunzând la întrebare, te vei simţi inevitabil mai fericit Acum, să amplificăm această senzaţie – măreşte imaginile, luminează-le şi scoate-le în evidenţă, amplifică sunetele şi intensifică sentimentele Observă unde sunt cele mai intense emoţii şi dă-le o culoare Acum, mişcă acea culoare şi emoţie din vârful capului până în vârful picioarelor până când îţi umple întregul corp 2 Cine sau ce te face să te simţi cel mai iubit? Să amplificăm din nou acel sentiment – măreşte imaginile, luminează-le şi scoate-le în evidenţă, amplifică sunetele şi intensifică sentimentele Observi unde sunt cele mai intense emoţii şi dă-le o culoare Acum, mişcă acea culoare şi emoţie din vârful capului până în vârful picioarelor până când îţi umple întregul corp 3 Cine sau ce te face să te simţi cel mai bogat? Amplifică sentimentul de bogăţie – măreşte imaginile, luminează-le şi scoate-le în evidenţă, amplifică sunetele şi intensifică sentimentele Observă unde sunt cele mai intense emoţii şi dă-le o culoare Acum mişcă acea culoare şi emoţie din vârful capului până în vârful picioarelor până când îţi umple întregul corp 4 Cine sau ce te face să te simţi plin de pasiune? Din nou, amplifică sentimentele mărind imaginile, luminându-le şi evidenţiindu-le, amplificând sunetele şi intensificând sentimentele Observă unde sunt cele mai intense emoţii şi dă-le o culoare Acum, mişcă acea culoare şi emoţie din vârful capului până în vârful picioarelor până când îţi umple întregul corp 5 Cine sau ce te face să te simţi puternic? Poţi amplifica aceste sentimente mărind imaginile, luminându-le şi evidenţiindu-le, amplificând sunetele şi intensificând sentimentele Observă unde sunt cele mai intense emoţii şi dă-le o culoare Acum, mişcă acea culoare şi emoţie din vârful capului până în vârful picioarelor până când îţi umple întregul corp 6 În timp ce te simţi atât de bine, gândeşte-te la ziua ce începe, simte şi imaginează-ţi că lucrurile merg perfect, aşa cum vrei tu Vezi ceea ce vei vedea, ascultă ceea ce vei auzi şi simte ce bine este Respectând zilnic ritualul de creare a unei stări minunate, efectul cumulativ va fi puternic Vei începe în curând să trăieşti viaţa într-un alt mod În loc să manipulezi lumea pentru a te simţi bine, poţi începe fiecare zi simţindu-te aşa cum vrei Bravo! Te-ai programat din nou să ai o zi minunată! Un bărbat se plimba pe plajă reflectând la viaţa sa Îşi dorise mereu să schimbe ceva, dar oricât ar fi încercat, simţea că merge contra vântului Dintr-odată, omul a auzit un scrâşnet şi s-a uitat la picioarele sale Cât vedeai cu ochii, mii de steluţe de mare fuseseră aduse de valurile oceanului şi de maree pe ţărm Bărbatul a mers mai departe, gândindu-se în sinea lui la cruzimea aparentă a oceanului Până la urmă, steluţele acelea nu făcuseră nimic rău! Cu toate acestea, până la sfârşitul zilei, aveau să moară, eşuate pe ţărm şi lăsate să piară După o vreme, bărbatul s-a întâlnit cu o bătrână care stătea pe malul oceanului şi arunca înapoi în apă steluţele de pe ţărm Când a întrebat-o ce face, ea i-a spus ca şi-a dorit mereu să schimbe ceva şi s-a hotărât că azi era o zi potrivită ca să înceapă Bărbatul s-a uitat apoi la miile şi miile de steluţe de mare pe moarte, împrăştiate de-a lungul coastei, şi-a spus: „La fiecare steluţă pe care o arunci înapoi în ocean, alte trei eşuează pe ţărm! Cum e posibil să schimbi ceva?” Femeia se gândi o clipă, apoi ridică o altă stea de mare şi o aruncă în apă „Pentru această steluţă de mare am schimbat ceva”, spuse ea, şi îi arătă cel mai frumos zâmbet pe care bărbatul îl văzuse vreodată Obiectivul de a stabili obiective Scopul vieţii este o viaţă de împlinire a scopurilor ROBERT BYRNE Sunt sigur că ai auzit de importanţa obiectivelor, aşa că, la prima vedere, ceea ce îţi voi împărtăşi astăzi îţi va părea cunoscut Probabil ca ţi-ai stabilit obiective în trecut şi te-ai entuziasmat în legătură cu atingerea lor, însă ai descoperit că motivaţia ta scade când ceea ce ai iniţiat nu s-a înfăptuit Sau poate că ai obţinut ceea ce credeai că voiai atunci, dar pe urmă ai descoperit că nu îţi doreai acel lucru şi ajungeai să te întrebi dacă asta era tot Nu te lăsa păcălit sau tentat să sari peste acest capitol – azi va fi diferit Diferenţa crucială este că, de data aceasta, vei plasa obiectivele în locul potrivit – drept factori decisivi pentru o viaţă mai bună Azi vei învăţa un nou mod de gândire cu privire la ceea ce îţi doreşti în viaţă Obiectivele sunt de fapt partea CEA MAI PUŢIN importantă în procesul de trei paşi pe care îl vei învăţa Folosind tehnicile extraordinare din lecţia de azi, te vom ajuta să preiei controlul asupra vieţii tale şi să o conduci în direcţia dorită Până la sfârşitul lecţiei de azi, nu vei avea doar o viziune mai clară a ceea ce vrei, ci vei şi începe să îţi programezi obiectivele şi visele direct în subconştient Astfel, le vei putea îndeplini mai uşor decât înainte Trei paşi către o viaţă minunată În principiu, ai nevoie doar de trei lucruri pentru a avea o viaţă minunată: • O direcţie clară (visul tău) • O busolă precisă (valorile tale) • Borne la care te opreşti de-a lungul drumului către destinaţia finală (obiectivele tale) Pentru scopul nostru, ne putem gândi la acest lucru în felul următor: Când îţi urmezi obiectivele, îndrumat de valori în contextul viselor tale, se întâmplă miracole! Visătorii de zi Toţi oamenii visează, dar nu toţi la fel Cei care visează noaptea, în cotloanele prăfuite ale minţii lor, se trezesc şi realizează că totul a fost în zadar Însă cei care visează ziua sunt periculoşi, pentru că îşi pot controla visele cu ochii deschişi şi le transformă în realitate T S LAWRENCE Cu toţii avem vise – dorinţe ascunse pentru o altă viaţă, mai bună Zăboveşte o clipă şi visează – lasă-ţi mintea să hoinărească, visează, la propriu, „cu ochii deschişi” Răspunde la următoarea întrebare: Ce-ai face dacă ai şti că nu vei da greş? Dacă te-ai oprit şi te-ai gândit măcar o clipă la întrebare, ai procedat asemenea tuturor oamenilor de succes din istorie – ai folosit o stare de reverie pentru a pătrunde pe tărâmul creator Marele geniu Nikola Tesla, inventatorul curentului alternativ şi deţinătorul a 111 brevete de invenţie în SUA, ar fi putut să proiecteze o maşinărie perfectă în mintea sa şi să o folosească în minte ani de zile, înainte de a-i crea replica în lumea fizică Einstein şi-a imaginat că traversează spaţiul pe o rază de lumină când a elaborat teoria relativităţii Mozart auzea simfonii întregi deja încheiate în mintea sa creatoare Michelangelo, Goethe şi Walt Disney experimentau zilnic o stare de reverie drept sursă de idei şi inspiraţie Ceea ce făceau aceşti inventatori era o formă de vizualizare numită autohipnoză sau, aşa cum este cunoscută în lumea corporatistă, „planificare strategică”, lucru despre care voi vorbi în acest capitol Toţi trebuie să ne antrenăm în această activitate creatoare De fapt, cu cât petreci mai mult timp în reveria creatoare, cu atât vei reuşi mai multe De ce este importantă această stare de reverie creatoare? Deoarece, pentru ca ceva să se îndeplinească în lumea reală, trebuie mai întâi să se întâmple în lumea imaginară Opreşte-te din citit şi priveşte în jur – aproape tot ce vezi a început ca un vis în mintea cuiva Pentru a-ţi îmbunătăţi viaţa sau lumea, trebuie mai întâi să-ţi îngădui să visezi Descoperă-ţi „marele vis” Succesul, asemenea fericirii, nu poate fi urmărit; el trebuie să decurgă ca un efect secundar al unui devotament personal pentru o direcţie mai importantă decât sine VIKTOR FRANKL Viktor Frankl, un psiholog celebru, a fost închis de către nazişti într-un lagăr de concentrare în timpul celui de-Al Doilea Război Mondial În loc să se considere o victimă a unor circumstanţe excepţionale, el a decis să facă un studiu personal şi să descopere care sunt diferenţele psihologice dintre cei 28 de prizonieri, procentul celor care au supravieţuit condiţiilor extreme, şi marea majoritate a celor care nu au reuşit acest lucru El a observat că aceia care au reuşit nu erau neapărat cei mai rezistenţi, cei mai sănătoşi sau cei mai inteligenţi, ci aveau un scop în viaţă – un vis suficient de important şi de elocvent încât să fie animaţi de dorinţa arzătoare de a depăşi orice obstacol Visele le-au dat forţa să continue Când mintea are o ţintă, se poate concentra şi direcţiona singură până când îşi atinge scopul Dacă nu ai o ţintă, atunci energia ta este risipită Însă ceea ce realizezi în drumul spre succes nu este adesea la fel de important precum ceea ce vei deveni în acest proces Iată marele secret al viselor tale: Când lucrezi asupra visului care să merite cu adevărat, şi visul lucrează asupra ta Când sunt întrebaţi despre lucrurile pozitive care au avut loc în urma implicării Americii în cursa spaţială, majoritatea savanţilor sunt de acord că nu este vorba despre progresul în inginerie sau proiectarea de rachete, sau chiar despre descoperirea formaţiunilor geologice de pe Lună A fost mai degrabă descoperirea tratamentului pentru variolă, care a rezultat în urma unor cercetări privitoare la cum să fie feriţi astronauţii de orice boală ar putea întâlni în spaţiu În anii ’60, preşedintele american John F Kennedy spunea că va trimite un om pe Lună El le-a spus americanilor: Alegem să mergem pe Lună sau să facem alte lucruri în acest deceniu nu pentru că e uşor, ci pentru că e greu – pentru că acel obiectiv va folosi la organizarea şi măsurarea energiilor maxime şi a aptitudinilor noastre Această provocare este una pe care suntem dispuşi să o acceptăm, pe care nu vrem s-o amânăm şi pe care intenţionăm să o câştigăm La fel cum mersul la facultate nu este doar pentru o diplomă de hârtie, stabilirea visului nu este doar pentru a obţine ceea ce vrei – ci este vorba despre a deveni ceea ce nu ai crezut vreodată că ai putea fi Eu cred că este esenţial să ai ţeluri pentru că acestea îţi oferă o traiectorie în viaţă Nu te-ai aventura cu barca fără să ai o cârmă – dat fiind că ai putea să eşuezi cine ştie pe unde Îi ştim cu toţii pe aceia care lasă totul în voia sorţii, iar evenimentele întâmplătoare ale vieţii îi aruncă dintr-o parte în alta Mai cred că este excelent dacă ştii care îţi sunt valorile, deoarece fericirea provine din valorile pe care le trăieşti zilnic, indiferent de cât de apropiate sau îndepărtate pot părea obiectivele tale La fel cum Viktor Frankl a descoperit că oamenii pot supravieţui în orice situaţie dacă au un scop, toţi marii oameni de succes din istorie aveau în comun acest lucru suplimentar – aveau un scop clar sau un vis A şti în ce mod ţelurile şi valorile tale reflectă acel vis înseamnă a deţine cheia spre succes împlinire Dar dacă nu ştiu la ce să visez? Un ţel nu este altceva decât un vis cu termen stabilit JOE L GRIFFITH Talentul ţine de alegerile pe care le faci ROBERT DE NIRO Studiile au arătat că mai puţin de 3% dintre noi îşi notează pe hârtie ţelurile Nu ne obosim să ne proiectăm destinul, ci preferăm să mergem târâş-grăpiş prin viaţă, lăsând lucrurile la voia întâmplării şi întrebându-ne de ce ne simţim atât de rău De fapt, majoritatea oamenilor petrec mai mult timp făcând liste de cumpărături decât alcătuind o listă cu lucrurile cu adevărat importante pe care le vor în viaţă John Wooden, cel mai de succes antrenor de baschet din istoria universitară, obişnuia să spună: „Dacă eşuezi în planificare, atunci planifici să eşuezi ” În esenţă, tot ceea ce trebuie să faci este să te gândeşti la un lucru pe care ţi-l doreşti, la cum ar fi să îl ai, să verifici dacă este în regulă să îl ai, să te gândeşti cum s-ar putea întâmpla, apoi să te concentrezi în mod regulat asupra visului tău Prin anii ’80, m-am întrebat la un moment dat: „Dacă voi continua pe această cale, unde voi ajunge? Unde voi fi peste cinci ani de acum înainte?” Am fost şocat când mi-am dat seama că, dacă aş fi continuat cu modul meu obişnuit de gândire şi comportament, după cinci ani nu aş fi mai împlinit spiritual, emoţional sau financiar Aş fi doar cu cinci ani mai în vârstă, un pic mai paranoic şi trăind de pe o zi pe alta Aşa că m-am angajat în procesul pe care ţi-l voi împărtăşi azi Mi-am imaginat lucrurile aşa cum sunt prezentate la sfârşitul acestui capitol Rezultatele au fost uluitoare şi reprezintă unul dintre motivele pentru care citeşti acum această carte Am început imediat să mă simt mai bine Dintr-odată, aveam mai multă energie Oportunităţile veneau în număr mare, veniturile mele au sporit semnificativ şi am devenit foarte cunoscut Am început să atrag în jurul meu oameni cu care îmi doream mereu să-mi petrec timpul şi cu care să fac lucrurile la care visam Nu doar visele au devenit realitate, dar duceam în sfârşit o viaţă minunată Pe baza acestei experienţe şi a multor altora de atunci încoace, iată programul în 7 paşi pe care l-am folosit drept ghid pentru mine şi mii de alţi oameni, care au participat la seminariile şi cursurile mele pentru a trai viaţa la care visăm Stabilirea visului Lucrurile care contează cel mai mult nu trebuie lăsate la cheremul celor care contează cel mai puţin GOETHE Ceea ce deosebeşte această tehnică de stabilire a visului de cele tradiţionale este că începem şi terminăm cu ţelul suprem – acela de a trăi o viaţă minunată Pentru a face acest lucru, va fi necesar mai întâi să-ţi identifici valorile centrale – acele lucruri care îţi oferă un sens al vieţii Acestea vor constitui busola călătoriei tale Odată ce ai stabilit clar valorile, vom identifica „marele vis” – acel lucru care îţi oferă un sens clar de direcţie şi un scop În final, când busola este reglată şi direcţia este clară, ne vom concentra pe obiective mai tradiţionale – bornele de-a lungul drumului către visele tale şi viitoarele elemente constitutive ale unei vieţi minunate Acest capitol ar putea fi chiar cel mai important dintre toate, aşa că parcurge-l pe îndelete Ia un pix şi o hârtie şi răspunde fără grabă la întrebări, cât mai detaliat cu putinţă Nu te preocupa să „iasă bine” – viaţa îţi va răsplăti fiecare efort sincer de a îmbunătăţi lucrurile Pasul unu – Cele mai importante lucruri din lume Ce-ai face dacă lumea s-ar sfârşi de azi într-o săptămână? Răspunsul la această întrebare este cheia spre identificarea valorilor tale – acele lucruri care contează cel mai mult în viaţa ta Am lucrat cu mulţi oameni care erau la sfârşitul vieţii lor I-am întrebat pe unii dintre ei ce şi-ar fi dorit să facă mai mult şi ce mai puţin Niciunul nu mi-a spus: „Mi-aş dori încă un Mercedes ” Mi-au spus lucruri precum: „Mi-aş fi dorit să fi râs mai mult şi să fi iubit mai mult” sau „Mi-aş fi dorit să fi petrecut mai puţin timp făcându-mi atâtea griji” Recent, am fost şocat să ascult un orator motivaţional îndemnând publicul să-şi dedice 24 de ore pe zi îndeplinirii obiectivelor financiare „Dacă familia ta nu înţelege”, a continuat el, „ia-ţi o nouă familie” În timp ce a patra lui soţie zâmbea şi aproba din spatele sălii, m-am gândit: „La ce bun o carieră de succes dacă te costă căsnicia şi abia îţi mai vezi copiii?” Şansele de a trăi în bunăstare ne înconjoară, dar simpla dobândire a simbolurilor succesului nu ne va face mai fericiţi Când vei învăţa să te concentrezi asupra valorilor şi scopului vieţii tale în locul obiectivelor personale, vei începe automat să iei în considerare imaginea de ansamblu a vieţii tale În cartea sa The Power of Full Engagement, instructorul corporatist dr James Loehr oferă următoarele întrebări pentru a te ajuta să intri în contact cu valorile tale centrale – cele mai importante lucruri din lume: 1 Închipuie-ţi că te afli la sfârşitul vieţii tale Care sunt cele mai importante trei lecţii pe care le-ai învăţat şi de ce sunt atât de semnificative? 2 Gândeşte-te la o persoană pe care o respecţi profund Descrie trei calităţi pe care le admiri cel mai mult la această persoană 3 Cine eşti tu la apogeul existenţei tale? 4 Ce inscripţie ţi-ai dori să vezi pe piatra ta de mormânt, una care să te descrie exact aşa cum ai fost cu adevărat în viaţă? Acum fă o listă cu cele mai importante lucruri pe care le-ai scos la iveală răspunzând la aceste întrebări Priveşte dincolo de lucrurile materiale de pe lista ta şi îndreaptă-te către ceea ce se află în spatele lor De exemplu, îmi amintesc că la unul dintre seminariile mele un bărbat a făcut acest exerciţiu şi a descoperit că lucrul cel mai important din lumea lui erau banii Când l-am întrebat cu ce l-ar ajuta faptul de a avea bani, el s-a imaginat având foarte mulţi bani şi foarte multe lucruri Când a deschis ochii, a spus: „Banii îmi vor da un sentiment de siguranţă, şi dacă voi avea bani, oamenii mă vor respecta ” Pentru el erau foarte importante siguranţa şi respectul – acelea erau stările pe care încerca să le experimenteze prin intermediul banilor Pe baza listei tale, alege primele cinci valori – lucrurile de pe listă fără de care nu te poţi imagina trăind Aceste cinci lucruri sunt tocmai esenţa şi sensul vieţii tale – cele mai importante lucruri din lumea ta Dacă te vei strădui să trăieşti aceste valori în fiecare zi, nici nu-ţi poţi imagina cât de împlinită va deveni viaţa ta! Pasul doi – Brainstorming! Conform cărţii lui Paul Aster, It’s Not How Good You are, It’s How Good You Want to Be, visul Victoriei Beckham nu a fost să fie mai bună decât ceilalţi sau o cântăreaţă celebră, ci să devină un brand mondial În cuvintele sale, ea şi-a descris astfel visul: „Vreau să fiu la fel de cunoscută ca Persil Automat” Vrei ceea ce vrei, chiar dacă crezi sau nu că îl poţi obţine ROBERT FRITZ Când vine vorba despre succesul tău, trebuie să devii nerezonabil Trebuie să ai vise care să depăşească ceea ce tu şi ceilalţi consideraţi a fi posibil Aşa cum spunea George Bernard Shaw: „Omul rezonabil se adaptează la lumea înconjurătoare; cel nerezonabil stăruie în încercarea de a adapta lumea din jur la el Prin urmare, progresul depinde de omul nerezonabil ” Ţinând cont de valorile tale, fă o listă cu tot (da, tot!) ceea ce vrei acum, ai vrut în trecut sau îţi doreşti să ai în viitor Transpune totul din mintea ta pe hârtie Nu trebuie să intenţionezi într-adevăr să obţii aceste lucruri, nici să crezi că toate lucrurile de pe listă sunt posibile Indiferent de cât de ciudat sau imposibil ar părea, tot ce trebuie să faci este să le scrii pe o foaie de hârtie! Zăboveşte cel puţin cinci minute pentru a face această listă înainte de a trece la pasul trei Pasul trei – „Marele vis” Nu întreba de ce are lumea nevoie – întreabă ce anume te face să te simţi viu şi fă acest lucru Pentru că lumea are nevoie de oameni care s-au trezit la viaţă HOWARD MARTIN Doar tu ştii ce vrei cu adevărat în viaţă – ceea ce îţi face inima să tresalte Când vei răspunde la întrebările de mai jos, este foarte important să nu te opreşti şi să te gândeşti dacă e posibil sau nu Lasă răspunsurile să curgă • Ce-ţi place să faci atât de mult încât ai plăti pentru acest lucru? • Ce te pasionează cu adevărat? • Ce-ai alege să faci dacă ai avea resurse nelimitate? • Care sunt persoanele sau personajele istorice pe care le admiri cel mai mult şi de ce? Răspunzând la aceste întrebări, îţi vei putea face o idee generală despre ceea ce înseamnă scopul tău în viaţă Acest lucru îţi va doborî barierele mentale prezente şi îţi va permite să devii extraordinar de creativ Dacă simţi că îţi doreşti o clarificare suplimentară, pune-ţi următoarele întrebări: • Ce voiai să faci când erai copil? • Ce voiai să devii când te faci mare? • Ce-ai face dacă ţi s-ar garanta succesul? Scrie tot ce îţi trece prin minte Nu te rezuma la ceva anume, îţi poţi organiza gândurile mai târziu Nu trebuie să fii precis de la început şi nu e nevoie să îţi dai seama cum vor decurge lucrurile – lasă procesul de creaţie să continue Acum, gândeşte-te la toate segmentele importante din viaţa ta – familia, relaţiile, cariera, sănătatea, comunitatea şi dezvoltarea spirituală • Ce ţi-ai dori cu adevărat să se întâmple? • Ce ţi-ai dori cu adevărat să înveţi? • Ce aptitudini vrei să stăpâneşti? • Câţi bani vrei să câştigi? • Ce trăsături de caracter vrei să dezvolţi? • Ce vrei să dai lumii înapoi? În câteva momente, te voi ruga să începi formularea „marelui tău vis” În timp ce faci asta, asigură-te că visul tău este concentrat pe ceea ce vrei, nu pe ceea ce nu vrei Un lucru pe care îl au în comun toţi oamenii nefericiţi cu care am lucrat este că ştiu ceea ce nu vor şi se concentrează asupra acestui lucru până la obsesie Ce nu au înţeles încă este că vei obţine întotdeauna mai mult decât lucrul asupra căruia te concentrezi De exemplu, unii oameni îşi petrec timpul gândindu-se la tot felul de mijloace de a nu fi graşi! Bineînţeles, problema este că, pentru a „nu” fi ceva, trebuie mai întâi să te gândeşti că eşti aşa Aşadar, întrebându-te mereu: „De ce sunt gras?” sau „Cum să nu mai fiu gras?” îţi încarci mintea cu reprezentări interne în care te vezi o persoană grasă Prin comparaţie, o întrebare de genul: „Cum să ajung în formă, sănătos şi puternic?” îţi va îndrepta atenţia către ceea ce vrei Când te concentrezi asupra a ceea ce vrei, şi nu a ceea ce nu vrei, creezi nişte trăiri senzoriale intense a ceea ce vei vedea, auzi, simţi, gusta şi mirosi când vei obţine ce îţi doreşti Concentrându-te în mod regulat asupra lucrului pe care ţi-l doreşti, îţi vei condiţiona mintea să îl atragă tot mai mult spre tine Zăboveşte cel puţin cinci minute şi fă ceva diferit de acest exerciţiu, apoi revino şi aşterne pe hârtie o „primă ciornă” a marelui tău vis Poţi folosi drept ghid următorul model MARELE MEU VIS Cele mai importante lucruri din lume pentru mine sunt: 1 2 3 4 5 Dacă aş putea fi, face sau avea orice pe lume, aş Pasul patru – Măsurarea succesului Nu am alergat niciodată 1600 km Nu aş fi putut face asta niciodată Am alergat 1 km de 1600 de ori STU MITTLEMANN, Campion mondial la alergarea pe distanţe lungi În anii ’30, a fost efectuat un studiu celebru pentru a contribui la eficientizarea activităţii la locul de muncă O echipă de cercetători au intrat în fabrici pentru a stabili, printre altele, efectul creşterii iluminatului asupra eficienţei la liniile de asamblare Conform procedurii-standard, într-o zi au fost observate trei grupuri Primul grup a primit mai multă lumină atunci când executa sarcinile repetitive de asamblare; al doilea grup a primit mai puţină lumină; al treilea grup, sau grupul de „control”, a fost observat pur şi simplu lucrând în condiţiile obişnuite Ceea ce a urmat i-a încurcat pe observatori După cum era de aşteptat, grupul care a avut mai multă lumină a dat dovadă de o creştere a eficienţei şi a stării de bine la locul de muncă, însă creşterea eficienţei şi a stării de bine au fost aproape identice şi la celelalte două grupuri observate După o verificare ulterioară, echipa de cercetare a ajuns la concluzia că singurul factor, cel mai important, care a afectat în mod pozitiv eficienţa şi starea de bine a angajaţilor era senzaţia că eforturile lor erau monitorizate Iată părerea prietenului meu Michael Neill, trainer: Una dintre cele mai simple soluţii de a rămâne motivat în timp este să profiţi de fiecare ocazie de a experimenta un sentiment continuu de progres în urmărirea ţelurilor tale În loc să aştepţi până atingi sau nu ţelul, caută şi ascultă în permanenţă orice semn de progres în urmărirea ţelului tău; când găseşti unul, urmăreşte-l cu toată fiinţa Îmbrăţişează orice dovadă a faptului că te mişti în direcţia corectă şi bucură-te de ea Păstreaz-o în minte, încălzeşte-te în lumina ei, arunc-o pe pat şi scaldă-te în ea! Mai mult, acest sentiment continuu de progres te va menţine pe direcţia corectă spre visele tale, săptămână de săptămână şi clipă după clipă În treabă-te: • Ce vei vedea atunci când îţi vei îndeplini visul? • Ce vei auzi? • Ce vei simţi, mirosi şi gusta? Răspunsurile la aceste întrebări îţi vor arăta dacă te apropii sau te îndepărtezi de visele tale şi te vor menţine motivat atunci când vei începe să trăieşti viaţa viselor tale Pasul cinci – Depăşirea obstacolelor Uneori, suntem aşa de acaparaţi şi extaziaţi de căutarea unui vis, încât trecem cu vederea factori importanţi care ar putea să interacţioneze cu drumul nostru spre ceea ce vrem În timp ce te imaginezi în viitor, pune-ţi următoarele întrebări ca să te asiguri că materializarea visului tău va fi benefică pentru tine şi nu îi răneşte pe ceilalţi: • Când mă gândesc la acest vis, îmi apare clar sau neclar? • Mă simt liber sau limitat în sentimente? • Este ceva spre care mă îndrept sau de care mă îndepărtez? • Este acesta visul meu sau visul altcuiva pentru mine? • Ce recompense ascunse ar putea exista pentru a nu-ţi trăi visul? Dacă răspunsurile la aceste întrebări îţi vor crea nesiguranţă în minte, e momentul să te feliciţi! Ai salvat luni de zile, poate ani, de strădanie identificând posibilele probleme înainte ca acestea să izbucnească Acum, adaugă dimensiunile succesului tău şi foloseşte ce ai învăţat pentru a-ţi rafina marele vis până când doar gândul la acesta îţi va face inima să tresalte de bucurie! MARELE MEU VIS Cele mai importante lucruri din lume pentru mine sunt: 1 2 3 4 5 Dacă aş putea fi, face sau avea orice din lume, aş Voi şti că am reuşit atunci când: Pasul şase – Stabilirea obiectivelor pe axa succesului Are loc ceva nemaipomenit atunci când ai o axă de evenimente care trebuie să se succeadă pentru a te conduce spre visul tău – vei şti când te afli pe drumul cel bun Cât crezi că va dura până când îţi vei trăi din plin visul? Un an? Şase ani? O viaţă? Refăcând traseul de la data visului, descoperă paşii importanţi care vor avea loc de-a lungul drumului şi notează-i Acestea sunt obiectivele tale – bornele de-a lungul drumului spre împlinirea viselor tale Fă o listă cu cel puţin şapte obiective şi o axă a timpului care te va anunţa ca eşti pe cale să îţi trăieşti visul Dacă vrei, închipuie-ţi cât mai viu fiecare ţel în imaginaţia ta, vizualizând, auzind şi simţindu-te bine pe măsură ce realizezi fiecare pas Cel mai important, fă-ţi o imagine foarte clară a fiecărui obiectiv, ca şi cum ar avea loc chiar acum 1 2 3 4 5 6 7 Pasul şapte – Activează-ţi resursele Acum este momentul să începi să explorezi ceea ce înseamnă să îţi trăieşti visul Mereu văd oameni care se bazează pe una sau pe două resurse care să îi scoată la liman sau să îi împingă spre ţelurile şi visele lor Fie că e vorba despre şarmul lor, economiile sau prietenii lor, aceştia s-au obişnuit atât de mult cu folosirea acestor resurse, încât au uitat alte lucruri pe care le au la dispoziţie Atunci când ajung într-o fundătură, nu e din cauza lipsei de opţiuni, ci pentru că obişnuiţii „cavaleri în armură” nu îşi îndeplinesc rolul sau nu sunt disponibili în această situaţie Ca să îţi activezi resursele şi să ieşi din zona ta de confort, fă pe îndelete o listă cu resursele felurite pe care le ai la dispoziţie Iată câteva categorii cu care poţi începe: 1 Abilităţile, calităţile, aptitudinile şi talentele tale Exemple: iubitor, amabil, un bun dansator, un bun negociator, amuzant, pot bea o halbă de bere dintr-o suflare etc 2 Comunitatea din care faci parte Exemple: • Oamenii cu care lucrezi • Oamenii pentru care lucrezi • Oamenii care lucrează pentru tine • Familia • Prietenii • Vecinii • „Admiratorii” tăi • Colegii de şcoală • Oamenii cu care ai lucrat • Clienţii 3 Fondurile disponibile şi creditele Exemple: conturi bancare, investiţii, garanţii imobiliare, garanţii comerciale etc 4 Proprietăţile de care dispui Exemple: casă, computer, maşină, fax, copiator, birou, scaune, cărţile din bibliotecă etc Unul dintre motivele pentru care e important să inventariezi toate resursele este că acest lucru ne obligă să gândim dincolo de zona noastră de confort Şi când eşti dispus să faci ce nu ai mai făcut până acum, totul devine posibil! Asamblarea Iată un exemplu de stabilire a visului: MARELE MEU VIS Cele mai importante lucruri din lume pentru mine sunt: 1 Să aduc o schimbare în lume 2 Fericirea 3 Bunătatea 4 Siguranţa financiară 5 Sănătatea Dacă aş putea fi, face sau avea orice din lume, aş fi un întreprinzător de succes a le cărui produse inovatoare ar revoluţiona afacerile cu articole de relaxare şi ar îmbunătăţi vieţile oamenilor Voi şti că am reuşit atunci când: Mă voi vedea în formă şi sănătos, la volanul unei maşini de lux, bine îmbrăcat şi cu bani în bancă Voi auzi oamenii spunându-mi cât de mult le-au îmbunătăţit produsele noastre calitatea vieţii Voi simţi o stare de satisfacţie şi de bucurie în fiecare zi Exemplu: OBIECTIVE-CHEIE AXA TIMPULUI  1 Cercetarea inovatoare în domeniul produselor de relaxare în 3 luni  2 Să aleg un produs care să fie vândut primul în 6 luni  3 Să economisesc suficienţi bani pentru a renunţa la slujbă într-un an  4 Să am cel puţin trei produse lansate şi cel puţin cinci agenţi de vânzări în 18 luni  5 Să contribui la crearea unui produs unic pentru îmbunătăţirea vieţii oamenilor în 3 ani  6 Patentarea produsului şi comercializarea lui în 5 ani  7 Să câştig un milion de lire din brevet şi să fiu recunoscut drept lider în domeniu în 10 ani   Acum e rândul tău Completează formularul de mai jos sau copiază-l într-un caiet sau jurnal MARELE MEU VIS Cele mai importante lucruri din lume pentru mine sunt: 1 2 3 4 5 Dacă aş putea fi, face sau avea orice pe lume, aş Voi şti că am reuşit atunci când: OBIECTIVE-CHEIE AXA TIMPULUI  1   2   3   4   5   6   7    În culmea succesului, celebrul jucător de baschet Larry Bird filma o reclamă pentru Coca Cola în care trebuia să arunce la coş şi să rateze Echipa de filmare a trebuit să filmeze scena de şapte ori pentru că acesta nimerea mereu coşul, chiar şi când încerca să rateze! Aşa cum îţi aminteşti din ziua a doua, atunci când facem ceva nou, creăm o cale neuronală pentru a avea acces la acea experienţă cu uşurinţă De fiecare dată când ne comportăm la fel, întărim calea neuronală asociată De aceea este atât de important să repeţi în minte succesul Majoritatea atleţilor de succes cu care am lucrat au învins în sute de partide şi au câştigat mii de curse în minte înainte de a pune piciorul pe terenul de joc Vizualizând în fiecare zi visul, vei crea căi neuronale mai puternice spre succes Iată un simplu exerciţiu pe care îl poţi face în fiecare zi ca să îţi programezi mintea pentru succes: PROGRAMEAZĂ-ŢI TRAIECTORIA ÎN VIAŢĂ 1 Opreşte-te o clipă şi imaginează-ţi cum va arăta viaţa ta în timp ce îţi trăieşti visul Ce vei vedea? Ce vei auzi? Ce îţi vor spune oamenii? Ce îţi vei spune tu? În timp ce faci acest lucru, imaginează-ţi cu adevărat că îţi trăieşti visul cât mai detaliat posibil Creează o experienţă internă bogată, ca şi cum ţi-ai trăi visul acum 2 Apoi, vom folosi tot ce ai învăţat despre ceea ce vrei, despre ceea ce contează pentru tine şi despre marele tău vis pentru a construi, pornind, de aici, săptămâna ta ideală 3 Cum începe săptămâna ta? Imaginează-ţi genul de oameni pe care vrei să îi ai în jurul tău, locurile în care mergi, lucrurile pe care le ai Cât de bine te simţi? Unde mergi în fiecare zi? Ce faci? Ce vezi? Care sunt lucrurile care îţi spun cât succes ai? 4 Parcurge în continuare săptămâna ideală, până când îţi poţi imagina totul cât mai detaliat şi mai distinct Va fi un proces plăcut – dacă te simţi obosit, fă o pauză, revino când te simţi complet relaxat şi fă-i pe plac imaginaţiei Acţionează Nu poţi să-ţi clădeşti o reputaţie pe ceea ce urmează să faci E simplu, fantazează, repetă, apoi ieşi în lume şi FĂ-O! HENRY FORD Bineînţeles, dacă tot ceea ce ai avea de făcut ar fi să te gândeşti la ce îţi doreşti şi să ţi se întâmple ca prin magie câteva clipe mai târziu, toată lumea ar avea un Ferrari, ar locui într-o vilă, ar purta bijuterii scumpe şi ar avea iubiţi sau iubite frumoase Ar fi un haos! De aceea universul pune un pas între gândul tău legat de ceea ce-ţi doreşti şi împlinirea acestuia – pasul numit acţiune Unii oameni stau şi visează toată ziua şi nu fac nimic Totuşi, creând o reprezentare intensă a modului ideal în care vrei să îţi trăieşti viaţa şi concentrându-te zilnic asupra acesteia, vei deveni motivat să acţionezi şi vei şti încotro te îndrepţi Aşa cum spune şi proverbul, „O călătorie de o mie de mile începe cu un prim pas” Gândeşte-te la cel puţin un lucru pe care îl poţi face azi şi care te va duce spre trăirea visului şi acţionează Chiar şi un mic pas este bun – de exemplu, un telefon sau puţină activitate de cercetare Ţine minte că, în momentul în care începi ceva, providenţa lucrează, au loc tot felul de întâmplări favorabile şi primeşti ajutor neprevăzut E ca şi cum angajamentul tău devine un magnet care atrage spre tine lucrurile bune După cum spunea Goethe: Începe neapărat orice lucru pe care îl poţi face sau visezi că îl poţi face Îndrăzneala are geniu, magie şi putere Începe acum! Pe mâine, Paul McKenna P S Mâine vom pune prima piatră de temelie a vieţii tale minunate – o sănătate înfloritoare! ZIUA A CINCEA Fundamente sănătoase Crearea şi menţinerea sănătoasă a corpului, minţii şi spiritului ÎNAINTE SĂ ÎNCEPI ZIUA DE AZI: • Ascultă sesiunea de programare mentală de pe CD • Recapitulează exerciţiul „Reprogramarea imaginii de sine” de la capitolul 1 • Recapitulează scopul, valorile şi obiectivele din ziua a patra Răspunde la următoarele întrebări: 1 Cum vei trăi aceste valori pe parcursul zilei de azi? 2 Care sunt cele trei acţiuni care te vor apropia de îndeplinirea ţelurilor tale? 3 Imaginează-ţi că trăieşti „cu un scop” – cum vei rezolva provocările care pot apărea în timpul zilei? În timp ce te programezi pentru succes, vei observa că viaţa ta devine o aventură din ce în ce mai minunată! Un vânător se plimba odată prin junglă Deodată văzu un tigru, dar şi tigrul îl zărise pe el Fugi cât putu de repede şi căzu de pe o stâncă În cădere, se apucă de rădăcina unui copac şi rămase agăţat acolo Îşi ridică privirea şi văzu tigrul care se uita spre el, flămând Apoi, un alt tigru se apropie în spatele lui, privindu-l la fel de flămând Pe faţă îi căzu ţărâna, se uită în sus şi văzu doi şoricei care rodeau rădăcina de care se ţinea el În dreapta, o albină zbura spre o crăpătură Acolo, stupul albinelor era plin de miere Se întinse şi gustă din mierea de pe degete Mierea era delicioasă Care este principala cauză a bolilor? Ce vindecă o tăietură la deget? Să fie bandajul sau alifia aplicată pe rană? Bineînţeles că nu; organismul o face Corpul omenesc se repară singur, se vindecă şi se menţine în formă de unul singur HARVEY DIAMOND Viaţa mea a fost plină de necazuri îngrozitoare, dintre care majoritatea nici nu s-au întâmplat MICHEL DE MONTAIGNE Dacă vrei să ştii cum erau gândurile tale ieri, vezi cum se simte corpul tău astăzi PROVERB INDIAN Conform unui studiu surprinzător publicat de dr Bernard Stewart şi lansat de curând în Marea Britanie, dacă oamenii nu vor deveni responsabili cu privire la sănătatea şi bunăstarea lor, rata incidenţei cancerului ar putea creşte cu 50%, ajungând până la 15 milioane de cazuri noi până în anul 2020 Studiul afirma şi faptul că peste două treimi dintre aceste cazuri pot fi prevenite şi/ sau vindecate prin „schimbarea stilului de viaţă” În timp ce unele schimbări ale stilului de viaţă nu servesc scopului acestei cărţi, majoritatea pot fi rezumate destul de simplu: Limitează cantitatea de toxine introdusă în corp, în timp ce sporeşti „rezistenţa la stres” a corpului tău Majoritatea doctorilor confirmă efectul profund al minţii asupra stării de bine a unei persoane – aproape oricine ştie că ne putem gândi că suntem bolnavi Când eram mic, nu îmi venea sa cred câţi colegi de clasă se îmbolnăveau în ziua când dădeam teste Aceştia sunt oamenii care sunt mereu afectaţi de ceea ce eu numesc „hipnoză culturală” – doar aud pe cineva spunând că circulă un virus de gripă şi se îmbolnăvesc Cercetările au arătat că optimiştii trăiesc în general o viaţă mai lungă, mai fericită şi mai sănătoasă Morivul-cheie este că starea optimă ne întăreşte sistemul imunitar Studiile din ultimii ani au dovedit incontestabil că ne putem întări sistemul imunitar prin alegerea în mod activ a credinţelor noastre şi prin exersarea în mod constant a tehnicilor de vizualizare Dar dacă secretul sănătaţii este o perspectivă pozitivă, ce anume provoacă bolile? Să trecem la subiect: Singura cauză majoră a unei sănătăţi precare este o reacţie nepotrivită la stres Studiile au indicat faptul că ameninţarea principală a vieţii moderne este să fim omorâţi de propriul sistem imunitar care se activează prea des – din cauza reacţiei noastre la stres Ce este stresul? Conform definiţiei din dicţionar, stresul este: a: o forţă sau influenţă constrângătoare b: o forţă exercitată atunci când un corp sau parte a corpului apasă, trage, împinge ori tinde să comprime sau să răsucească un alt corp sau parte a corpului; c: un factor fizic, chimic sau emoţional care determină tensiune corporală sau mentală şi care poate fi unfactor cauzal al bolii Cu toate acestea, stresul prin care trecem în viaţă nu vine din afară – este reacţia corpului nostru la provocările vieţii, atât reale, cât şi imaginare Această reacţie la stres este istorică, întrucât strămoşii noştri aveau nevoie de reacţii fizice extreme şi de o explozie de energie pentru a le permite să lupte cu un animal sălbatic sau să fugă Chiar şi acum, o anumită cantitate de stres în viaţa noastră ne ajută să funcţionăm – stimularea adecvată a sistemului nervos autonom ne motivează de fapt să facem anumite lucruri, de exemplu să ne ferim din faţa unei maşini sau să acumulăm energie pentru o prezentare sau un antrenament fizic De exemplu, atunci când mintea percepe o ameninţare, bătăile inimii se accelerează imediat Pupilele se dilată automat, muşchii se încordează şi adrenalina este eliberată în sânge Digestia se opreşte, tensiunea arterială creşte, iar sistemul imunitar este suprimat Acest lucru este cunoscut sub numele de reacţia „fight or flight” („luptă sau fugi”) Dacă eşti pe punctul de a fi atacat (să zicem, de un tigru), ai nevoie de energie şi adrenalină pentru a face faţă în mod corespunzător situaţiei Problema apare atunci când ne pregătim încontinuu pentru situaţii de urgenţă care nu se întâmplă niciodată Acest lucru exercită o presiune inutilă asupra sistemului nostru imunitar, „arde” în final glandele suprarenale şi răspândeşte toxine periculoase în organism Voi spune din nou: Stimularea necorespunzătoare şi continuă a minţii şi a corpului nostru poate provoca boli Şi, deşi se considera că acest aşa-numit „stres negativ” afecta doar oamenii cu meserii stresante, adevărul este că, într-o oarecare măsură, ne afectează aproape pe toţi Iar faptul de a ne grăbi moartea doar pentru a fi în siguranţă este ca şi cum am da foc la casă pentru a găti o friptură de porc În ziua de azi nu trebuie să fim mereu în gardă faţă de animalele sălbatice, însă secolul XXI este plin de primejdii din tot felul de surse Orice zi obişnuită ne solicită şi ne stresează – în drum spre locul de muncă dai de un blocaj în trafic, intri într-un conflict, primeşti un document neaşteptat, copiii au făcut mizerie, eşti criticat la locul de muncă Aceste lucruri nu par ameninţări conştiente, dar sistemul nervos nu face diferenţa între o ameninţare fizică asupra corpului şi o ameninţare mentală asupra ego-ului tău Cercetările au arătat că cele mai multe griji sunt legate fie de lucruri care nu se întâmplă niciodată, fie de lucruri din trecut care nu pot fi schimbate De fapt, o mulţime de griji provin din faptul că nu îi oferim minţii ceva mai bun de făcut Evident, este important să avem o variaţie dinamică emoţională, iar dacă cineva te atacă, atunci s-ar putea să fii nevoit să te înfurii sau să te sperii pentru a te apăra, însă ceea ce spun eu este că reacţia la stres este stimulată fără rost toată ziua şi că acest lucru se acumulează în timp, provocând probleme Hans Selye, primul cercetător al consecinţelor psihologice ale stresului, a remarcat că: Stresul cel mai solicitant pentru om este cel emoţional nu evenimentul în sine, ci mai degrabă interpretarea pe care i-o dăm provoacă reacţia noastră emoţională Oferind o perspectivă pozitivă vieţii şi interpretând în mod diferit experienţele noastre, putem începe să reacţionăm benefic la evenimentele din viaţa noastră, altfel decât într-un mod haotic Ori de câte ori te-ai simţit rău, acest lucru a fost determinat de pro pria reacţie la stres De aceea, în cultura noastră, unii oameni recurg la alcool, ţigări sau droguri pentru a schimba modul în care se simt – pentru a face faţă stresului Întrucât stresul negativ provoacă din ce în ce mai multe maladii, este o problemă cu care trebuie să ne confruntăm Deci ar trebui să evit stresul? Nu-ţi dori să-ţi fie mai uşor – doreşte-ţi să fii mai puternic JIM ROHN Orice studiu privind efectele stresului asupra stării de bine şi a performanţelor umane poate fi în mod util împărţit în trei categorii – expunerea la stres, reacţia la stres şi capacitatea de rezistenţă la stres Majoritatea tehnicilor care se ocupă de detensionare se bazează pe o combinaţie a primilor doi factori – reducerea expunerii la stres (downshifting) şi dezvoltarea unei reacţii la stres mult mai eficiente (tehnici de relaxare, meditaţie etc ) Totuşi, dintre cei trei factori, capacitatea de rezistenţă la stres este cel mai important când vine vorba despre prognozarea stării de bine şi a succesului pe termen lung Cu cât creşte capacitatea noastră de a face faţă stresului, cu atât mai des vom obţine performanţe, mai ales în situaţii presante Cum ne dezvoltăm capacitatea de a rezista la stres? Simplu – sporim sistematic expunerea la stres în timp ce ne echilibrăm eforturile cu ceea ce specialistul în stres şi performanţă, dr James Loehr, numeşte „timp de recuperare de calitate” Formula arată astfel: Expunere în creştere la stres + Timp de recuperare de calitate = Capacitate de rezistenţă la stres mai mare Să luăm un exemplu obişnuit Când te duci la sală, îţi supui deliberat corpul unui stres Pentru a spori eficienţa exerciţiilor trebuie să îi laşi timp corpului să îşi revină Dacă muşchii (inclusiv inima, în cazul exerciţiilor de aerobic) sunt supuşi la stres şi apoi au timp de recuperare, aceştia devin mai puternici De ce maratoniştii şi concurenţii la triatlon pun un accent atât de mare pe antrenamentul în etape? Pentru că respectă acelaşi model Alternând perioadele de activitate intensă, precum sprintul sau alergarea (expunere la stres), cu exerciţii mai uşoare, precum mersul pe jos sau plimbarea (timp de recuperare), aceştia îşi dezvoltă sistematic forţa şi rezistenţa (capacitatea de rezistenţă la stres) Oscilarea între expunerea la stres şi recuperare nu este doar o idee bună, ci şi un lucru inevitabil Exemplul extrem se poate găsi în Japonia, unde karoshi, sau moartea prin epuizare, a ameninţat de multe ori să devină o epidemie naţională În timp ce moartea poate fi limita în ceea ce priveşte timpul de recuperare de calitate, suprasolicitarea la locul de muncă, epuizarea şi „bolile misterioase” care nu ne lasă să lucrăm sunt modalităţile mai familiare cu care satisfacem inconştient nevoia de echilibru a corpului nostru Iată câteva tehnici simple pe care le poţi folosi pentru a diminua stresul şi de a spori rezistenţa la stres 1 Un somn revigorant Adepţi celebri Thomas Edison şi Salvador Dali au adoptat această tehnică, folosind o variaţie interesantă a somnului revigorant pentru a-şi reîncărca bateriile mentale şi fizice Aceştia stăteau în scaunul preferat lângă foc, cu o lingură sau alt obiect de metal în mână În timp ce trupurile lor alunecau în somn, mâna în care ţineau lingura se relaxa şi scăpau lingura pe jos Când auzeau zgomotul lingurii de metal pe podeaua de lemn, se trezeau revigoraţi! Studii recente au demonstrat că mintea şi corpul au un sistem propriu de odihna şi alertă, cu un ciclu predominant, ce are loc aproximativ la fiecare 90 de minute Atunci, corpul îşi opreşte comportamentul orientat spre exterior circa cincisprezece minute pentru a se relaxa şi reaproviziona cu energie Acest proces a devenit cunoscut drept ritmul ultradian Reprezintă acele momente în care te trezeşti visând cu ochii deschişi, şi în corpul tău e prezentă o senzaţie blândă şi plăcută Este pur şi simplu mecanismul natural al corpului de a controla stresul Din nefericire, mulţi ignoră acest mesaj din partea corpului lor, că e momentul să se relaxeze puţin, şi, în schimb, mai beau o ceaşcă de cafea sau încearcă şi mai tare să se concentreze După o vreme, se creează un model de extindere a ritmului ultradian Pe viitor, ori de câte ori visezi cu ochii deschişi şi în corpul tău se înfiripă senzaţia de confort, nu te împotrivi şi relaxează-te cu adevărat 10–15 minute Te vei trezi revigorat şi cu o putere de concentrare mult mai mare Poţi aprofunda aceasta experienţă exersând autohipnoza, meditaţia sau folosind CD-ul din această carte Eu mă relaxez adesea în transă şi mă imaginez stând la soare pe o plajă exotică Având în vedere faptul că sistemul nostru nervos nu face diferenţa între un eveniment real sau imaginat intens, când mă trezesc dintr-o astfel de transă mă simt ca şi cum aş fi fost în vacanţă – iar în ceea ce priveşte sistemul meu nervos, chiar am fost Un lucru bun privind reîncărcarea bateriilor cu un pui de somn revigorant este că o poţi face oriunde – după ce exersezi, nimeni nu va observa Dacă o faci în autobuz sau în tren, toată lumea va crede că moţăi Următorul exerciţiu este versiunea de somn revigorant pe care o folosesc cel mai des – nu durează mult şi este un obicei bun care va consolida toate eforturile tale de reducere a stresului Chiar dacă lucrezi într-un birou deschis sau într-o fabrică, poţi oricând să găseşti o scuză de a ieşi cinci minute – ţine minte, repetiţia e mama învăţăturii! SOMNUL REVIGORANT Fă acest exerciţiu o dată sau de două ori pe zi pentru a-ţi oferi timp de recuperare şi a-ţi îmbunătăţi starea de bine 1 Începe prin a-ţi îndrepta atenţia asupra picioarelor Observă senzaţiile din picioarele tale, căldura sau răceala acestora, precum şi greutatea lor 2 Inspiră adânc şi apoi expiră, iar în acest timp, imaginează-ţi o senzaţie plăcută, caldă şi relaxantă care îţi cuprinde picioarele 3 Inspiră din nou adânc, lin, şi imaginează-ţi că senzaţia caldă şi relaxantă urcă dinspre picior către genunchi Spune cifra „unu” în gând 4 Lasă acea senzaţie caldă şi relaxantă să pătrundă în muşchi şi în oase, răspândindu-se blând şi liniştitor în timp ce se deplasează 5 Când eşti pregătit, inspiră iar adânc şi lin şi imaginează-ţi că acea senzaţie caldă şi relaxantă urcă până în talie, iar atunci spune „doi” 6 În timp ce inspiri, îndreaptă această senzaţie de linişte şi relaxare spre umeri şi spune „trei” 7 Lasă fluxul relaxant să urce prin corp spre umeri şi apoi să coboare spre braţe către palme 8 Inspiră iar, lasă senzaţia să ajungă până în creştetul capului Spune „patru” şi răspândeşte această senzaţie plăcută şi relaxantă în întregul corp 9 Acum spune în gând „cinci” şi imaginează-ţi că această senzaţie este de două ori mai intensă, ca şi cum un nou flux proaspăt de relaxare ar porni din creştetul capului şi s-ar contopi cu senzaţiile relaxante deja existente în corpul tău 10 În timp ce îţi imaginezi acest flux de relaxare răspândindu-se în corp, imaginează-ţi cum toată tensiunea se scurge odată cu el şi iese din corp prin vârful picioarelor, făcând loc, de fiecare dată când inspiri, unei energii revigorante şi relaxante Bucură-te câteva momente de această senzaţie de relaxare 11 Fă o scurtă pauză pentru a observa senzaţia şi apoi, dacă vrei, repetă secvenţa Cu cât exersezi mai mult, cu atât tehnica va deveni mai eficientă Păstrează această senzaţie cât de mult doreşti Dacă în acest moment atenţia ta se depărtează sau vrei să închizi ochii, este perfect în regulă – te vei trezi revigorat şi vioi în doar câteva minute 2 Exerciţiu esenţial Toate cele zece studii au confirmat că mişcarea reduce semnificativ depresia uşoară până la moderată Iar cele trei studii care au comparat mişcarea cu psihoterapia au descoperit că mişcarea era cel puţin la fel de eficientă RAPORTUL CONSUMATORILOR DESPRE SĂNĂTATE Aşa cum am văzut deja, corpul nostru nu distinge între un pericol emoţional şi unul fizic Aşadar, indiferent de ce se întâmplă, se pregăteşte să se protejeze luptând sau fugind – dar adesea nu este nimeni cu care să lupte şi nicăieri unde să fugă Corpul se agită, dar nu poate să găsească o cale de a se detensiona Din fericire, aşa cum mintea influenţează corpul, tot astfel şi corpul poate influenţa mintea Când găseşti o cale de a-ţi ajuta corpul să elimine tensiunea reacţiei la stres, acesta se simte mai calm, mai în siguranţă şi mai sănătos În schimb, starea ta de spirit se schimbă, te limpezeşti emoţional şi poţi să funcţionezi mai bine – să te concentrezi, să te relaxezi şi să dormi adânc Cea mai simplă cale de a-ţi ajuta corpul să elimine excesul de tensiune datorat reacţiei la stres este de a folosi energia şi vioiciunea în acele acţiuni pentru care este pregătit – cu alte cuvinte, să faci mişcare Acum, înainte să dai din mâini îngrozit, ţine cont că exerciţiul nu trebuie să fie ceva complex Dacă nu eşti obişnuit cu mişcarea, chiar şi o plimbare în ritm rapid te va ajuta Scopul este să consumi excesul de tensiune şi energie din corp şi să declanşezi impulsul natural al corpului de a se odihni, relaxa şi recupera, cunoscut ca reacţie parasimpatică Reacţia parasimpatică este senzaţia plăcută de relaxare pe care-o simţi în muşchi după ce ai terminat de ridicat sau de mutat ceva greu Simţi, de asemenea, o euforie naturală cauzată de eliberarea de endorfine, narcoticele naturale ale corpului (Vom vorbi mai mult despre acestea în ziua a şaptea ) Deşi s-au realizat multe lucruri în ultimii douăzeci de ani referitor la valoarea exerciţiilor de aerobic pentru creşterea nivelului nostru general de sănătate, studiile au arătat că sunt la fel de importante şi pentru controlarea stresului Înotul, alergarea sau orice alt exerciţiu care oxigenează sângele facilitează controlul stresului Aşadar, chiar înainte de a stăpâni modelele de gândire şi senzaţiile pe care le-ai învăţat până acum în program, te poţi încărca de energie pozitivă cu un exerciţiu vioi în fiecare zi, timp de 10–15 minute 3 Hrană energetică S-au scris practic mii de cărţi despre ceea ce înseamnă o dietă sănătoasă, multe dintre ele contradictorii Pentru a te descurca mai uşor prin noianul de informaţii din librării şi de pe internet, îţi sugerez să urmezi o regulă simplă: Învaţă să îţi asculţi corpul Într-un experiment fascinant efectuat în anii ’30, oamenii de ştiinţă le-au oferit unor copii acces nonstop la o gamă variată de mâncăruri, de la îngheţată la spanac, permiţându-le să îşi creeze propria dietă pe o perioadă de 30 de zile, bazată doar pe ceea ce simţeau că vor să mănânce şi când Rezultatul? În ciuda variaţiilor de timp, succesiune şi frecvenţă, fiecare copil din acest studiu a ales ceea ce a fost considerată o dietă „echilibrată” pe parcursul unei luni Dacă învăţăm să ascultăm judecata corpurilor noastre, am putea să experimentăm beneficiile unei sănătăţi optime Adevărul este că unele alimente sporesc vitalitatea şi starea de bine, altele o diminuează Scriitorul şi cercetătorul dr Gay Hendricks recomandă următorul exerciţiu pentru a determina ce alimente sunt bogate în energie: Pasul unu: Mănâncă ce alimente îţi plac Pasul doi: Observă senzaţiile din corpul tău după 45–60 minute Dacă te simţi sătul şi plin de viaţă, ai mâncat un aliment bogat în resurse de energie pentru tine Dacă nu, atunci asta e! Dr Hendricks a descoperit în studiul său că atunci când oamenii se simt plini de energie la o oră după masă, această senzaţie de energie are tendinţa să persiste mai mult de câteva ore, de obicei până la următoarea masă Efectuând acest simplu exerciţiu cel puţin o săptămână, poţi să îţi stabileşti o dietă personalizată pentru corpul tău unic! 4 Râsul terapeutic În fiecare zi, celulele din corpul nostru suferă multe schimbări, creând celule carcinogene potenţiale, spune Berk Celulele NK distrug aceste celule aberante şi sunt astfel importante pentru controlul imunităţii Acest lucru nu înseamnă că un doctor îţi va spune să iei două aspirine şi să te uiţi la Stan şi Bran, însă realitatea este că acum există o adevărată ştiinţă privind beneficiile râsului Şi este la fel de reală precum administrarea de medicamente EXTRAS DIN The Guardian, 25 MARTIE 2003 Dr Lee S Berk a efectuat un experiment ştiinţific propriu privind legătura dintre creierul care zâmbeşte şi sistemul imunitar Analizele de sânge au fost efectuate pentru anumite grupuri de control înainte şi după o activitate distractivă, precum vizionarea unui film amuzant Rezultatele au indicat o creştere a numărului de celule ucigaşe naturale (celule NK), care sunt importante pentru sistemul imunitar EXTRAS DIN The Guardian, 25 MARTIE 2003 Cercetări recente au arătat că oamenii sănătoşi sunt de obicei fericiţi De aceea este aşa de important un bun simţ al umorului Este vital să ai simţul umorului, nu doar pentru a te distra la petreceri, ci şi ca o resursă psihologică esenţială Când nu ai griji, corpul tău produce substanţe chimice diferite de cele produse atunci când eşti nefericit În cartea Anatomy of an Illness (Antomia unei boli), Norman Cousins vorbeşte despre importanţa folosirii râsului drept ajutor pentru controlarea durerii şi, în cele din urmă, vindecarea trupului său de spondilită anchilozantă, o boală cronică ce era considerată nevindecabilă în 499 din 500 de cazuri Cousins nu numai că şi-a revenit, ci s-a bucurat de o sănătate înfloritoare încă 25 de ani Cercetările au arătat că atunci când zâmbim producem în creier serotonină sau „hormonul fericirii”, în creier Aşadar, în timp ce râsul sănătos este considerat o terapie radicală aici în Occident, să luăm în considerare faptul că taoiştii folosesc puterea „zâmbetului interior” ca instrument tămăduitor încă de acum 2500 de ani! Practica zâmbetului interior pe care vreau să ţi-o împărtăşesc am întâlnit-o prima dată în atelierul maestrului taoist modern Mantale Chia, care scria: Înţelepţii taoişti spun că atunci când zâmbeşti, organele tale elimină o secreţie vâscoasă care hrăneşte întregul corp Când eşti supărat, temător sau stresat, acestea produc o secreţie otrăvitoare care blochează canalele energetice Practica zâmbetului interior prezentată mai jos este modul în care eu o folosesc pentru a elibera tensiunea şi a răspândi liniştea şi starea de bine în corpul meu ZÂMBETUL INTERIOR 1 Aşază-te confortabil – în cele din urmă, vei putea exersa zâmbetul interior oriunde, în orice poziţie 2 Lasă zâmbetul să danseze în ochii tăi Dacă vrei, ridică colţurile gurii uşor, ca şi cum ai şti un mare secret pe care nu vrei să îl spui 3 Zâmbeşte în orice parte a corpului care se simte tensionată sau incomodă, până când începe să se liniştească sau să se relaxeze 4 Zâmbeşte în orice parte a corpului care se simte foarte bine Poţi spori zâmbetul exprimându-ţi recunoştinţa faţă de acea parte a corpului tău pentru că te-a menţinut sănătos şi puternic 5 Îngăduie zâmbetului să ajungă în fiecare părticică a corpului Iată câteva sfaturi: a Zâmbeşte în organele corpului tău – inima, ficatul, pancreasul, rinichii, glandele sexuale şi suprarenale Dacă nu ştii unde sunt aceste organe, închipuie-ţi că ştii – corpul tău va redirecţiona energia în locul tău b Zâmbeşte prin esofag şi coboară spre stomac Zâmbeşte până în intestinul gros şi subţire şi apoi coboară spre şezut (Dacă găseşte cineva o modalitate mai delicată de exprimare, trimiteţi-o, vă rog, scrisă pe o vedere!) c Zâmbeşte în creier, apoi coboară spre ceafă, până la baza coloanei vertebrale Poţi zâmbi în viaţă la fel ca şi în corpul tău Încearcă să zâmbeşti şi să îţi exprimi recunoştinţa într-o relaţie, un mediu sau un proiect la care lucrezi în prezent şi observă cum energia care înconjoară acea situaţie începe să se deplaseze! 5 Începe să crezi despre tine că eşti sănătos Acum câţiva ani, s-au efectuat nişte cercetări interesante pentru a se încerca sa se descopere de ce un număr atât de mic de oameni supravieţuiesc cancerului, iar marea majoritate nu În urma studiului, au fost intervievate o sută de persoane care fuseseră la un moment dat diagnosticate în stadiul terminal, dar au mai trăit încă doisprezece ani de la diagnosticul iniţial De ce nu pot lua pur şi simplu medicamente pentru reducerea stresului? Aşa cum se spune şi la Alcoolicii Anonimi, corpul tău nu poate face diferenţa între un medicament prescris şi unul cumpărat de la colţul străzii Există şi alte modalităţi pentru a fi mai sănătos În ziua de azi, suntem informaţi despre ceea ce este dăunător pentru noi, dar să nu uităm un lucru foarte important Toţi avem propriul sistem imunitar: corpul şi mintea lucrează împreună pentru a vindeca, proteja şi regla această entitate extraordinară care este organismul nostru Trăim într-o eră în care au loc constant incredibile progrese în medicină Medicamentele şi intervenţiile chirurgicale au devenit ceva obişnuit Mulţi oameni se aşteaptă la tratamente imediate din partea doctorilor pentru bolile lor şi transmit responsabilitatea pentru sănătatea lor medicilor, preferând o reţetă în loc să iniţieze o schimbare în stilul lor de viaţă sau în dietă Accelerarea culturala a folosirii reţetelor prescrise de medic a dus la alte probleme Dr E W Marting crede că mai mulţi oameni sunt ucişi anual din cauza medicamentelor prescrise în SUA şi Marea Britanie decât cei ucişi în accidente rutiere Poate din acest motiv, mulţi oameni caută soluţii alternative pentru îmbunătăţirea stării de sănătate Intenţia studiului era să descopere modelele de gândire sau comportament comune acestor supravieţuitori pe termen lung Rezultatele au fost uimitoare, dar concludente În timp ce au folosit diferite tratamente, de la operaţii chirurgicale şi chimioterapie la acupunctură şi diete naturale, iar unele s-au bazat pur şi simplu pe tehnici psihologice sau practici religioase, toţi cei o sută de oameni aveau în comun o trăsătură esenţială: Credeau că ceea ce fac va funcţiona pentru ei În istoria medicinei, există o demonstraţie interesantă privind puterea credinţei, cunoscută sub numele de „efectul placebo” Un preparat placebo este un medicament lipsit de proprietăţi curative proprii Întrucât în Statele Unite toate medicamentele noi necesită testarea împotriva placebo, acest fenomen este studiat destul de mult În medie, medicamentele placebo sunt eficiente în proporţie de 30%, în comparaţie cu un medicament normal Însă, în unele cazuri, eficienţa lor este mult mai mare Comparate cu morfina, medicamentele placebo sunt eficiente în proporţie de până la 54%, chiar dacă morfina este considerată un narcotic de clasa A Abia acum începem să înţelegem puterea incredibilă a hipnozei şi posibilul său rol în medicină şi terapie pentru viitor Unii doctori au demonstrat recent cum doar simpla folosire a imaginaţiei îţi poate influenţa starea de sănătate Alte studii au arătat că oamenii care cred că îşi pot controla sistemul imunitar descoperă că o pot face cu uşurinţă folosind tehnici de hipnoză sau de imaginare Multe persoane ar putea într-adevăr să-şi crească numărul de globule protectoare din corp aproape după bunul plac, îmbunătăţindu-şi instantaneu rezistenţa la boli Într-un studiu asemănător, doi doctori de la Universitatea din Yokohama, Japonia, au demonstrat că 84% dintre subiecţi puteau elibera histamină, ca reacţie-standard la iedera otrăvitoare Mâncărimile, inflamaţia şi băşicile dispăreau atunci când subiecţii aflaţi sub hipnoză îşi imaginau pur şi simplu că iedera otrăvitoare era o plantă inofensivă La fel de important în înţelegerea impactului minţii asupra stării de bine este faptul că un număr mare de subiecţi s-au umplut de băşici când au inversat experimentul şi şi-au imaginat că o plantă inofensivă este iederă otrăvitoare Un rezultat al acestui studiu şi al altora asemănătoare este faptul că majoritatea profesioniştilor din domeniul sănătăţii recunosc acum că atitudinea unui pacient este factorul decisiv în succesul recuperării sale Dar dacă sunt „cu adevărat” bolnav? În cadrul unui alt experiment extraordinar, condus de dr David Spiegel, de la Universitatea Stanford, a fost examinat un grup de femei cu cancer la sân În timp ce toate pacientele au primit cel mai recent tratament medical pentru această boală, o jumătate dintre ele au învăţat să practice autohipnoza şi au folosit tehnici simple de imaginare, imaginându-se relaxate şi plutitoare După un an, grupul a învăţat să se relaxeze şi să se imagineze având o stare de relaxare, experimentând astfel mult mai puţină durere şi mai mult optimism Ceea ce i-a surprins într-adevăr pe cercetători a apărut mult mai târziu După zece ani de la experimentul iniţial, femeile din al doilea grup trăiseră în medie de două ori mai mult decât primul Chiar dacă nimeni nu susţine că hipnoza este un tratament pentru cancer, simpla autohipnoză sau tehnicile de imaginare dirijate vor îmbunătăţi cu siguranţă calitatea vieţii tale şi pot avea un efect pozitiv asupra duratei acesteia Una dintre primele persoane aflate în fază terminală cu care am lucrat a fost o doamnă ce avea cancer De fiecare dată când făcea chimioterapie, sistemul ei imunitar se epuiza, dându-i o stare de rău fizic şi mental Doctorul îi explicase că durează de obicei două săptămâni pentru ca sistemul imunitar să revină la normal după acel tip de chimioterapie, dar când a învăţat o simplă tehnică de vizualizare pe care ţi-o voi împărtăşi în câteva momente, sistemul ei imunitar şi-a revenit complet după doar cinci zile Doctorului nici nu îi venea să creadă Un exemplu mai puţin grav, dar la fel de dramatic a fost cel al unei actriţe, prietenă de-a mea, care a observat că îi apărea un herpes, ce durează de obicei vreo cinci zile Trebuia să înceapă filmările chiar în acea seară Şi-a relaxat corpul şi apoi s-a imaginat pe sine folosind accelerarea sistemului imunitar zi de zi timp de cinci zile, trecând peste zile într-un calendar mental, una după alta După „cinci zile interne”, şi-a imaginat că herpesul dispăruse Când a ieşit din transa relaxantă, „mâncărimea” care de obicei anunţă herpesul dispăruse şi nu a mai revenit Ideea mea legată de accelerarea sistemului imunitar mi-a venit în urma unui experiment efectuat de profesorul Karen Onless de la spitalul universitar pentru copii Rainbow din Cleveland, în cadrul căruia un grup de copii au vizionat un clip cu marionete O marionetă reprezenta un virus, alta, care arăta ca un poliţist, reprezenta sistemul imunitar Filmuleţul era o ilustrare simplificată a activităţilor interne ale corpului, pe care copiii să o poată înţelege cu uşurinţă Când filmuleţul s-a terminat, copiilor li s-a spus să închidă ochii, să se relaxeze şi să îşi imagineze o mulţime de marionete-poliţişti care aleargă în jurul corpurilor lor De la fiecare copil s-au recoltat probe de salivă, iar rezultatele au arătat că nivelurile de imunoglobulină crescuseră substanţial – adică sistemul lor imunitar începuse să lucreze ca şi cum copiii s-ar fi luptat cu adevărate infecţii Am început să citesc cu atenţie studiile efectuate de clinică într-un domeniu relativ nou, cunoscut sub numele de psihoneuroimunologie sau PNI Am descoperit o multitudine de dovezi incontestabile care confirmau că este posibil să îţi accelerezi sistemul imunitar doar gândindu-te la acest aspect în diferite moduri Ideea din spatele PNI este aceea că organismul nostru ştie cum să se repare singur şi să îşi păstreze sănătatea în perfectă stare În sistemul tău imunitar este programată abilitatea de a recunoaşte acele celule care îţi aparţin şi acelea care invadează din exterior şi care trebuie distruse sau eliminate corespunzător Odată ce sistemul tău imunitar a intrat în contact cu bacteriile, un virus sau o celulă necorespunzătoare, acesta nu va uita întâlnirea niciodată În timpul acestei prime expuneri, sistemul imunitar produce „arme biochimice” create pentru a lupta cu acel „invadator” specific Sistemul tău imunitar este destul de puternic şi inteligent pentru a-şi controla şi coordona acţiunile astfel încât să poţi menţine fără efort o stare de vitalitate sănătoasă Acceleratorul sistemului imunitar Un sistem imunitar normal şi sănătos este ceva minunat, care deţine puteri vindecătoare aproape miraculoase, însă aceste puteri pot fi amplificate prin folosirea unei simple tehnici de vizualizare pe care ţi-o voi împărtăşi Iată mai jos o scrisoare pe care am primit-o de la un bărbat care a folosit această tehnică pentru a-şi schimba în mod dramatic viaţa sa şi a altora: Dragă Paul, Acum cinci ani am primit cea mai îngrozitoare veste Eram director de vânzări şi aveam de ceva timp accese ciudate de ameţeală, amorţeală şi probleme de vedere La o prezentare de vânzări, am rămas mut chiar în mijlocul unei propoziţii După teste medicale amănunţite, neurologii mi-au dat un diagnostic îngrozitor, „scleroză multiplă”, o boală incurabilă şi degenerativă a sistemului nervos Vestea m-a lovit în moalele capului Visele mele legate de viitor s-au risipit, iar doctorii mi-au spus sa mă pregătesc pentru un „declin supravegheat” – termenul clinic şi inuman pentru alunecarea inexorabilă spre dependenţă, boală şi moarte Am fost încurajat să plec şi să plâng cât am nevoie pentru a mă împăca cu această condiţie Două exacerbări ale bolii pe parcursul a două luni i-au indicat neurologului că scleroza era foarte activă în corpul meu, iar părerea acestuia era că nu prea erau şanse să îndrepte declinul rapid Însă, după şase luni de disperare intensă, atitudinea mea faţă de această boală s-a schimbat şi am început să am speranţă Mi-am transformat stilul de viaţă – începând cu o schimbare radicală de dietă şi apelând la cele mai profunde sentimente filosofice şi spirituale Catalizatorul acestei schimbări a fost CD-ul dumneavoastră Supreme Self-Confidence Am observat că, de undeva din interior, s-a ivit o speranţă nouă Cu ochiul minţii mele am creat o imagine de sine pozitivă şi vibrantă spre care m-am îndreptat cu o încredere crescândă La un an după ce am primit diagnosticul, am revenit la greutatea mea optimă şi am început din nou să joc rugby Acest lucru a constituit o consolidare pozitivă a noii mele imagini de sine învigorate şi sănătoase Acum sunt în cea mai bună formă fizică şi mentală din viaţa mea Valorific în continuare puterea subconştientului meu, iar viaţa şi sănătatea mea continuă să înflorească Surprinzător, la cinci ani după ce am ascultat prima dată CD-ul dumneavoastră, nu am mai avut nici măcar o singură agravare a bolii şi, de patru ani încoace, nici vreun simptom al acesteia Oamenii ca mine – cazuri disperate, conform standardelor medicale occidentale – sunt dovada vie că puterea subconştientului e o lecţie importantă pentru noi toţi Pentru mine, vindecarea celorlalţi este mai mult decât o misiune – este o aventură minunată în viaţa Fie că eşti sănătos tun sau nu te simţi prea bine, acordă-ţi câteva minute şi încearcă următoarea tehnică: ACCELERATORUL SISTEMULUI IMUNITAR Ţine minte: această tehnică nu are intenţia de a substitui tratamentul medical, deşi poate fi folosită complementar, pe lângă tratamentele prescrise de medicul tău 1 Închide ochii şi imaginează-ţi sistemul imunitar aşa cum ţi se pare mai potrivit Mie personal îmi place să mă gândesc la o mulţime de creaturi colorate, ca nişte meduze, ceea ce seamănă destul de mult cu modul în care chiar arată celulele protectoare Asigură-te că sunt multe, puternice şi hotărâte 2 Apoi, imaginează-ţi că te deplasezi în interiorul corpului spre zona care trebuie vindecată şi observă cum îţi imaginezi manifestarea afecţiunii S-ar putea să observi infecţia sau celulele bolnave ca pe nişte mici globule gelatinoase negre 3 Vizualizează în sinea ta cum meduzele colorate încapsulează şi devorează globulele negre 4 Când globulele negre dispar, este foarte important să îţi imaginezi apoi că meduzele deschise la culoare înoată şi patrulează prin sângele tău Vei face acest lucru pentru a te asigura că nu suprasoliciţi sistemul imunitar 5 Acum, imaginează-te pe tine mai sănătos, stând în faţa ta Observă cât de sănătos arăţi, respiri, zâmbeşti etc 6 În sfârşit, pătrunde în trupul mai sănătos, priveşte prin ochii celui sănătos, ascultă cu urechile sale şi vezi cât de bine te simţi! Până acum, sunt sigur că ai început să îţi dai seama de extraordinarul potenţial de care dispui pentru a fi sănătos, plin de energie şi relaxat Întoarce-te la ideile şi exerciţiile din acest capitol cât de des vrei ca să eliberezi acel potenţial şi să activezi temelia bunăstării tale – corpul tău! Pe mâine, Paul McKenna P S Mâine ne vom ocupa de o altă piatră de temelie a bunăstării tale, cheia pentru o viaţă sănătoasă şi fericită – abilitatea de a face bani profitând de fiecare oportunitate! ZIUA A ŞASEA Cum să faci bani Descoperă secretele minţii de milionar ÎNAINTE DE A ÎNCEPE ZIUA DE AZI: • Ascultă sesiunea de programare mentală de pe CD • Recapitulează exerciţiul „Reprogramarea imaginii de sine” de la capitolul 1 • Recapitulează scopul, valorile şi marele tău vis din ziua a patra • Dacă mai ai nevoie de energie, apelează la exerciţiul preferat de relaxare naturală din ziua a cincea • Alege exerciţiul preferat din zilele a doua şi a treia pentru o stare grozavă şi programează-ţi ziua! A fost odată un om bogat care avea un vapor cu aburi minunat, dar, ca toate lucrurile scumpe, acesta era sortit să se strice la un moment dat Într-o zi, după o călătorie destul de dificilă într-o ţară străină, motorul a cedat şi nimeni nu a mai putut să îl pornească Rând pe rând, fiecare mecanic şi inginer din ţară a fost chemat pentru a încerca repararea motorului, şi toţi au eşuat În cele din urmă, bogătaşul a auzit de un bătrân constructor de nave care ar putea să îl ajute, dar la un preţ piperat Bogătaşul a acceptat numaidecât Curând, bătrânul, care arăta ca şi cum se ocupa de o sută de ani cu repararea vapoarelor, a sosit Avea cu el o cutie imensă de unelte şi s-a apucat imediat de lucru A inspectat cu mare atenţie reţeaua extinsă de conducte care veneau şi se duceau spre motor, atingându-le din când în când pentru a verifica temperatura În sfârşit, bătrânul a căutat în geantă după un ciocănel A bătut uşor una din conducte Imediat s-a auzit sunetul aburului şuierând în interior şi motorul a prins viaţă, iar bătrânul şi-a pus deoparte ciocanul cu grijă Când bogătaşul a întrebat cât îi datorează, bătrânul i-a cerut peste zece mii de lire – o sumă destul de ridicată pentru acele timpuri „Poftim?”, a exclamat indignat bogătaşul „Abia dacă ai făcut ceva! Justifică-mi această sumă sau te arunc în închisoare ” Bătrânul a mâzgălit ceva pe o bucată de hârtie zdrenţuită pe care o scosese din buzunar Bogătaşul a citit hârtia, a zâmbit şi i-a cerut iertare bătrânului pentru comportamentul nepoliticos Iată ce scrisese: Pentru lovitura cu ciocanul: 1 liră Pentru că am ştiut unde să ciocănesc: 9 999 lire Averea lumii Lipsa de bani este rădăcina tuturor relelor GEORGE BERNARD SHAW Tu eşti unul dintre cei mai bogaţi oameni care au trăit vreodată Ce-i drept, nu te cunosc, dar pot face această afirmaţie în siguranţă, întrucât cultura noastră modernă este mult mai bogată decât cea a societăţilor anterioare din istoria omenirii De fapt, atunci când mă plimb pe o stradă, în aproape toate oraşele pe care le-am vizitat în lume, mă uimeşte câtă bogăţie se află în lume şi cât de puţini dintre noi sunt cu adevărat conştienţi de acest lucru Bogăţia adevărată nu înseamnă doar bani – indiferent dacă, din punct de vedere tehnic, acele resurse îţi aparţin sau nu Aflat pentru prima oară în America, gurul indian Swami Muktananda s-a oprit în aeroport şi a zis: „Ei trăiesc în Paradis, însă nu vor şti acest lucru niciodată ” Gândeşte-te doar la ce ai, chiar dacă ai sau nu bani – străzi şi parcuri frumoase unde să mergi, mai multe biblioteci, muzică, film, teatru şi sport decât înainte, şcoli pentru copiii tăi şi spitale pentru corpul tău Pe scurt, lucruri care erau disponibile doar elitei privilegiate acum câteva secole şi despre care simţi probabil că sunt un drept din naştere Bogăţia adevărată înseamnă sănătate şi fericire Înseamnă să ai prieteni buni sau o familie cu care să împărtăşeşti experienţele intime şi plăcute şi cu care să râzi împreună, oameni care te stimulează şi te fascinează Bogăţia adevărată este să te simţi fericit aproape tot timpul Este un fel de a şti că ai un rost în lume şi că viaţa ta are sens În definitiv, tu eşti unic – nimeni nu poate face lucrurile exact cum le faci tu Bineînţeles, bogăţia înseamnă şi bani Iar astăzi ne vom ocupa exclusiv şi voit de un singur lucru – banii Totul despre bani Cel mai vechi sistem de negoţ a fost trocul Monedele au fost primele poliţe aprobate oficial care au fost folosite pentru a reprezenta valoarea lucrurilor din lume Apoi au apărut banii de hârtie O bancnotă este de fapt o chitanţă emisă de guvern Până de curând, se tipăreau atâtea bancnote cât să acopere rezervele de aur Însă în anii ’40, guvernele lumii au decis să renunţe la sistemul-standard cu aur De atunci, tipăresc bani ca şi cum aceştia s-ar demoda Azi, rezerva de aur este doar o părticică din totalul de bancnote aflate în circulaţie, şi chiar banii de hârtie sunt înlocuiţi de cărţile de credit din plastic şi de numerele în computere Astfel, banii sunt în fond un simbolul valorii – adică reprezintă valoarea, deşi nu au o valoare intrinsecă De vreme ce banii nu mai sunt susţinuţi de rezervele de aur, atunci de ce ne purtăm de parcă ar însemna ceva? Acest lucru se întâmplă din cauza încrederii şi credinţei noastre în sursa banilor, în acest caz, în guvernul care i-a emis Acest lucru ne conduce spre un mod de gândire referitor la bani simplu, dar radical: Banii sunt un simbol al încrederii noastre în produsul sau serviciul nostru şi în noi înşine! Autorul Serge Kahili King priveşte astfel problema: Şi oamenii pot eşua când ne pierdem încrederea în ei sau când îşi pierd încrederea în ei înşişi, indiferent de valoarea bunurilor şi serviciilor pe care le posedă De asemenea, oamenii pot reuşi când ceilalţi au încredere în ei sau au suficientă încredere în ei înşişi, indiferent de valoarea bunurilor şi serviciilor pe care le posedă Dacă vrei să ai mai mulţi bani în viaţă – pentru tine, pentru a-i ajuta pe alţii sau pentru amândouă –, atunci trebuie să devii mai valoros în ochii celorlalţi Nu va fi suficient să oferi bunuri şi servicii valoroase, să fii la locul potrivit în momentul potrivit sau să alegi numerele potrivite Trebuie să fii mai spiritual de atât Trebuie să ai mai multă încredere, mai multă certitudine în propriile valori, ca furnizor sau ca persoană Acest lucru dezvăluie formula magică pentru a face mai mulţi bani: Cu cât avem mai multă încredere în noi şi/ sau în produsele sau serviciile noastre, cu atât mai mult vom putea cere pe ele Şi iată vestea bună: dacă banii înseamnă încredere, iar încrederea este o stare, atunci ai tot ce îţi trebuie pentru a face toţi banii pe care ţi i-ai dorit vreodată – trebuie doar să alegi să-ţi dezvolţi încrederea în forţele proprii! Cum am devenit milionar Înainte să încep să folosesc tehnicile pe care ţi le voi împărtăşi în acest capitol aveam datorii, trăiam de pe o zi pe alta într-o cămăruţă pe care o închiriasem în apartamentul cuiva Aveam un mic cerc de prieteni, o slujbă care nu îmi plăcea şi făceam eforturi supraomeneşti să mă trezesc şi să mă ridic din pat dimineaţa În câteva luni, mi-am schimbat complet situaţia financiară Am făcut mai mulţi bani în aceste câteva luni decât în anii trecuţi Acest nou model din viaţa mea a declanşat o reacţie în lanţ şi am început să scot bani din piatră seacă Am pus pe picioare o a doua carieră de succes, succesul datorită căruia citeşti acum această carte, iar cercul meu de prieteni s-a lărgit, prieteni pe care îi am deja de două decenii În câţiva ani, am devenit milionar Ceea ce este fascinant este că până în acel moment am crezut întotdeauna că, pentru a face bani, trebuie să ies în lume şi să îi obţin de la alţi oameni În schimb, după ce m-am schimbat pe mine şi percepţia asupra lumii, banii au început să curgă spre mine După câţiva ani, am început să predau altora principiile după care a devenit prosperă viaţa mea şi, în scurt timp, s-a schimbat şi viaţa lor Acum, îţi voi împărtăşi ţie aceste secrete! Cum să învingi sărăcia conştientă Dacă cineva îţi dă un milion de dolari, în cel mai bun caz devii milionar sau nu vei ajunge să păstrezi banii JIM ROHN Nu-i poţi ajuta pe săraci fiind unul dintre ei ABRAHAM LINCOLN Cercetările au arătat că o mare parte dintre cei care primesc pe neaşteptate sume mari de bani, de exemplu câştiguri la loterie sau moşteniri, îi vor pierde garantat foarte rapid De fapt, 80% dintre ei vor ajunge să se descurce mai greu financiar doar după doi ani Acest lucru se întâmplă pentru că în interior încă se simt săraci În psihologie, acesta se numeşte „efectul Pygmalion” sau „profeţia autoîmplinită”, despre care am vorbit deja Ceea ce ne aşteptăm să se adeverească în mintea noastră va avea tendinţa să se adeverească în realitate Chiar dacă aşteptările noastre nu sunt exacte la început, ne vom purta în concordanţă cu aşteptările noastre Acele acţiuni creează apoi rezultatele aşteptate, iar „profeţia” aşteptărilor noastre se realizează Dacă tu crezi că nu vei deveni cu adevărat bogat, vei vorbi şi te vei purta în concordanţă cu acea convingere, iar în majoritatea cazurilor, „îţi vei dovedi” că ai dreptate De asemenea, dacă îţi schimbi aşteptările asupra lumii pentru a reflecta potenţialul de bogăţie infinit, vei genera rapid gânduri, sentimente şi conduite care vor atrage banii spre tine Cultura noastră ne programează încontinuu cu asocieri financiare negative Ni s-a spus că Biblia ne învaţă: „Banii sunt rădăcina tuturor relelor ” Ceea ce spune de fapt Biblia este ca „Iubirea de arginţi este rădăcina tuturor relelor” – adică obţinerea de bani doar de dragul lor, asemenea unui bun care se păstrează Sau ni se spune că bogăţia e limitată şi, cu cât avem mai mult, cu atât vor avea alţii mai puţin Sau „toţi oamenii bogaţi sunt mincinoşi şi hoţi” (E ceva obişnuit în cultura noastră să auzim lucruri de genul „putred de bogat” sau „umflat”, indicative ale unei neîncrederi fundamentale a oamenilor faţă de bani ) Multe dintre aceste idei limitate referitoare la bani provin din istorie În perioada Evului Mediu, sistemul feudal a ţinut bogăţiile în mâinile celor privilegiaţi, în timp ce masele erau păcălite să creadă că sărăcia era salvarea lor Acest sistem de ierarhizare a puterii a condus la presupunerea că bogăţia este finită, insinuând un deficit al acesteia Sărăcia a fost lăudată de Biserică şi mulţi ani a fost considerata o virtute creştină, călugării trebuind să facă un jurământ de sărăcie pentru a putea fi primiţi în ordin O parte dintre cei care au crescut în ultimul secol în timpul marii crize economice sau au cunoscut raţionalizarea alimentelor şi a lucrurilor de primă necesitate, în timpul celui de-Al Doilea Război Mondial, încă mai cred în subconştientul lor că „nu este suficient să ajungă pentru toată lumea” Iar mulţi dintre ei le-au transmis copiilor lor aceste restricţii Chiar dacă crezi că aceste lucruri sunt adevărate, este important să recunoşti problema inerentă: Dacă crezi că banii nu sunt buni într-o oarecare măsură, îţi vei sabota subconştient încercările de a face mai mulţi bani în viaţă Am descoperit că majoritatea oamenilor bogaţi şi prosperi împărtăşesc aceleaşi obiceiuri simple şi păreri despre prosperitate Totuşi, eu cred că mulţi oameni folosesc fără să ştie acest principiu simplu şi puternic pentru a rămâne săraci, prin acele convingeri şi obiceiuri faţă de bani În loc să îşi asume responsabilitatea pentru convingerile şi acţiunile lor (prin urmare, şi bogăţia), aceştia folosesc lipsa de bani drept „dovadă” că sunt sortiţi să rămână săraci Ei şi-au afirmat sărăcia de atâta ori încât a devenit fără să îşi dea seama o profeţie autoîmplinită, o sărăcie conştientă Acest lucru nu înseamnă că, dacă eşti sărac, este vina ta Noi nu suntem responsabili pentru ceea ce primim, dar putem şi trebuie să ne asumăm responsabilitatea pentru cum administrăm ceea ce am moştenit De exemplu, unii artişti cred că nu au succes comercial pentru că acest lucru le va „compromite integritatea artistică” Unii oameni cred că nu poţi fi o persoană bună decât dacă întotdeauna îi pui pe ceilalţi pe primul plan, chiar dacă acest lucru este în detrimentul tău Alţii rămân săraci pentru că se simt mai în siguranţă – acest lucru este ceea ce ştiu Când vei folosi tehnicile prezentate în această carte, vei renunţa la vechile idei plafonate referitoare la bani şi îţi vei reprograma mintea pentru a deveni mai prosper şi să gândeşti ca un milionar Iată două „legi” care explică de ce unii oamenii rămân blocaţi într-un vârtej fără sfârşit al sărăciei, în timp ce alţii parcă transformă tot ce ating în aur 1 Legea efortului inversat O idee anume care dăinuie, bună sau rea, nu poate să nu producă rezultate privitoare la caracter şi circumstanţe Un om nu poate să aleagă direct circumstanţele, dar îşi poate alege gândurile, şi astfel, indirect, însă sigur, poate să îşi contureze circumstanţele JIM ALLEN, As A Man Thinketh Una dintre ideile cele mai importante în hipnoză se numeşte „legea efortului inversat”, care poate fi rezumată într-o expresie psihologică populară: Lucrul căruia i te opui persistă Unii oameni au convingeri neclintite care îi fac să rămână săraci Dintr-un motiv sau altul, îşi sabotează drumul spre îmbogăţire Indiferent cât de mult încearcă să devină bogaţi la nivel conştient, convingerile lor subconştiente nu îi vor sprijini şi vor ajunge să se saboteze singuri Însă legea efortului inversat ne învaţă că, dacă tu te consideri în sinea ta sărac, îţi va fi mereu teamă de sărăcie Întrucât gândurile tale îţi influenţează acţiunile, sărăcia este de obicei consecinţa gândirii tale Excepţia de la regulă o reprezintă oamenii care sunt determinaţi sa facă bani din cauza fricii de sărăcie Am întâlnit şi am cunoscut pe unii dintre cei mai bogaţi oameni din lume, însă unii dintre ei aveau foarte puţin din ceea ce aş numi eu bogăţie adevărată – obsedaţi de muncă, preocupaţi să câştige următorul milion cu preţul familiei sau al prietenilor Sunt conduşi de frica de sărăcie şi, indiferent de câţi bani acumulează, aceştia nu vor fi niciodată suficienţi Evident, grija pentru organizarea finanţelor nu este la fel ca frica de sărăcie Însă frica de sărăcie este modul în care oamenii reuşesc să strângă bogăţii uriaşe fără să iasă din capcana sărăciei conştiente 2 Legea atracţiei Când a fost întrebat de secretul bunăstării sale, miliardarul H L Hunt a oferit o simplă formulă în 4 paşi: 1 Decide care este lucrul pe care îl vrei 2 Decide-te la ce eşti dispus să renunţi pentru a-l obţine 3 Stabileşte-ţi priorităţile în consecinţă 4 Numai aceste lucruri contează! Te-ai gândit vreodată la cineva şi, după câteva clipe, ţi-a sunat telefonul şi era acea persoană? Cum îţi explici acest lucru? A fost telepatie? Coincidenţă? Atracţie magnetică? Sau poate te gândeai să îţi iei o marcă anume de maşină şi, dintr-odată, începi să o vezi peste tot? Cum îţi explici aşa ceva? Legea atracţiei afirmă: Dacă te concentrezi în mod constant asupra unui lucru, ai şanse mai mari să îl primeşti Dacă te concentrezi asupra sărăciei şi a lipsurilor, vei avea parte mai mult de ele în viaţă Cei care se concentrează asupra lucrurilor pozitive din viaţă şi le atrag spre ei sunt numiţi „norocoşi” Eu cred personal că ne putem crea norocul Aceasta este semnificaţia cuvintelor din Biblie, unde se spune că omul este după cum gândeşte el Fie că alegi sau nu să crezi în legea atracţiei, este interesant de observat că mulţi oameni prosperi cred în ea Acesta este un motiv pentru care oamenii bogaţi se întovărăşesc cu alţi oameni bogaţi şi pentru care se îmbogăţesc Gândurile tale sunt o energie puternică şi creatoare Unii oameni cred că mintea este ca un magnet şi atrage tot ceea ce ne acaparează atenţia În muzică, acesta este numit principiul „rezonanţei simpatice” Dacă ai două piane în aceeaşi cameră şi cânţi nota de la un pian, vei observa cum coarda de de la celălalt pian începe să vibreze în acelaşi timp În acelaşi mod, atragi oameni şi circumstanţe care rezonează cu gândurile tale predominante Nu ar fi bine să îţi acordezi mintea pentru a observa numeroasele oportunităţi de a deveni bogat? Dacă vrei să devii şi să rămâi bogat, trebuie să începi să gândeşti că eşti o persoană care merită o avere Trebuie să începi să te simţi bogat în interior, astfel încât acest lucru să se manifeste în exterior În timp ce te vezi drept o persoană bogată, vei observa cum cresc rezervele tale financiare Crearea unei bogăţii conştiente Unii oameni văd lucrurile aşa cum sunt şi întreabă: De ce? Eu visez lucruri care nu au existat şi întreb: De ce nu?! GEORGE BERNARD SHAW Ceea ce vom face în continuare te va ajuta să îţi dezvolţi şi să instalezi în mintea ta o conştiinţă a bogăţiei Aceasta înseamnă mai mult decât atragerea banilor – este o schimbare a imaginii tale de sine într-una mai încrezătoare şi mai armonioasă, prin care vei începe să observi bogăţia care te înconjoară, iar experienţa ta de viaţă se va intensifica simţitor Aş vrea să-ţi împărtăşesc câteva tehnici pe care le-am folosit şi eu pentru sporirea considerabilă a situaţiei financiare personale I-am învăţat şi pe alţii, iar aceştia şi-au îmbunătăţit situaţia financiară Acum ţi le voi împărtăşi ţie Instalarea mentalităţii de milionar Când am decis prima oară să trec de la sărăcie conştientă la bogăţie, îmi făceam mereu griji asupra faptului că sunt sărac şi mă întrebam cum să nu mai fiu sărac Aveam un carnet de cecuri uzat care reflecta starea mea financiară precară de atunci Când sosea prin poştă o factură, îmi făceam griji cum o voi plăti şi mă simţeam sărac în interior Acest gând obsesiv al sărăciei m-a ţinut blocat într-o gândire de om sărac, potrivit căreia luam decizii neproductive Dar în momentul în care am decis să manifest bogăţia, am început să deschid facturile şi să îmi imaginez intens că am mii de lire în bancă, mult mai multe decât am nevoie să plătesc factura Îţi poţi imagina cât de bine e Îmi trimiteam un nou mesaj subconştientului Unii oameni încearcă să obţină acelaşi efect afirmând lucruri de genul „sunt bogat, sunt bogat, sunt bogat”, dar dacă în subconştient există credinţa sărăciei, afirmaţia este inutilă Nu este suficient să îţi bagi capul în nisip şi să te prefaci – trebuie să creezi într-adevăr sentimentul de bogăţie, imaginându-te bogat iar şi iar Bineînţeles, trebuie să plăteşti facturile, însă crearea unui sentiment de bogăţie va face acest proces mai plăcut şi te va îndruma spre prosperitate Mintea este sensibilă, aşa că e important să îţi semnalizezi faptul că „schimbările pozitive au loc” Am schimbat banca şi mi-am procurat un nou carnet de cecuri pentru a mă ajuta să mă simt diferit Apoi a început adevărata distracţie Aveam nevoie să aflu cu adevărat cum va arăta bogăţia, aşa că am luat un extras bancar vechi, l-am tăiat, am îndepărtat porţiunea unde scria „descoperit”, am rearanjat cifrele şi le-am lipit la loc formând un credit de mii de lire După ce am terminat, am început să râd Într-un fel, chiar dacă ştiam că îl făcusem eu, doar faptul de a-l ţine în mână a făcut să pară totul mai real M-am gândit intens la acest lucru de câteva ori pe zi O altă tehnică pe care am folosit-o a fost să exersez scrierea de cecuri şi borderouri de vărsământ pentru sute de mii de lire până când m-am simţit degajat făcând acest lucru Până când am reuşit să „depun” şi să „cheltuiesc” degajat sume aşa de mari, mi-a venit uşor să mă privesc ca pe o persoană cu adevărat bogată Spre surprinderea mea, în câteva luni, suma imaginară de pe extrasul de cont făcut de mine a devenit o realitate Metoda m-a ajutat să am acea hârtie tangibilă, acel extras bancar Aşa ca am căutat şi alte metode pentru a avea acces la conştiinţa bogăţiei Am decis: să fac un „album al prosperităţii” colecţionând imagini cu lucrurile pe care mi le doresc, locurile pe care vreau să le vizitez şi oamenii pe care vreau să îi întâlnesc Ca să îţi alcătuieşti propriul „album al prosperităţii”, începe să aduni poze cu ceea ce vrei, cu oamenii pe care vrei să îi întâlneşti, locurile unde vrei să mergi şi cu lucrurile pe care vrei să le ai Tot ceea ce vrei să aduci în viaţa ta, pune în album Apoi, de fiecare dată când te uiţi prin el, exersează crearea unor experienţe senzoriale intense ale ţelurilor tale Dacă e vorba de o maşină anume, fă un test drive şi, după aceea, te poţi imagina conducând acea maşină tot timpul Dacă e o casă frumoasă, imaginează-ţi că te plimbi în jurul ei până când îi cunoşti fiecare centimetru – textura covorului şi a mobilei, mirosul din hol şi aşa mai departe Este foarte simplu, dar trebuie să exersezi regulat Exersezi sentimentul de a fi bogat şi, asemenea unui actor, trebuie să intri în rol Odată, am intrat într-un showroom Mercedes şi m-am aşezat confortabil într-o maşină Am mirosit tapiţeria din piele, am făcut un test drive şi mi-am imaginat că e a mea Am luat o broşură şi am adăugat-o în albumul meu, apoi mi-am imaginat că o conduc în fiecare zi În scurt timp, mintea mea era atât de concentrată asupra obţinerii maşinii, încât am început să văd Mercedesuri peste tot După o perioadă, o coincidenţă aparentă mi-a adus în cale o afacere grozavă şi mi-am cumpărat primul meu Mercedes Un prieten de-al meu a devenit foarte interesat de vizualizarea creatoare A exersat prin vizualizarea locurilor de parcare şi, în mod surprinzător, metoda a funcţionat Aşa că s-a hotărât să încerce ceva mai important Deşi nu plecase niciodată din Anglia, a decis că vrea să călătorească în lume cu stil Şi chiar dacă nu avea mulţi bani, a adunat câteva broşuri de turism, a decupat imaginile tuturor locurilor exotice în care voia să meargă şi le-a lipit în album Apoi, pentru ca totul să îi pară real, în fiecare duminică îşi făcea bagajul şi mergea la aeroport, stătea chiar şi la rând până la un moment dat, când se întorcea şi pleca acasă Când venea acasă, se uita la o emisiune despre călătorii la clasa întâi şi îşi petrecea timpul uitându-se în albumul său la pozele locurilor în care voia să meargă Şi-a oferit cu adevărat subconştientului său experienţa călătoriei spre locuri exotice şi bucuria acestora S-a concentrat fără oprire asupra acestui lucru timp de o lună Într-o zi, fără vreun avertisment, a fost chemat în biroul şefului său şi întrebat dacă vrea să fie reporter internaţional Şeful i-a explicat că trebuie să călătorească în toată lumea – la clasa întâi Nici nu îi venea să creadă! Şi, lucrul cel mai extraordinar, după ce a călătorit câteva luni, a ajuns într-un sat din Elveţia, unde a început sa aibă o senzaţie de déjà vu Abia când s-a întors în Anglia şi a verificat albumul, a aflat – stătuse exact în acelaşi sat pe care îl decupase şi îl lipise în album şi, în fond, în subconştientul său Deşi pare incredibil, am fost martor la multe întâmplări de acest gen, astfel încât am devenit sceptic la ideea de „coincidenţe” şi sunt dispus să cred că, deşi nu ştiu exact cum funcţionează, mintea noastră are într-adevăr abilitatea de a atrage evenimente, lucruri sau, persoane în viaţa noastră Banii, fericirea şi tu Toţi banii din lume se cheltuiesc pentru a ne simţi bine RY COODER Înainte de a merge mai departe, permite-mi să te întreb ceva: Ce-ai avea în plus faţă de ce ai acum dacă ai avea mai mulţi bani? De câte ori pun această întrebare la seminariile mele, oamenii vorbesc despre „fericire”, „libertate”, „siguranţă” şi „putere” Totuşi, banii nu sunt sursa acestor lucruri Fiecare dintre aceste cuvinte reprezintă o stare pe care o poţi genera din interiorul tău, un eveniment neurochimic din corpul şi din mintea ta Să recunoaştem – dacă banii ar fi cu adevărat cheia spre fericire, libertate, siguranţă şi putere, Kurt Cobain, Elvis Presley, Marilyn Monroe şi John Belushi ar fi alături de noi şi astăzi Iată o consecinţă a legii efortului inversat: Dacă vrei să obţii ceva pentru a te simţi într-un anume fel, simţindu-te în acel fel acum va fi cea mai rapidă metodă de a obţine acest lucru Încearcă următoarea tehnică pentru a aplica acest principiu în obţinerea prosperităţii financiare! ANCOREAZĂ-TE ÎN BUNĂSTARE 1 Fă o listă cu toate stările şi sentimentele pe care crezi că ţi le pot aduce banii Exemple: încredere, fericire, pace, generozitate etc 2 Alege prima stare din lista ta Aminteşte-ţi când te-ai simţit într-adevăr aşa Retrăieşte acea senzaţie – vezi ce vedeai, auzi ce auzeai şi simte cât de bine te simţeai (Dacă nu îţi poţi aminti momentul, imaginează-ţi cât de bună ar fi viaţa ta dacă te-ai simţi aşa în acest moment!) 3 Continuă cu această amintire Accentuează culorile, amplifică sunetele şi intensifică sentimentele 4 Pe măsură ce trăieşti aceste sentimente pozitive, apasă degetul mare de la una din mâini pe degetul mijlociu şi spune cu voce tare sau în gândul tău: „Sunt bogat!” 5 Repetă paşii 2–3 cu fiecare stare emoţională din lista ta Curând, doar apăsând degetul mare pe cel mijlociu şi repetând propoziţia „Sunt bogat!”, toate acele sentimente pozitive pe care le asociezi cu bogăţia se vor întoarce Aceasta este „ancora bunăstării” tale Foloseşte-o De fiecare dată când te gândeşti sau vrei mai mulţi bani care să te pregătească pentru succes! Succes, bani şi timp Încă unul dintre aspectele fundamentale ale stării de spirit a milionarilor este separarea abilităţii de a face bani de necesitatea de a pierde timp pentru a-i face Să-ţi oferi timpul pe bani este piatra de temelie a sărăciei conştiente De aceea nu vei întâlni niciodată un milionar care să muncească la plata cu ora! Dacă vrei să creezi prosperitate financiară, este necesar să recunoşti mai întâi că abilitatea ta de a face bani este în strânsă legătură cu abilitatea ta de a adăuga, crea şi oferi valoare unei persoane, într-un proiect, unei companii sau întreprinderi De fapt, o voi spune şi mai clar de atât: Banii reprezintă una dintre recompensele pe care le primeşti pentru adăugarea de valoare la vieţile altora Există patru lucruri esenţiale pentru a face mai mulţi bani prin adăugarea unei valori mai mari: 1 Unicitatea Cu cât valoarea pe care o furnizezi are mai multă unicitate, cu atât vei putea să o dai la schimb cu mai mult În timp ce sunt zeci de mii de actori la Hollywood, sunt doar aproximativ şase în acelaşi timp care pot umple sala, indiferent de filmul în care joacă De aceea sunt doar şase actori în lume care sunt plătiţi cu peste 20 000 000 pe film 2 Scopul Cu cât adaugi valoare mai multor oameni, cu atât vei face mai mulţi bani Orice ai crede despre Bill Gates şi Microsoft, miliardele lor de dolari în valoare netă sunt reprezentate în mare măsura de milioanele de oameni ale căror vieţi sunt influenţate zilnic de către dezvoltarea Windows şi a sistemelor sale competitive de operare 3 Impactul Cu cât schimbi mai mult viaţa altora, cu atât mai mulţi bani poţi cere în schimb De ce majoritatea doctorilor sunt plătiţi mai bine decât majoritatea profesorilor? Deoarece majoritatea oamenilor preţuiesc mai mult sănătatea decât educaţia 4 Percepţia Sunt multe poveşti despre oameni care lucrează până la epuizare neştiuţi de nimeni în spatele scenei pentru a aduce o schimbare în lume Deşi poate fi adevărat că aceşti eroi necunoscuţi sunt adevăratul motiv pentru care lucrurile merg bine, asta nu înseamnă că le este destinat să devină bogaţi Indiferent de câtă valoare depui în munca ta, este percepută doar ca o valoare care poate fi schimbată pe monedă forte La începutul anilor ’70, o casă de discuri din Marea Britanie vindea albume conţinând cover-uri ale cântecelor momentului Deşi discurile se vindeau cu mai puţin de o liră bucata, cu greu le cumpăra cineva, iar compania avea de suferit Un puşti extrem de isteţ s-a alăturat consiliului de administraţie şi a anunţat că vrea să dubleze preţul albumelor Ceilalţi membri din conducere au fost şocaţi, dar, în final, au fost de acord cu planul În câteva săptămâni, rafturile magazinelor s-au golit Când albumele se vindeau la preţuri mici, oamenii nu le considerau suficient de valoroase Compania muzicală s-a salvat de la faliment schimbând percepţia oamenilor asupra produselor sale Mai simplu, pentru a produce bani, trebuie să oferi oamenilor un serviciu/produs pentru care ar plăti, de preferat, un preţ mare Dacă vrei să faci bani, următoarea întrebare ar putea să te ajute: Ce produs/serviciu original, care să se vândă în cantităţi foarte mari, mi-ar plăcea să ofer oamenilor? Ţine socoteala banilor S-a spus de multe ori că, în jocul vieţii, banii reprezintă doar un mod de a ţine socoteala Dacă eşti genul de persoană care n-a ţinut niciodată socoteala carnetului de cecuri sau a conturilor bancare, acest lucru s-ar putea să te înspăimânte la început, dar, atunci când ştii unde te afli în raport cu banii tăi, măsurarea progresului devine un lucru posibil, Sau, cum spunea Michael Leboeuf în cartea sa, The Greatest Management Principle in the World (Cel mai important principiu de management din lume), Ceea ce se poate măsura se poate realiza Vei avea nevoie de o foaie de hârtie, de un calculator de buzunar şi de un bun simţ al umorului! Principala metoda de calculare a averii: valoarea ta netă Valoarea netă este cea mai folosită metodă de măsurare a averii Cum o afli? Inventariază valorile tuturor bunurilor de care dispui pe o coloană şi valorile tuturor debitelor pe care le-ai acumulat, pe altă coloană Împarte o foaie de hârtie pe două coloane În coloana din stânga vei scrie „Bunuri”, iar pe cea din dreapta, „Datorii” În coloana „Bunurilor”, vei trece toate bunurile de care dispui şi valoarea aproximativă a acestora dacă ar trebui să le vinzi astăzi În coloana „Datoriilor”, vei trece sumele de bani sau orice alte bunuri datorate cuiva: casa în care locuieşti, maşina pe care o conduci sau orice altă sumă de bani sau împrumut neachitat Formula prin care se calculează valoarea netă este una simplă: Suma totală a bunurilor – Suma totală a datoriilor = Valoarea netă Să nu te descurajezi dacă descoperi că ai o valoare netă negativă: călătoria ta către prosperitate financiară începe exact din punctul în care te afli acum Iată un exemplu de o astfel de listă: Bunuri Casă – 150 000 Maşină – 10 000 Cont de economii personal – 35 000 Bani care îmi sunt datoraţi – 3 500 Valoarea asigurării de viaţă – 15 000 Datorii Ipotecă – 100 000 Dobânda creditului la maşină – 3 000 Dobânda creditului pentru studii – 15 000 Facturi neplătite – 2 500 Cărţi de credit – 4 500 Suma totală a bunurilor = 213 500 Suma totală a datoriilor = 125 000 213 500 – 125 000 = 88 500 Valoarea netă = 88 500£ Cea de-a doua metodă de calculare a averii: Cât de multe zile poţi trăi de-acum încolo fără să mai câştigi niciun ban Pentru a-ţi calcula următoarea „cifră a averii”, împarte la 30 cheltuielile lunare obişnuite Vom numi această cifră „rata ta zilnic” Apoi împarte valoarea ta netă (scazi din suma pe care o ai suma pe care o datorezi) la rata ta zilnică Cifra rezultată astfel reprezintă cât de multe zile poţi trăi de-acum încolo fără să mai câştigi niciun ban Pe măsură ce câştigurile, economiile şi investiţiile tale vor creşte, le vei putea ţine socoteala aflând numărul de zile pe care l-ai adăugat cifrei ce reprezintă averea ta Exemplu: Ai o valoare netă de 100 000 £ şi cheltuieli lunare de 5 000 £ 5 000 £ împărţite la 30 fac 166,66 £, sau 167 £ Aceasta este rata ta zilnică 100 000 împărţite la 167 £ fac 598,8 £ sau 599 £ Acest lucru înseamnă că, dacă ai fi nevoit, ţi-ai putea menţine actualul stil de viaţă fără să mai câştigi alţi bani timp de 599 de zile (aproape doi ani) Cea de-a treia metodă de calculare a averii: Suma de bani pe care îţi permiţi s-o pierzi fără să-ţi faci griji pentru ziua de mâine Această cifră este mai uşor de calculat De exemplu, în urmă cu 20 de ani, am pierdut 5 lire şi mă aflam în pragul sinuciderii În prezent, dacă pierd mai puţin de 500 de lire, nu-mi fac griji din această cauză Folosind această scară, cifra averii mele a crescut de la 5 la 500 de lire În parte, acest lucru s-a întâmplat fiindcă am câştigat mai mulţi bani, fiindcă am mai multă încredere în abilităţile mele de a câştiga mai mulţi bani şi am învăţat să mă relaxez Aceasta este metoda mea preferată de calculare a averii, pentru că cifra se măreşte fără să fiu nevoit să câştig alţi bani Cea de-a patra metodă de calculare a averii: Numărul magic al independenţei financiare Aceasta este una dintre cele mai eficiente formule de calcul pe care le vei întâlni vreodată şi te va ajuta să calculezi suma magică a independenţei taie financiare: suma de bani pe care, dacă ai depune-o la bancă cu o rată medie de recuperare a investiţiei (6–8%), ţi-ar permite să faci tot ce-ţi doreşti fără să te gândeşti dacă-ţi permiţi (din punct de vedere financiar) sau nu să faci acest lucru 1 Întocmeşte o listă cu toate bunurile pe care le achiziţionezi o dată în viaţă şi preţul lor estimativ; gândeşte-te în special la „bunurile extrem de costisitoare” Exemplu: O casă – 250 000 £ Maşini – 50 000 £ O vacanţă luxoasă – 5 000 £ Studii universitare (x 3) – 150 000 £ Orice alte activităţi plăcute – 45 000 £ 2 Calculează suma totală a acestor bunuri/servicii: o vom numi suma A Exemplu: În exemplul nostru de mai sus, extrem de convenabil din punct de vedere matematic, am duce un trai mai mult decât decent cu 500 000 £ 3 Gândeşte-te la un salariu anual pe viaţă care îţi va permite să duci un trai îndestulător (Dacă nu te poţi hotărî la o sumă, dublează cifra salariului pe care îl câştigi în prezent ) Exemplu: Dacă în prezent câştigi 25 000 £, gândeşte-te că 50 000 £ pe an îţi vor permite să-ţi îndeplineşti orice dorinţă şi să-ţi satisfaci orice necesitate 4 Înmulţeşte acel salariu cu 12 (cca 8% dobândă recuperată) sau cu 15 (cca 6% dobândă recuperată) Aceasta este suma pe care va trebui s-o investeşti cu o rată medie de recuperare a investiţiei pentru a „câştiga” un salariu anual pe viaţă: o vom numi suma B Exemplu: Între 600 000 £ şi 750 000 £ 5 Suma A + Suma B = Suma magică: suma de bani pe care trebuie să o deţii la o bancă pentru a te bucura de independenţă financiară totală, adică să faci tot ce-ţi doreşti fără să te gândeşti dacă-ţi permiţi (din punct de vedere financiar) sau nu s[ faci acest lucru Exemplu: Cifra magică a independenţei financiare 1,25 milioane (500 000 (A) + 750 000 (B)) Cele 10 secrete ale prosperităţii financiare În continuare, îţi voi împărtăşi cele mai bune 10 idei despre cum să-ţi măreşti „cifra averii” Oricare dintre acestea te va ajuta să faci schimbări rapide cu privire la modul în care percepi prosperitatea financiară Când vei începe să aplici cât mai multe dintre aceste idei în viaţa ta, vei descoperi că te îndrepţi cu paşi repezi către o viaţă mai prosperă, gândind ca un milionar 1 Hotărăşte chiar în acest moment că eşti răspunzător pentru prosperitatea ta financiară Foarte mulţi oameni se tem să-şi asume responsabilitatea unei averi uriaşe Deşi este adevărat că, odată cu mai mulţi bani, cresc şi presiunile financiare, mulţi oameni nu realizează că tocmai în aceasta constă şi plăcerea! Când îţi vei asuma responsabilitatea câştigării unor sume mari de bani, vei deveni o persoană mai capabilă Cu cât mai mari vor fi provocările, cu atât mai mari vor fi şi câştigurile, nu doar cele financiare, ci şi cele spirituale şi emoţionale Iar când îţi vei asuma răspunderea pentru succesele tale financiare, să devii mai bogat ţi se va părea din ce în ce mai puţin copleşitor şi din ce în ce mai plăcut, aşa cum ar fi trebuit să fie mereu 2 Economiseşte mai întâi, apoi cheltuieşte doar atât cât îţi poţi permite Deosebirea dintre oamenii bogaţi şi cei săraci este evidentă Săracii îşi cheltuiesc mai întâi banii şi apoi pun deoparte ce le mai rămâne, iar bogaţii economisesc mai întâi banii şi cheltuiesc ce le mai rămâne JIM ROHN Aşa cum secretul pierderii în greutate constă în a mânca mai puţin şi în a te mişca mai mult, adevăratul secret al îmbogăţirii este acela de a cheltui mai puţin şi de a câştiga mai mult Fă-ţi chiar azi un plan care îţi va permite să scapi de fiecare datorie neplătită şi să acumulezi rezerve financiare (vezi punctul 4) cât mai repede posibil Alocă, de exemplu, 10% din venitul tău lunar pentru achitarea datoriilor şi/sau economiseşte acest procent Pe măsură ce vei face aceşti paşi pentru a-ţi reduce din datorii şi pentru a-ţi mări valoarea netă lună de lună, vei face imediat trecerea de la „a fi pe linia de plutire” la „a pune bazele unei averi impresionante” 3 Studiază mentalitatea oamenilor bogaţi Dacă vrei să înveţi cum să faci bani, învaţă de la cineva care are foarte mulţi CHARLES GIVENS Una dintre cele mai rapide căi de a te îmbogăţi este acea de a-i studia pe cei bogaţi Nu uita! O avere impresionantă nu înseamnă doar resurse financiare nelimitate: mulţi dintre cei care au devenit milionari au descoperit că, în drumul lor către înavuţire, au pierdut un lucru cu mult mai important decât averea: respectul de sine şi chiar pe ei înşişi Caută-i şi descoperă-i pe propriii „idoli bogaţi”: pe acei oameni care au descoperit o cale de a dobândi resurse financiare importante fără să-şi sacrifice vieţile sau să-şi vândă sufletul de-a lungul drumului Află ce fac ei şi tu nu faci Caută să înţelegi modul în care aceştia gândesc şi se comportă cu privire la bani şi la avere Dacă este posibil, contactează-i şi cere-le sfatul Acest lucru îi va face să-şi dea seama ce fel de om eşti şi că iei ideea de îmbogăţire în serios Deşi nu toţi se vor oferi să te ajute, din proprie experienţă vă pot spune că, dacă eşti politicos şi respectuos, mulţi oameni bogaţi vor fi încântaţi să te ajute 4 Creează-ţi rezerve financiare Cu cât ai mai mulţi bani în bancă, cu atât mai uşor ţi se va părea să încerci noi metode de a face bani De aceea, cea mai importantă investiţie pe care o poţi face este să-ţi creezi o rezervă financiară: un cont de economii care să conţină o sumă cuprinsă între salariul tău pe trei luni şi cel pe doi ani În cartea sa, Dont Worry, Make Money, dr Richard Carlson spune povestea a doi oameni cărora, la începutul anilor ’70, li s-a oferit acelaşi loc de muncă în cadrul unei companii nou-înfiinţate Oferta cuprindea un salariu mic, dar un pachet mare de acţiuni în cadrul companiei Bărbatului care trăia de la un salariu la altul i s-a părut prea riscant şi a refuzat oferta; cel care avea rezerve financiare a acceptat-o Compania se numea Microsoft şi nu cred că mai e nevoie să vă spun că bărbatul care şi-a asumat riscul a acumulat o avere uriaşă Morala acestei poveşti este aceea că, în majoritatea cazurilor, dobândirea unei averi uriaşe implică asumarea unor riscuri şi nimic nu face riscul mai suportabil decât faptul că ştii că deţii rezerve financiare Aşa cum spunea şi scriitorul Stuart Wilde: „Secretul de a face bani constă în a deţine, mai întâi, nişte bani ” 5 Regula 80/20 De îndată ce înţelegi care este cel mai important lucru pentru tine, îţi poţi ordona priorităţile în funcţie de acest lucru Economistul Wilfrido Pareto, care a trăit în secolul al XIX-lea, a arătat faptul că cea 80% din averi sunt concentrate în mâinile a 20% din populaţia lumii Regula 80/20 se aplică în majoritatea aspectelor vieţii tale: 80% din rezultatele pe care le obţii provin din eforturile depuse în procent de 20%; 80% din averea ta va proveni din cei 20% de clienţi şi beneficiari ai serviciilor/produselor pe care le vei oferi Identificând şi concentrându-ne asupra celor 20 de procente indispensabile, ne vom putea concentra mereu asupra priorităţilor noastre cu o claritate uimitoare 6 Trăieşte cu pasiune în fiecare zi În urmă cu mai mulţi ani, când am devenit interesat de hipnoză, un veteran în domeniu care susţinea spectacole de hipnoză şi de la care învăţam această artă era, în acelaşi timp, şi comis-voiajor Acesta nu era doar un mod de a câştiga bani, era pasiunea sa Nu am văzut trecând mai mult de câteva ore fără să vândă ceva cuiva Dacă ne aflam într-un restaurant, începea imediat o conversaţie cu o persoană de la altă masă Curând, afla exact de ce avea nevoie persoana respectivă şi se oferea să-i vândă acel lucru În majoritatea cazurilor, nici măcar nu avea ceea ce tocmai vânduse: trebuia să se ducă şi să cumpere acel lucru pentru a-l livra persoanei care îl cumpărase de la el Îi plăcea la nebunie emoţia puternică pe care o simţea atunci când practica arta persuasiunii Când l-am întrebat care credea că era secretul său, mi-a răspuns: — Emoţia şi pasiunea sunt contagioase Când eşti pasionat cu adevărat de ceea ce faci, ceilalţi vor fi atraşi către tine ca un magnet 7 Cere preţul pe care îl meriţi cu adevărat Unora le este teamă să ceară preţul pe care îl merită cu adevărat ca să nu-şi piardă clienţii Însă, din proprie experienţă, vă pot spune că, de fiecare dată când îmi măream preţul, descopeream că atrăgeam mai mulţi clienţi şi de o mai bună calitate; îi pierdeam doar pe cei cu care oricum nu-mi făcea plăcere să colaborez În continuare, îţi voi prezenta o formulă simplă care te va ajuta să calculezi cât valorează timpul tău indiferent de cât de mulţi bani câştigi 1 Scrie pe o foaie de hârtie câţi bani te aştepţi să câştigi pe anul în curs 2 Şterge sau taie ultimele 3 cifre 3 Împarte suma la 2 Aceasta reprezintă valoarea timpului pe care îl investeşti în munca ta într-o săptămână normală Exemplu: Venituri anuale = 30 000 £ Dacă tai ultimele 3 cifre = 30 £ Dacă împarţi la 2 = 15 £ „Salariul” tău pe oră este de 15 £ Doar azi, imaginează-ţi ca salariul tău pe oră s-a dublat, Dacă ai primi această sumă, ce-ai face în mod diferit? Dacă vrei să primeşti salariul pe care îl meriţi cu adevărat, fă ceva diferit! 8 Practică în mod regulat exerciţiile din această carte Viaţa este atât de simplă! Vorbesc serios Gândeşte-te bine la ce-şi doresc oamenii, invită-i să obţină acel lucru de la tine şi, după ce-şi fac apariţia, fă-le nota de plată! STUART WILDE Pentru mulţi oameni, ocaziile de a se îmbogăţi se ivesc în fiecare zi, fără ca măcar să-şi dea seama Practicând exerciţiile din această carte şi ascultând CD-ul de programare mentală, te vei condiţiona să te concentrezi asupra banilor Foarte puţini milionari ajung la acest statut doar pentru că au avut noroc Succesul financiar este doar o chestiune de concentrare asupra banilor şi de practicare a acţiunilor care te vor conduce către prosperitate financiară Fă-ţi timp în fiecare zi şi poartă-te ca şi când ai avea tot ce-ţi doreşti Plimbă-te ca un milionar! Simte-te ca un milionar, astfel încât subconştientul tău să ştie clar ce-ţi doreşti Pune-ţi întrebări care îţi vor permite să-ţi transformi visele în realitate Fă-ţi un album care să reflecte cât de prosper îţi doreşti să ajungi şi imaginează-ţi cum ar fi să trăieşti viaţa pe care ţi-o doreşti Trăieşte-o cu toate simţurile tale Fă acest exerciţiu cât mai des în fiecare zi S-ar putea ca rezultatele să nu apară imediat, dar vei atrage către tine, într-un fel sau altul, lucrul la care te gândeşti cel mai mult Foloseşte tehnicile tale preferate în fiecare zi ca să te pregăteşti pentru succes! 9 Bucură-te că trăieşti, chiar acum! Recunoştinţa zilei de azi cumpără fericirea zilei de mâine MICHAEL MCMILLIAN Unul dintre cele mai simple şi mai importante lucruri pe care le poţi face pentru a atrage prosperitatea financiară în viaţă este să-ţi faci un obicei din a reflecta asupra tuturor lucrurilor bune care ţi s-au întâmplat, în fiecare seară, înainte să adormi În timp ce îi mulţumeşti vieţii, lui Dumnezeu, universului sau oricărei alte entităţi de care te simţi apropiat sau legat, cultivi ceea ce americanii numesc „o atitudine recunoscătoare” Aceasta este exact opusul atitudinii care atrage sărăcia Când începi să te gândeşti în mod regulat la toate lucrurile bune din viaţa ta şi la cât de norocos eşti că le ai, trimiţi un mesaj puternic de abundenţă subconştientului tău, care va da naştere unui val constant de prosperitate 10 Nu te opri Există o legendă conform căreia, în Tibetul antic, toţi călugării se adunau o dată la 100 de ani şi, în cadrul adunării, li se oferea ocazia iluminării: tot ce trebuiau să facă era să intre în „Camera celor 1000 de demoni” şi să iasă teferi de acolo Aceasta era o încăpere întunecată în care se aflau 1000 de demoni ce apăreau deghizaţi sub forma celor mai negre temeri ale celor care intrau: păianjeni, şerpi, prăpăstii adânci, orice lucru de care se temeau îngrozitor Singurele reguli erau acelea că, odată intrat în încăpere, nimeni nu putea intra să te salveze şi că era imposibil să ieşi pe uşa pe care ai intrat Cei puţini şi curajoşi care îndrăzneau să-şi înfrunte temerile în căutarea fericirii, a succesului şi a iluminării spirituale primeau un sfat crucial: Indiferent ce crezi că vezi, auzi, gândeşti sau simţi, nu te opri! Dacă nu te opreşti, vei ajunge acolo unde îţi doreşti să ajungi! Citatul meu preferat cu privire la puterea perseverenţei a fost rostit de preşedintele american Calvin Coolidge: Nimic pe această lume nu poate înlocui perseverenţa Nici măcar talentul; nimic nu este mai obişnuit decât oamenii talentaţi şi lipsiţi de succes Nici măcar geniul; geniul neînţeles a devenit aproape un proverb Nici măcar educaţia; lumea este plină de oameni educaţi şi vagabonzi Doar perseverenţa şi hotărârea sunt omnipotente Nu te da bătut niciodată Nu ceda niciodată Niciodată, niciodată, niciodată, niciodată, în faţa a nimic, mic sau mare, important sau neînsemnat, nu ceda decât în faţa convingerilor tale cu privire la onoare şi înţelepciune Nu ceda niciodată în faţa forţei Nu ceda niciodată în faţa puterii, aparent copleşitoare, a inamicului SIR WINSTON CHURCHILL CONCLUZIE În încheiere, vreau să ştii că adevărata avere nu înseamnă doar să ai bani Începe de azi! Fă-ţi un plan pentru crearea prosperităţii financiare şi mergi mai departe Fă schimbările de care ai nevoie, atât la nivelul conştiinţei tale, cât şi la nivelul acţiunilor tale Când vei începe să te bucuri de succesul pe care ţi-l doreşti, te vei uita înapoi şi vei fi recunoscător că ai făcut acest pas Pe mâine, Paul McKenna P S : Mâine este ultima zi din programul nostru de 7 zile şi, având în vedere că acest program se apropie de sfârşit, ne vom ocupa de un subiect pe măsură: secretul de a trăi fericiţi până la adânci bătrâneţi ZIUA A ŞAPTEA Cum să trăieşti fericit până la adânci bătrâneţi Află azi care sunt secretele fericirii ce durează o viaţă întreagă! ÎNAINTE SĂ ÎNCEPEM ZIUA DE AZI: • Ascultă sesiunea de programare mentală de pe CD • Timp de câteva minute, repetă exerciţiul „Reprogramarea imaginii de sine” de la capitolul 1 • Revizuieşte-ţi scopurile, valorile morale şi cel mai mare vis al tău din ziua a patra • Foloseşte-ţi ancora bogăţiei şi vizualizează timp de un minut starea de prosperitate: Imaginează-ţi că simţi toate acele stări minunate pe care ţi le oferă faptul de a fi bogat Toată fericirea, încrederea şi dragostea pe care ţi le-ai dorit vreodată se află deja în interiorul tău Apoi, imaginează-ţi că îţi începi ziua Cum te porţi cu ceilalţi? Cum se poartă ei cu tine? Există vreun lucru de care te simţi mândru că l-ai făcut? Ce îţi place să faci? Care este acel lucru pe care ştii să-l faci foarte bine? Ce ai învăţat astăzi? Ce alte lucruri poţi învăţa de acum încolo? Pe cine altcineva ai putea impresiona prin munca ta? Dar prin viaţa ta? În încheiere, imaginează-ţi că asculţi sesiunea de programare mentală de pe CD înainte de a te cufunda într-un somn adânc şi liniştitor, ştiind că ţi-a programat sa ai o zi plină de reuşite Într-o zi, un bogat om de afaceri a închiriat o barca de pescuit de la un tânăr pescar şi l-a rugat să-l poarte în larg ca să se relaxeze timp de o zi Soarele strălucea pe cer, iar omul de afaceri a început să-l îndrăgească pe veselul şi tânărul pescar care conducea barca prin apele portului — Tinere, i s-a adresat omul de afaceri, dacă mă asculţi cu atenţie, te pot învăţa secretele succesului — Bine, i-a răspuns tânărul pescar zâmbind, în timp ce curăţa peştii pe care-i prinsese în acea dimineaţă Deşi a fost surprins de răspunsul nonşalant al tânărului, omul de afaceri şi-a început lecţia: — În primul rând, ar trebui să-ţi dublezi preţurile Ai o barcă bună, curată şi ştii unde se găsesc peşti din belşug — De ce aş face aşa ceva? a venit replica tânărului pescar, distras de un crab mic care se juca în valurile de la ţărm Omul de afaceri era din ce în ce mai iritat, dar a răspuns: — Pentru că vei putea să-ţi cumperi o a doua barcă şi apoi a treia, şi vei putea să transporţi mai mulţi turişti şi să prinzi mai mult peşte Dacă munceşti mult, vei câştiga suficient de mult ca să-ţi permiţi să cumperi o flotă întreagă — Dar de ce aş face aşa ceva? l-a întrebat tânărul pescar în timp ce se întindea pe spate şi se bucura de ultimele raze calde ale soarelui, care stătea să apună Omul de afaceri era de-acum furios: — Pentru că astfel vei deveni un om bogat şi vei putea angaja oameni care să facă munca în locul tău, iar tu îţi vei putea petrece zilele pescuind şi relaxându-te la soare — Ah, făcu tânărul pescar, dând din cap cu înţelepciune, asta sună grozav! Două feluri de fericire Am înţeles, în cele din urmă, că viaţa trebuie trăită, şi nu conceptualizată Sunt fericit pentru că învăţ ceva nou în fiecare zi şi că nu ştiu care sunt limitele cunoaşterii BRUCE LEE Eu cred că există două feluri de fericire pe lume Unul este reprezentat de acea senzaţie de bucurie pe care toţi o simţim în interiorul nostru Celălalt, o formă mai subtilă de fericire, este starea de a te afla în perfectă armonie cu viaţa, universul şi cu toate lucrurile Această stare este numită de psihologi „flux”, de muzicieni „racordare”, iar de atleţi, „zona superioară” Astăzi vei învăţa cum să-ţi asumi responsabilitatea pentru propria fericire şi secretele obţinerii „la comandă” a ambelor feluri de fericire Cultura occidentală pune accent pe căutarea fericirii în lucruri care se află în afara ta Mulţi oameni ar termina fraza „Voi fi fericit atunci când ” astfel: „ când voi avea un milion de lire”, „când mă voi căsători cu persoana la care visez”, „când voi avea un loc de muncă” etc Ni se spune de la o vârstă foarte fragedă că acestea sunt lucrurile care ne fac fericiţi, dar, dacă ne uităm la ştirile difuzate în fiecare zi, ne vom da seama în mod clar că „aceste lucruri care ne fac fericiţi” reprezintă doar o parte a poveştii Cultura orientală tradiţională pune accent pe acceptarea condiţiilor existenţei, susţinând ideea că fericirea se află în interiorul nostru Din proprie experienţă, vă pot spune că, deşi conceptul oriental despre fericire este mai aproape de adevăr, trăind în Occident, am descoperit că sunt mult mai fericit dacă duc o viaţă îndestulătoare Eu sunt de părere că e bine să menţii un echilibru între cele două concepte Iată care este lecţia-cheie de astăzi: Fericirea nu este un rezultat: este o stare a minţii şi a corpului Vestea bună este că ştii deja cât de uşor este să-ţi creezi stări emoţionale şi vei putea învăţa să trăieşti acea stare pe care noi o numim „fericire” mult mai des decât până acum Gândeşte-te bine: ce simte corpul tău atunci când eşti fericit? Unii simt o senzaţie de căldură, de linişte sau de energie intensă Alţii o descriu ca pe o senzaţie minunată de satisfacţie Deşi nu ştiu ce simţi tu atunci când eşti fericit, ştiu sigur că, dacă ai simţi că eşti fericit în acest moment, ai putea imediat să-ţi dai seama de acest lucru Când nu este bine să fii fericit? Mulţi oameni îşi ridică singuri obstacole în calea fericirii În timp ce unii aşteaptă ca lucruri din afara lor „sa le aducă fericirea”, alţii îşi fac griji că se simt fericiţi atunci când nu trebuie În timpul unui seminar despre crearea stărilor de fericire, un participant s-a ridicat în picioare şi, cu lacrimi în ochi, a spus: — Fiica mea tocmai a murit Ce vrei să spui? Că ar trebui să mă simt fericit din cauza asta? Mai întâi, i-am spus: — Ai tot dreptul şi este normal să fii trist pentru că fiica ta a murit Eşti trist pentru că ea a însemnat foarte mult pentru tine Dar crezi că ar vrea să te vadă trist tot restul vieţii tale? În timp ce se gândea la vorbele mele, i-am mai spus să-şi aducă aminte de toate acele momente frumoase pe care le-a trăit alături de fiica sa, de toată dragostea pe care i-o oferise şi de toate lucrurile pe care le făcuseră împreună Când mi-am dat seama că retrăieşte acele momente, l-am întrebat cum crede că ar fi vrut fiica sa ca el să se simtă A ezitat pentru o clipă, apoi faţa înlăcrimată i s-a luminat de un zâmbet Toţi am putut simţi dragostea din sufletul lui când a rostit simplu: — Şi-ar dori să fiu fericit Toţi avem „reguli” cu privire la momentul potrivit în care să fim fericiţi Cel mai important lucru pe care trebuie să-l ştii este acela că fericirea este, înainte de toate, o opţiune Aşa cum spunea cândva Abraham Lincoln: „Majoritatea oamenilor sunt atât de fericiţi pe cât îşi propun să fie ” Ştiinţa fericirii În urmă cu câţiva ani, am auzit de un doctor din New York care îi ajuta pe dependenţii de droguri să scape de dependenţă inducându-le o transă în timpul căreia folosea o tehnică prin care le programa mintea să convingă corpul să producă acelaşi răspuns pe care îl dădea în faţa drogurilor Odată ce au învăţat tehnica, ei au reuşit să-şi inducă starea oferită de drog fără „ajutorul” acestuia Când şi-au dat seama că trupurile lor le dădeau acea stare de bine, şi nu drogurile, le-a fost din ce în ce mai uşor să se vindece de dependenţa de narcotice Iată cum funcţionează această metodă: Orice drog pe care l-ai consumat vreodată a provocat un anumit răspuns neurochimic din partea corpului tău Acest răspuns reprezintă sursa stării tale „de bine” Cu alte cuvinte, nu conţinutul drogului îţi induce o anumită stare, ci răspunsul pe care îl dă corpul tău la acel drog Deşi am fost extrem de impresionat de munca de cercetare depusă de doctor, ceea ce mi-a atras în mod deosebit atenţia a fost ideea de a crea „fericire la cerere”, adică procedeul prin care îţi înveţi mintea să-ţi convingă corpul să secrete „la cerere” acele substanţe chimice care îţi provoacă stări „de bine” Timp de decenii, cercetătorii încercaseră să identifice cauzele stărilor euforice provocate de opiu În timpul studiilor sale postuniversitare, dr Candace Pert a descoperit ceea ce noi numim „receptori pentru opium” nu doar în creier, ci şi în fiecare celulă din corp Ea a descoperit că aceşti receptori se aflau „pe aceeaşi lungime de undă” cu un tip special de mesageri chimici, cunoscuţi sub numele de „morfine endogene” sau „endorfine” Endorfinele sunt narcoticele naturale ale corpului, neurotransmiţătorii care controlează durerea şi creează plăcerea În corpul tău se află drogurile fericirii! Atunci când faci exerciţii fizice, râzi cu poftă, faci dragoste sau te relaxezi în totalitate, creierul tău produce în mod natural endorfine Îţi este cunoscută, probabil, senzaţia de plăcere care te cuprinde atunci când te cufunzi într-o baie fierbinte într-o zi de iarnă sau când savurezi mâncarea ta preferată Această senzaţie îţi este oferită de endorfinele din corpul tău Dar acestea nu sunt doar o sursă de fericire Deoarece sunt mediatori chimici, endorfinele creează mai multe conexiuni în creierul tău, astfel că, de fiecare dată când în corpul tău sunt secretate endorfine, devii, practic, mai inteligent Şi fiecare celulă din corpul tău deţine receptori de endorfine Nu-i aşa că-i grozav? Nu numai că fiecare celulă din corpul tău simte fericirea, dar cu cât alegem mai des să fim fericiţi, cu atât devenim mai inteligenţi! Modul în care creierul şi corpul tău comunică pentru a te înştiinţa că e timpul să fii fericit este de la o celulă la alta Un mesaj chimic se declanşează într-o celulă, ia forma unei endorfine şi declanşează o vibraţie care „stârneşte entuziasmul” celulelor vecine, care îşi dau seama că se întâmplă un lucru extraordinar şi rezonează cu el Apoi mesajul se răspândeşte de la o celulă la alta, sub forma unui val de plăcere Atunci când simţi un val de plăcere, te simţi fericit deoarece fiecare celulă din corpul tău îţi împărtăşeşte această senzaţie Când am auzit de doctorul care îi ajuta pe dependenţii de droguri să scape de dependenţă prin inducerea sub hipnoză a aceleiaşi senzaţii oferite de droguri, am încercat să aplic metoda în cazul fericirii Mulţi dintre cei cărora le-am aplicat metoda au reuşit să experimenteze acele stări de fericire şi plăcere aproape imediat şi fără să fie nevoie de o inducere a hipnozei: totul s-a întâmplat prin folosirea unei tehnici simple de imaginare Oamenii care au încercat această metodă au descoperit că se simt imediat grozav Le ceream să-şi aducă aminte de situaţii în care creierul lor a secretat cele mai multe endorfine şi să intensifice culorile şi luminile imaginilor care prezentau amintirile respective Apoi le ceream să-şi deruleze la nesfârşit acele amintiri frumoase Unii ajungeau într-o stare atât de ridicată de surescitare şi râdeau cu atâta poftă, încât erau pe punctul de a cădea de pe scaunele pe care stăteau De atunci, am învăţat numeroşi oameni cum să-şi provoace o eliberare imediată de endorfine în corp De curând, un psihiatru mi-a scris să-mi spună că a folosit tehnica pe pacienţii care sufereau de depresie şi aceasta i-a ajutat foarte mult Hai să fim mai fericiţi începând chiar din acest moment ELIBERARE IMEDIATĂ DE ENDORFINE 1 Adu-ţi aminte de o situaţie în care te-ai simţit complet relaxat şi fericit şi retrăieşte-o cu toate simţurile tale (Dacă nu-ţi vine în minte nici o astfel de situaţie, imaginează-ţi cum ar arăta viaţa ta dacă ai fi complet fericit şi relaxat: dacă ai avea parte de toată dragostea, liniştea şi mulţumirea pe care ţi le-ai dorit vreodată ) 2 Apoi, intensifică sunetele, culorile şi stările de fericire în imaginaţia ta 3 Observă unde anume în corpul tău simţi cel mai acut sentimentul de fericire şi dă-i o culoare Apoi, deplasează acea culoare în sus, până în creştetul capului tău, şi înapoi, până în vârful degetelor de la picioare Dublează intensitatea luminii Dubleaz-o din nou! 4 Poţi vizualiza endorfinele ca pe nişte mici delfini care se joacă în sângele tău, înotând jucăuşi de la o celulă la alta Sau imaginează-ţi curgerea endorfinelor ca pe un râu de miere aurie care îţi traversează fiecare celulă din corp 5 Repetă paşii 2–4 de cel puţin cinci ori Retrăieşte cu toate simţurile tale acea amintire fericită de cât mai multe ori Te poţi folosi de aceeaşi amintire sau poţi adăuga de fiecare dată altele noi Când am descoperit această metodă pentru prima dată, m-am gândit: „Este minunat! Mă voi simţi grozav tot timpul!” Totuşi, ca în cazul oricărei alte stări emoţionale, este important să ai simţul contextului Atunci când treci strada, nu este o idee foarte bună să devii euforic gândindu-te la endorfine Atunci când conduci, este bine să ai capul limpede ca să te concentrezi asupra traseului Totuşi, atunci când contextul este unul potrivit, de ce să nu te foloseşti de această metodă genială pentru a te simţi minunat? Fericire „de firmă” Profesorul Mihaly Csikszentmihalyi, de la Universitatea Chicago, a studiat timp de 30 de ani fericirea Deoarece nu a reuşit să facă rost de fonduri pentru cercetările sale (fericirea nu a fost considerată un subiect suficient de serios pentru a fi studiat în mod ştiinţific), s-a bazat pe ceea ce el numeşte „experienţe/stări optime” sau „flux” În urma cercetărilor sale, el a identificat 8 trăsături specifice experienţei optime: stările de fericire, de plăcere şi de împlinire pe care le simţi atunci când desf[şori o activitate Fiecare trăsătură serveşte drept declanşator al fericirii: un mod de a transforma o experienţă banală într-o experienţă optimă, plăcută, de curgere Pe măsură ce le vei citi, s-ar putea să-ţi vină unele idei cu privire la cum poţi crea mai multe ocazii de a le trăi şi, implicit, de a experimenta starea de flux Cei 8 declanşatori ai fericirii sunt: 1 Scopuri clare A avea un scop (o intenţie sau un obiectiv) clar acţionează ca un principiu organizator asupra atenţiei noastre, filtrând experienţele acumulate şi reducând o serie de opţiuni infinite la una atent selectată, care ne va permite să ne concentrăm atenţia asupra scopurilor noastre, să deţinem controlul asupra unei situaţii, să înţelegem lucrurile care ni se întâmplă şi să răspundem cu atenţie situaţiilor care se ivesc în viaţa noastră Prin urmare, cea mai simplă metodă de a transforma orice sarcină într-o experienţă optimă este aceea de a ne fixa un scop (o intenţie sau un obiectiv) legat de acea sarcină În cazurile în care sarcina este prea plictisitoare, repetitivă sau neinteresantă, intenţia noastră nu trebuie să fie legată de aceasta De exemplu, a trăi cu intenţia de „a fi complet absorbit de activitatea pe care o desfăşori şi de situaţie” poate transforma o plimbare plictisitoare cu maşina într-o meditaţie de tip zen; a trăi cu intenţia de „a desfăşura orice activitate cu pasiune şi entuziasm sau ca şi când aceasta ar fi cel mai important lucru din lume” poate transforma experienţa spălatului vaselor într-o activitate plăcută 2 Feedback imediat Mai ţii minte când, copil fiind, jucai „cald-rece”? Cu cât te apropiai mai mult de „ţelul” tău, obiectul ascuns pe care îl căutai, ţi se spunea „cald” Cu cât te îndepărtai mai mult de el, ţi se spunea „rece” Motivul pentru care acest joc este atât de popular şi pentru care a depăşit graniţele culturale este acela că creierul uman este conceput la fel ca un sistem cibernetic: face progrese deoarece are un scop clar şi operează mereu modificări pentru a atinge acel scop La fel ca o rachetă de croazieră Totuşi, ca să funcţioneze la parametri optimi, trebuie să-i dăm mereu informaţii cu privire la traseul pe care îl urmăm 3 Abilitatea de a te concentra asupra sarcinii pe care o ai de îndeplinit la un moment dat Adeseori, geniile se caracterizează prin faptul că se aseamănă cu acei jongleri de la circ care fac acrobaţii cu farfurii: ei au abilitatea de a desfăşura mai multe activităţi în acelaşi timp Şi, cu toate acestea, o trăsătură care apare în mod constant în cercetarea creativităţii şi fluxului este aceea că ambele apar mai degrabă atunci când te concentrezi asupra unei singure sarcini De fapt, atunci când a fost întrebat cum a reuşit să descopere legea gravitaţiei, Isaac Newton a dat un răspuns care a devenit celebru: „Şi tu ai fi reuşit s-o descoperi dacă ţi-ai fi petrecut tot timpul gândindu-te la ea ” 4 Posibilitatea atingerii scopului Încrederea te pregăteşte de acţiune RON HOWARD Unul dintre factorii-cheie în recuperările cu succes de pe urma unei boli este speranţa: credinţa că, în timp, situaţia se va îmbunătăţi În acelaşi fel, dacă ne dorim să transformăm o experienţă obişnuită într-una „optimă”, trebuie să ne creăm speranţa sau perspectiva că vom fi în stare să ducem cu succes la îndeplinire o sarcină dată Şansele noastre de reuşită se măresc de fiecare dată când alegem atitudini şi activităţi pe care le putem controla şi care ne măresc şansele de a obţine ce ne dorim pe moment sau în viitor Pregătirea, întreprinderea unor acţiuni zilnice şi invitaţia adresată altor persoane de a ni se alătura în realizarea viselor şi scopurilor noastre vor contribui la obţinerea reuşitei şi le vor face pe acestea din urmă mai credibile în minţile şi în sufletele noastre, întărindu-ne credinţa că vom reuşi să le realizăm prin identificarea unei căi mai evidente către succes 5 Implicare totală Întotdeauna m-au uimit oamenii care practică alpinismul De ce ar dori cineva să facă aşa ceva? De ce ar aspira cineva la acelaşi nivel de aptitudini pe care îl demonstrează un pui de şopârlă? Aparent, nu ai nimic de câştigat din asta Şi ceea ce mă uimeşte şi mai mult este faptul că cei mai buni alpinişti sunt consideraţi cei care aleg cel mai bun traseu de a ajunge în vârf, şi nu primii care ajung acolo Alpiniştii apreciază la alţi alpinişti abilitatea de a alege o rută interesantă, şi nu faptul că au ajuns la destinaţie În aceasta constă atracţia: să escaladezi un munte de dragul escaladatului Mulţi alpinişti povestesc că, atunci când ajung în vârful unei stânci, după ce au traversat o porţiune de munte mai greu accesibilă, îşi doresc să o ia din nou de la capăt Şi tot aşa Odată, am cunoscut un instructor de alpinism care a creat un „examen de admitere” extrem de interesant la cursurile sale de avansaţi Le-a dat elevilor aspiranţi o sarcină extrem de dificilă Instructorul le-a spus că va lua o hotărâre în momentul în care aceştia vor ajunge în vârful muntelui Apoi s-a ascuns în spatele unui „vârf fals” (o porţiune stâncoasă care seamănă cu un vârf de munte), aflat la jumătatea traseului Când elevii ajungeau la vârful fals, instructorul le observa reacţiile: aceştia constatau că, în loc să fi ajuns la destinaţie, se aflau abia la jumătatea drumului Cei care au fost dezamăgiţi de acest lucru au picat examenul, iar cei ale căror inimi s-au umplut de bucurie când au văzut că mai au jumătate de traseu de parcurs au fost primiţi cu braţele deschise Conform teoriei lui Csikszentmihalyi, „cea mai bună experienţă” rezultă din acest gen de activitate „teleologică”: o activitate satisfăcătoare prin ea însăşi, ce se opune celei care necesită un scop Când desfăşurăm anumite activităţi nu doar de ochii altora sau pentru a câştiga bani, ci din pasiune sinceră pentru acea activitate, vom trăi din ce în ce mai des starea de flux 6 Pierderea timidităţii Unul dintre lucrurile pe care oamenii hipnotizaţi de mine mi le povestesc după ce trec prin această experienţă este acela că le permite, uneori pentru prima dată în viaţa lor adultă, să scape de sentimentul de timiditate Deşi toţi trăim cu acest sentiment încă din copilărie, la vârsta de cinci ani începem deja să ne judecăm în funcţie de percepţiile pe care cei din jurul nostru le au asupra noastră Când vom reuşi să devenim complet absorbiţi de o experienţă optimă, vom reveni la acel sentiment care ne asigură că ceea ce facem şi ceea ce simţim contează mult mai mult decât părerile altora 7 Senzaţia că deţii controlul asupra propriei vieţi Un studiu efectuat de New York Times arată că este important să simţim că deţinem controlul asupra propriilor vieţi Sentimentul că deţii controlul asupra vieţii tale, că ai un cuvânt de spus cu privire la lucrurile care se petrec în viaţa ta are consecinţe importante asupra sănătăţii tale fizice şi psihice Intensificarea acestui sentiment în rândul bărbaţilor şi femeilor din sanatorii i-a făcut mai fericiţi şi mai plini de viaţă şi – faptul cel mai extraordinar – le-a micşorat cu 50% rata mortalităţii într-un interval de 18 luni Intensificarea acestui sentiment s-a făcut prin intermediul unor schimbări simple: pacienţilor din sanatoriu li s-a permis să hotărască meniul, orele la care doresc să primească telefoane şi modul în care doresc să-şi aranjeze mobila în cameră Preluând controlul asupra celor mai simple elemente care intră în alcătuirea vieţii noastre (unde ne aşezăm, cum sunt aranjate obiectele pe biroul nostru sau lucrurile pe care le privim atunci când visăm cu ochii deschişi), vom avea şanse din ce în ce mai mari să fim fericiţi în fiecare zi 8 Distorsiunea timpului (de exemplu, senzaţia că, în loc de câteva minute, au trecut câteva ore şi invers) Pune mâna timp de un minut pe o sobă încinsă şi îţi va părea o oră Petrece o oră în compania unei fete frumoase şi îţi va părea un minut În ASTA constă relativitatea ALBERT EINSTEIN Ai observat vreodată că, atunci când faci anumite lucruri, timpul pare să se scurgă mult prea repede sau mult prea încet? Iată câteva dintre activităţile mele preferate care îmi dau senzaţia că timpul este încetinit sau accelerat: • Sporturi care îmi testează capacităţile fizice • Cititul unei cărţi instructive • Redarea corectă a perspectivei, a luminii şi a umbrelor atunci când desenez • Şofatul pe un teren accidentat • Atunci când dansez, când aud ritmul unei melodii şi mă mişc în mod expresiv pe el • Când meditez, când descâlcesc iţele unor probleme şi găsesc soluţii raţionale la ele •Atunci când mă delectez cu mâncăruri exotice şi observ diferenţele subtile de aromă Echilibrul dintre provocare şi perfecţiune Plăcerea apare la graniţa dintre plictiseală şi anxietate, atunci când sarcinile dificile sunt contrabalansate de capacitatea individului de a le rezolva MIHALY CSIKSZENTMIHALYI Deşi fiecare dintre cele 8 trăsături caracteristice este importantă, probabil cea mai folositoare – dacă vrem să avem parte de cât mai multe experienţe optime – este cea de-a nouă, „meta-trăsătura”: De cele mai multe ori, „starea de flux” apare, atunci când există un echilibru între percepţia noastră asupra situaţiei dificile cu care ne confruntăm şi abilitatea noastră de a-i face faţă cu succes Din fericire, mulţi dintre noi au simţit, cel puţin ocazional, acea stare de calm şi de concentrare totală dată de starea de flux, de faptul că avem capacităţile necesare de a rezolva o situaţie dificilă În cel mai bun caz, viaţa înseamnă o pendulare între provocări şi încercarea de a le rezolva şi de a atinge perfecţiunea; ea reprezintă un proces continuu de desfăşurare şi de consolidare a reuşitelor şi a cunoştinţelor acumulate de individ Prin urmare, cum să ne construim şi să ne modificăm stările astfel încât să ne asigurăm că avem cele mai mari şanse posibile de a ne bucura de activitatea depusă şi, în acelaşi timp, de a da ce-i mai bun din noi? Secretul îl reprezintă „percepţia”: prin modificarea percepţiilor noastre cu privire la situaţiile dificile care apar şi la capacitatea noastră de a le rezolva, ne putem recompune la propriu experienţa pentru performanţe optime Transformarea fricii în stare de flux Un pont în plus Se pare că nu orice formă de echilibru are aceeaşi valoare Studiile arată că oamenii descriu nivelurile lor de experienţă şi de performanţă ca fiind „optime” mai degrabă atunci când atât provocările, cât şi aptitudinile se desfăşoară la un nivel înalt de intensitate (efectuarea unei operaţii pe creier, de exemplu) decât la un nivel scăzut (dobândirea îndemânării de a folosi beţigaşele într-un restaurant chinezesc, de exemplu) Gândeşte-te la un proiect (la o situaţie sau la o activitate) care te înspăimântă: pe care simţi că nu trebuie, că nu eşti nevoit sau că nici măcar nu vrei să-l faci, dar care te depăşeşte într-o asemenea măsură, încât eşti sigur că vei da greş Poate fi vorba despre o afacere (să măreşti de patru ori volumul vânzărilor în luna următoare) sau de o situaţie personală (să-i dai o întâlnire persoanei la care visezi) În continuare, îţi voi prezenta două strategii simple care te vor ajuta să-ţi transformi sentimentele de panică şi de copleşire în experienţe optime 1 Fixează-ţi scopuri mici Deşi ni se spune că cerul este limita, studiile cu privire la fericire arată că, dacă îţi fixezi scopuri mici şi îţi îndrepţi toată atenţia asupra unei sarcini pe care ştii că o poţi duce la bun sfârşit, cea mai descurajatoare situaţie se poate transforma imediat într-o aventură grozavă Atunci când lui Richard Bandler i s-a cerut să facă schimbări în programul de trageri cu pistolul al armatei SUA, primul lucru pe care l-a făcut a fost să reducă la jumătate distanţa dintre ţintă şi trăgător Pe măsură ce încrederea şi îndemânarea trăgătorilor se îmbunătăţeau, ţintele erau mutate din ce în ce mai departe, până ajungeau în poziţia în care se aflaseră iniţial Rezultatul? O rată a succesului mult mai mare într-un timp cel puţin de două ori mai scurt decât cel iniţial Exemplu: Cum să-mi măresc de patru ori volumul vânzărilor Îmi fixez un scop mai mic: să-mi dublez volumul vânzărilor Nu Şi acest scop mă sperie Dar dacă îmi propun să fac doar o singură vânzare în plus săptămâna viitoare, nu voi mai fi speriat de perspectivă Ştiu ce voi face: voi da cu 20 de telefoane mai mult în fiecare zi Aceasta va fi, cu siguranţă, o experienţă optimă 2 Concentrează-ţi atenţia asupra reuşitelor pe care le-ai obţinut în trecut Dacă ai ajuns până la vârsta pe care o ai, înseamnă că ai avut destul de multe reuşite de-a lungul vieţii Când începi să-ţi concentrezi atenţia asupra lucrurilor pe care reuşeşti să le faci, percepţia ta cu privire la capacităţile tale se îmbunătăţeşte şi, odată cu aceasta, se înmulţesc şi experienţele tale optime Exemplu: Vrei să-i dai o întâlnire persoanei la care visezi Hmm de fapt, am mai avut întâlniri Şi unele dintre ele au decurs foarte bine Şi mai ţii minte când X a acceptat să se întâlnească cu tine? Am fost atât de uimit când mi-a dat un răspuns afirmativ! Şi Y? Şi Z? La fel s-a întâmplat şi în cazul lor Mă rog, încă mai am emoţii, dar parcă acum sunt emoţii pozitive Sunt încă nervos, dar sunt încântat să accept noua provocare PUNEŢI URMĂTOAREA ÎNTREBARE: „CE POT SĂ FAC ACUM?” Fericire „de fond” Secretul fericirii nu constă în a face ceea ce-ţi place, ci în a-ţi plăcea ceea ce faci J M BARRIE Unii psihologi sunt de părere că există un „stres de fond” Cu alte cuvinte, deşi un individ desfăşoară activităţi plăcute, „pe fond” există o grijă ascunsă „pe undeva” Eu cred că este mult mai bine să înlocuim „stresul de fond” cu „fericirea de fond”: să avem un fel de senzaţie cuprinzătoare, conform căreia viaţa este frumoasă, subconştientul face tot posibilul să te ajute şi toate problemele pot fi rezolvate într-un mod sănătos, care îţi îmbunătăţeşte viaţa Poţi învăţa să faci acest lucru? Bineînţeles Sunt mii şi mii de oameni care trăiesc cu această concepţie şi trăiesc starea de flux în toate aspectele vieţii lor, spre disperarea psihologilor şi terapeuţilor, care continuă „să demonstreze” că acest lucru este imposibil În trecut, mulţi oameni au încercat să-şi creeze experienţe optime Totuşi, există o metodă simplă de a obţine o astfel de stare Când ai o experienţă optimă, subconştientul tău înregistrează aspectele fizice şi psihice ale acestei stări Explicaţia este aceea că experienţa optimă este o stare neurofiziologică; reprezintă o serie de impulsuri electrice care au loc în creierul tău şi care produc schimbări în corpul tău Corpul şi creierul tău deţin „înregistrări” multisenzoriale ale modului în care îţi creezi acea stare Prin urmare, tot ce trebuie să facem este să-i cerem subconştientului nostru să-şi aducă aminte de toate experienţele optime pe care le-am trăit şi să le „înregistreze” pentru a ni le putea declanşa din ce în ce mai des După un timp, toate activităţile pe care le vei desfăşura ţi se vor părea plăcute şi uşoare Te vei afla în mijlocul desfăşurării unei activităţi şi nu vei şti de ce te simţi atât de fericit şi atât de implicat în ceea ce faci, iar lucrul acesta ţi se va întâmpla din ce în ce mai des Una dintre cele mai bune metode de a-ţi declanşa această stare este aceea de a-ţi aminti o situaţie în care ai trăit o experienţă optimă Nu uita! Sistemul nervos uman nu poate să facă deosebirea între o experienţă reală şi una imaginară Tot ce trebuie să faci este să-ţi aminteşti o situaţie în care ai trăit experienţa optimă şi să amplifici acea amintire Dacă faci acest exerciţiu în fiecare zi, îţi vei programa mintea şi corpul să intre în acea stare din ce în ce mai des şi îţi vei oferi capacitatea de a spune cuvintele potrivite, pe tonul potrivit, la momentul potrivit Vei şti care este cel mai bun lucru pe care trebuie să-l faci şi te vei simţi mulţumit de tine însuţi în fiecare zi Hai să începem! CREAREA UNEI STĂRI OPTIME 1 Aşază-te într-o poziţie comodă, relaxează-te şi închide ochii 2 Acum adu-ţi aminte de acele situaţii în care ai trăit experienţe optime şi retrăieşte-le cu toate simţurile tale Acest lucru te ajută să-ţi recompui acea stare 3 Acum amplific-o! Amplifică imaginile care îţi vin în minte, sunetele şi stările emoţionale şi asociază-le cu un gest: uneşte-ţi degetul mare de cel mijlociu şi apasă (Te poţi folosi de orice alt gest doreşti ) 4 Acum retrăieşte cu toate simţurile tale experienţa optimă 5 Acum gândeşte-te la o altă situaţie în care ai trăit o experienţă optimă şi repetă paşii de mai sus până când simţi că este suficient să faci gestul (uneşti cele două degete şi apeşi) pentru a intra în starea optimă Cere-i subconştientului tău să-ţi declanşeze acea stare pe parcursul zilei Când vei începe să simţi din ce în ce mai des această stare, căile neuronale din creierul tău, care creează stări de flux şi „fericire de fond”, devin din ce în ce mai accentuate, iar tu vei trăi tot timpul într-o stare de flux Când plăcerea devine o problemă Fiecare inimă care a bătut cu putere şi cu bucurie a lăsat în urma sa un impuls de speranţă şi a contribuit la progresul omenirii ROBERT LOUIS STEVENSON Mulţi dintre cei care au apelat la mine de-a lungul anilor sufereau de ceea ce eu numesc „plăcere în exces” Să ne înţelegem Există o mare deosebire între plăcere şi satisfacţie: între activităţile care ne produc plăcere în momentul în care le desfăşurăm şi cele care ne produc plăcere atunci când ne amintim de ele, de exemplu Pe scurt, aceasta este deosebirea: Plăcerile conferă corpului senzaţii plăcute; satisfacţiile recompensează sufletul Acest lucru înseamnă că plăcerea este un lucru rău? Dimpotrivă Plăcerea devine o problemă atunci când ne simţim atât de bine, încât putem fi tentaţi să o punem în capul listei şi să căutăm cu orice preţ o viaţă plină de plăceri Însă o viaţă plină de plăceri este lipsită într-o mare măsură de satisfacţiile pe care le simţim atunci când ne concentrăm toate forţele pentru a rezolva o sarcină dificilă Probabil că acesta este şi motivul pentru care Sir Richard Branson continuă să-şi rişte viaţa şi integritatea fizică într-un balon umplut cu heliu: pentru că el ştie că prea mult din acea viaţă aşa-zis frumoasă poate să-i dăuneze De altfel, plăcerea căutată doar de dragul plăcerii stă în calea fericirii O şopârlă se va înfometa până când va muri dacă încerci să o hrăneşti cu mâna ta; dar, dacă i se permite să-şi caute singură hrana, aceasta va trăi; spicul de grâu va putrezi şi va muri dacă nu are parte de intemperii precum vântul sau ploaia Dacă vrei să fii fericit, trebuie să accepţi o provocare demnă de puterile tale, chiar dacă simţi că este ultimul lucru pe care doreşti să-l faci Prin urmare, cum putem să avem o viaţă mai fericită şi mai satisfăcătoare 1 Îngăduie-ţi mai multe plăceri în viaţa ta Acest îndemn ar putea părea contrariul a tot ce-am spus până acum, dar, pentru mulţi dintre noi, dorinţa noastră de plăcere este legată de dorinţa pentru fructul oprit De fapt, în societatea noastră, cuvântul „plăcere” se leagă aproape mereu de adjectivul „vinovată” Dacă vom începe să ne bucurăm de faptul că ne acordăm timp să ascultăm ploaia în timp ce facem o baie caldă la lumina lumânărilor (sau că ne uităm la un meci de fotbal în timp ce bem o bere!), nu ne vom mai simţi vinovaţi şi vom începe să ne acordăm mai mult timp pentru ne pune forţele la încercare 2 Descoperă-ţi punctele forte şi pune-le la treabă! De obicei, ne simţim cel mai bine atunci când dăm tot ce avem mai bun în noi, când facem ce ştim să facem cel mai bine, cu alte cuvinte, când facem tot ce ne stă în puteri pentru a realiza un lucru Deşi suntem încurajaţi să ne dezvoltăm punctele slabe, studiile cu privire la succes şi împlinire arată că, atunci când ne folosim de punctele noastre tari şi ne ţinem în frâu slăbiciunile, muncim mai cu folos şi obţinem mai multe satisfacţii din activitatea pe care o desfăşurăm Ca să-ţi identifici punctele forte, aplică ceea ce consultanţii în management numesc „feedeback de 360 de grade”: întreabă-i pe toţi cei care te cunosc care cred ei că sunt punctele tale forte, până când îţi faci o idee clară asupra principalelor tale trăsături de caracter şi standarde morale 3 Rezolvă cel puţin o problemă dificilă în fiecare zi Când Mihaly Csikszentmihalyi a terminat primele cercetări cu privire la fericire şi a publicat cartea Flow and the Psychology of Optimal Experience (Fluxul şi psihologia experienţei optime), un reporter i-a cerut să rezume în câteva cuvinte un volum de 2 000 de pagini După ce a stat şi s-a gândit un moment, Csikszentmihalyi i-a răspuns: „În fiecare zi, un individ fericit rezolvă cel puţin o problemă dificilă ” Deşi ar putea părea ciudat să închei o lecţie despre fericire prin sfaturi despre căutarea situaţiilor dificile, aceasta este o lecţie pe care viaţa însăşi încearcă neîncetat să ne-o ofere Atunci când a fost întrebată ce anume o face să fie atât de energică şi de plină de viaţă, Lillian Gaibraith, una dintre femeile excepţionale ale secolului XX şi un pionier în domeniul productivităţii, a răspuns: „În fiecare dimineaţă, îl rog pe Dumnezeu să-mi dea o zi plină de provocări şi sarcini dificile şi, în fiecare seară, îi mulţumesc că mi-a ascultat rugăciunile ” Atunci când cauţi provocări pe care crezi că le poţi rezolva, nu uita: experienţa optimă apare atunci când există un echilibru între capacităţile tale de a rezolva o problemă dificilă şi problema respectivă: când eşti absorbit complet, dar nu depăşit de problema dificilă Felicitări! Aproape că am terminat! În capitolul de încheiere, îţi voi împărtăşi câteva idei cu privire la cum să menţii schimbările pe care le-ai făcut în ultimele 7 zile şi la cum să faci şi mai multe schimbări pozitive în viaţa ta Până atunci, Paul McKenna CONCLUZII Cum să-ţi schimbi viaţa săptămână cu săptămână În ziua înscrierilor la facultate, un tânăr se pregătea să-şi continue aventura acumulării cunoştinţelor, aventură pe care o începuse cu multă vreme în urmă şi care părea să nu aibă sfârşit Pierdut în gânduri, cu mintea absorbită de lucrurile care aveau să i se întâmple în viitor, abia dacă l-a observat pe bătrânul din faţa lui, ciocnindu-se de el — Îmi cer scuze, domnule profesor, a spus tânărul, ruşinat — Oh, nu sunt profesor, i-a răspuns bătrânul Sunt un nou student, la fel ca tine — Bine, dar câţi ani aveţi? l-a întrebat şocat tânărul — 73, i-a răspuns bătrânul cu un licăr jucăuş în privire — Şi ce studiaţi? a continuat tânărul — Medicina Întotdeauna mi-am dorit să fiu doctor, iar acum Bătrânul făcu o pauză ca şi când şi-ar fi adus aminte de ceva care se întâmplase în urmă cu foarte mult timp Acum pot, în sfârşit, să-mi urmez visul! Tânărul a rămas şocat de răspunsul lui — Îmi cer scuze, domnule, dar, ca să deveniţi doctor, aveţi nevoie de cel puţin 7 ani de zile de studiu Peste 7 ani, veţi împlini 80 de ani Bătrânul l-a cuprins pe tânăr de umeri şi, privindu-l drept în ochi, i-a răspuns zâmbind: — Cu voia lui Dumnezeu, voi împlini 80 de ani indiferent dacă îmi urmez sau nu visul Puterea sugestiei Adeseori, în timpul spectacolelor mele de hipnoză, le induc oamenilor pe care îi invit pe scenă o sugestie posthipnotică La mult timp după ce ei cred că rolul lor în cadrul spectacolului s-a încheiat, de fiecare dată când pronunţ un cuvânt-cheie, ei încep să adopte comportamentul pe care l-am sugerat sub hipnoză Pe parcursul acestei cărţi, v-am oferit sugestii nu doar despre moduri prin care vă puteţi schimba viaţa, ci şi despre cum să menţineţi aceste schimbări timp de săptămâni, luni sau chiar ani de zile de acum încolo Pe unele le-am făcut în mod direct: ai observat care sunt sugestiile mele pe măsură ce le citeai Totuşi, pe altele le-am făcut în mod indirect: le-am înglobat în text pentru a le trimite direct în subconştientul tău, de unde vor fi declanşate de situaţiile care se ivesc în mod firesc în viaţa ta Te rog să ştii un lucru: Fiecare dintre aceste sugestii te va ajuta să trăieşti viaţa pe care ţi-o doreşti şi să-ţi împlineşti vise de care nici măcar nu eşti conştient în acest moment Pentru a-ţi uşura şi consolida calea către succes, am creat următorul program de exerciţii Este acelaşi program pe care îl folosesc şi eu în fiecare dimineaţă pentru a avea o zi grozavă Îţi sugerez ca, în următoarea săptămână, să-mi urmezi instrucţiunile întocmai Pe măsură ce te vei obişnui cu exerciţiile din carte, le poţi înlocui cu cele pe care ţi le voi prezenta în continuare Acordându-ţi timp pentru a-ţi umple mintea cu sugestii pozitive, energia şi motivaţia ta vor creşte, tu vei deveni mai fericit, mai puternic şi mai inventiv, iar viaţa ta se va îmbunătăţi PROGRAM DE EXERCIŢII ZILNICE PENTRU OBŢINEREA SUCCESULUI 1 Inspiră şi expiră adânc de trei ori De fiecare dată când inspiri, simte acele zone de stres şi de tensiune din corpul tău De fiecare dată când expiri, eliberează-te de stările de stres şi de tensiune şi simte starea minunată de linişte care te cuprinde 2 Imaginează-ţi calităţile pe care le deţine sinele tău autentic şi închipuie-ţi că, timp de o zi, chiar eşti sinele tău autentic Fă acest lucru de mai multe ori, până când devine o obişnuinţă 3 Acum, examinează primele 5 valori morale Timp de câteva clipe, concentrează-te asupra fiecăreia dintre ele şi închipuie-ţi din nou că petreci o zi întreagă trăind conform acestor 5 valori morale De fiecare dată când faci acest exerciţiu, îţi programezi să ai o zi minunată! 4 Foloseşte-ţi zâmbetul interior pentru a activa reacţia endorfinelor Zâmbeşte fiecărei părţi din interiorul tău şi simte-te din ce în ce mai bine 5 Gândeşte-te din nou la cel mai mare vis al tău Cere-i minţii tale să te ghideze în gânduri, în cuvinte, în acţiuni pentru a face exact lucrurile care trebuie pentru a-ţi realiza visele, spre binele tuturor celor implicaţi în ele 6 Care sunt acele lucruri pentru care eşti cei mai recunoscător vieţii? Gândeşte-te timp de un minut la toate lucrurile bune pe care le ai şi care se petrec în viaţa ta 7 Încheie acest exerciţiu inspirând şi expirând adânc de trei ori şi încarcă-te cu energie de fiecare dată Practicând acest program de exerciţii în mod regulat, vei ajunge să-l faci în 5 minute Totuşi, te sfătuiesc să-ţi acorzi – dacă este posibil – cel puţin 15 minute ca să te pregăteşti sufleteşte pentru o nouă zi Sau, cum a spus Mahatma Gandhi în timpul campaniei sale pentru o Indie liberă şi independentă: „Am atât de multe lucruri de făcut azi, încât va trebui să meditez de două ori mai mult decât o fac în mod obişnuit!” Cât de bine va fi? Analfabeţii secolului XXI nu vor fi aceia care nu ştiu să scrie şi să citească, ci aceia care nu pot să înveţe, să uite ce au învăţat şi să înveţe din nou ALVIN TOFFLER La finalul acestei cărţi, aş dorim să vorbim despre viitor Probabil îţi aminteşti că, la începutul cărţii, vorbeam despre faptul că trăim într-una dintre cele mai interesante epoci pe care le-a cunoscut vreodată planeta noastră Trăim într-o epocă în care există mai multe informaţii pe care le putem asimila, mai multe lucruri pe care le putem învăţa şi mai multe oportunităţi ca niciodată Pe măsură ce ritmul schimbărilor se accelerează, tehnologia ingenioasă pe care o posedăm în prezent este capabilă să se îmbunătăţească în mod constant şi să facă singură schimbările de care avem nevoie În urmă cu 150 de ani, telegraful făcea posibilă pentru prima dată transmiterea rapidă a mesajelor de la un capăt al lumii la altul 30 de ani mai târziu, apăruse telefonul, căruia i-au urmat foarte repede înregistrarea vocală, radioul, televiziunea, faxul şi, mai nou, adresele de e-mail În prezent, avem posibilitatea de a comunica de la un capăt la celălalt al lumii într-o clipă Dacă are loc un eveniment într-un colţ al lumii, toţi putem avea acces la el simultan prin intermediul televiziunii şi al internetului Ochii şi urechile reţelelor de comunicaţii devin ochii şi urechile umanităţii În prezent, mai mult ca niciodată, mintea este forţa creatoare dominantă pe această planetă Gândurile noastre sunt mai puternice ca niciodată şi, odată cu îmbunătăţirile pe care le cunoaşte tehnologia, vom asista la schimbări uimitoare în viitorul apropiat Unii cercetători sunt de părere că, în următorii ani, vom descoperi un tratament împotriva cancerului, medicamente care să ne mărească în permanenţă gradul de inteligenţă, criogenia, precum şi controlul genetic al îmbătrânirii Realitatea virtuală, reprogramarea genetică şi descoperirile făcute în domeniul nanotehnologiei ne vor oferi privilegii pe care nici măcar nu ni le putem imagina, pe măsură ce literatura SF de azi devine literatura de specialitate de mâine Ne aflăm, mulţi dintre noi nefiind conştienţi de acest lucru, în pragul unui salt fantastic în evoluţia omenirii Pentru a face acest salt, trebuie să ne schimbăm în mod radical valorile În loc să căutăm mereu satisfacţii în lumea din afara noastră, care ne-a transformat în indivizi extrem de competitivi şi de egoişti, ar trebui să căutăm mai multe satisfacţii în interiorul nostru Eu sunt de părere că o nouă eră, cea a „psihotehnologiei”, se apropie şi că oamenii vor apela din ce în ce mai mult la genul de tehnici pe care le-am descris în această carte pentru a înfăptui schimbări pozitive la fiecare nivel al societăţii În prezent, bogăţia unei ţări nu se mai măsoară în funcţie de resursele materiale pe care le deţine, ci în funcţie de ideile cetăţenilor care, odată puse în practică, conduc la acumularea de bogăţii Adevărata sursă de bogăţie se află în minţile noastre Aceia dintre noi care deţin cea mai mare „sursă” de idei vor avea parte de toate bogăţiile lumii Gândeşte-te doar o clipă! Deţii unul dintre cele mai valoroase şi mai puternice „echipamente” din lume: creierul tău Tocmai ai învăţat moduri extrem de eficiente de a-ţi folosi mintea „Software-ul” de gândire pozitivă pe care l-ai instalat în creierul tău va începe să dea naştere unor rezultate din ce în ce mai avantajoase pentru tine în fiecare zi Faptul că ai ales să investeşti în dezvoltarea ta ca om te diferenţiază de masele largi Este o hotărâre care îţi va îmbunătăţi calitatea vieţii extraordinar de mult, deoarece viaţa este atât de minunată pe cât alegem noi să fie Pe măsură ce vei practica seria de exerciţii prezentată în această carte şi îţi vei asuma responsabilitatea pentru programarea minţii tale, te vei plasa în centrul de activitate al societăţii noastre Vei deveni un lider, iar alegerile pe care le vei face cu privire la cum şi unde vei conduce vor deveni din ce în ce mai importante Acum, te voi lăsa să-ţi continui călătoria către viaţa pe care ţi-o doreşti şi-mi voi lua rămas-bun prin intermediul unei binecuvântări budiste: Să fii mereu în siguranţă şi ocrotit Să fii mereu fericit şi liniştit Să fii mereu sănătos şi puternic Şi să ai o viaţă uşoară şi senină Pe curând, Paul McKenna Pentru mai multe informaţii despre Paul McKenna şi cărţile sale, vizitaţi website-ul său: www paulmckenna com  